
Pääkirjoitus 


Juhani Valo 


Miksi kukaan haluaisi orjaksi? 


Istuessani nojatuolin lämmössä, 
tuulelta suojassa, noiduin juuri 
nyt potemaani salaperäistä vi- 
rusta, joka on jo viiden päivän 
ajan pelästyttänyt ja kuihdutta- 
nut itseäni, en keksi mitään jär- 
kevää syytä sen saamiselle. Tie- 
tyllä tavalla viruksella ja hyök- 
käyssotia käyvillä valtiomiehillä 
on samankaltainen henkinen ra- 
kenne, jos viruksessa nyt mitään 
henkisyyttä onkaan — tai niissä 
sotivissa valtionjohtajissakaan. 


Lisätään täydennykseksi soti- 
vien valtionjohtajien sotilaina 
hyväksikäyttämänsä tykinruoka, 
uhrit, heidän kansallisuutensa. 
Useimmiten uhrit eivät kuulu 
geeniperimältään kansalliseen 
enemmistöön. Sodan uhriksi 
joutuneessa valtiossa, esimerkik- 
si Suomessa, Stalinin rekryytiksi 
joutuneen/halunneen kiinnijää- 
dyn suomalaisdesantin kohtalo 
oli kova, mutta ansaittu: Teloitus 
isänmaanpetturina. 

Tuo oli entiselle vähemmistö- 
kansallisuuksien komissaarille 
Dzhugasvilille, Stalinille, tyy- 
pillistä. 

Hänhän käytti Talvisodassa 
1939 — 1940 oloihimme tottu- 
mattomia hyökkääjiään, tuokin 
tosin on yksi keino yhtenäistää 
valtiota, jonka diktaattori hän 
oli, Venäjää, silloista Neuvosto- 
liittoa. 


Hänelle luonteenomaisesti kan- 
sakunnan rikkaus oli käsitettävä 
vähemmistökansojen köyhyyte- 
nä, rakkaus julmuutena ja riittä- 
vä ravitsemus nälänhätänä. Jos 
joku ei muista, niin miljoonia 
uhreja vaatineet nälänhädät, 
koko valtavan maan tilojen kol- 
lektivisointi ja suunnaton pula 
kaikesta valtiossa, jolla olisi riit- 
tänyt kapasiteettia tasapainottaa 
yleistä hyvinvointia. 

Ei, diktaattori perusti työvoi- 
maa saadakseen keskitysleirejä, 
joissa miljoonat menehtyivät 
sen sijaan, että he olisivat pääs- 
seet pilkkapalkalla, nälkäpalkal- 
la, luomaan Isä-Aurinkoiselle 
uusia keksintöjä, parempaa 
maataloutta ja teollisuutta. Au- 
rinkoinen luotti, gruusialaisena, 
eniten syntyperäisiin venäläisiin, 
mikä on jotenkin oudoksuttavaa. 
Muihin vähemmistökansoihin 
hän ei luottanut. Hitler olisi ol- 
lut ylpeä Stalinista sillä Hitlerin 


ajatukset olivat samansuuntaisia. 
Kuinka vauras ja hyvinvoiva alue 
olisikaan ollut naapurissamme, 
jos kaikkien kukkien olisi an- 
nettu kukkia tai edes ravinnetta 


niille. 


Nykypäivään: 

Jälleen kerran olemme tilantees- 
sa, jossa kerran Neuvostoliittoon 
kuuluneet alueet saavat maksaa 
karmeaa hintaa siitä, etteivät ne 
halua liittyä takaisin "kansojen 
kokonaisuuteen". Niillä on jo 
tietoa, taitoa, oma isänmaa, ja 
ennen kaikkea tulevaisuus edes- 
sään. Miksi kukaan haluaisi or- 
jaksi? 


MANNERHEIMIN-RISTIN 
INKERILÄISET RITARIT 


Anne Tuohimäki 


Vuoden 2023 ensimmäisen Inkeri-iltapäivämme aihe oli erityisen mielenkiintoinen, sillä saimme vie- 
raaksemme Mannerhein-ristin ritarit -säätiön hallintoneuvoston jäsenen, Heikki Lehtosen. Hän valotti 
sitä mikä Mannerheim-risti on ja kertoi kuulijoille kahdesta inkeriläissyntyisestä ritarista; Mikko Pöl- 
lästä ja Antti Vorhosta sekä heidän elämästään. 

Lehtonen tutkinut pitkään ritareiden saavutuksia ja kohtaloita niin sodassa kuin rauhankin aikana. 
Hän on muun muassa tehnyt kunniakäynnin jokaisen 190 edesmenneen ritarin haudalle ja toimittanut 
käyntien pohjalta kirjan "Mannerheim-ristin ritareiden hautamuistomerkit. Kunnianosoitus veteraani- 
sukupolville". Häneltä on julkaistu myös teokset "Mannerheim-ristin jääkäriritarit" ja "Sodassa kuolleen 
Mannerheimin-ristin ritarit 1941-1945". 

Ohessa on pieni lyhennelmä Heikin esityksestä, joka antanee jonkinlaisen kuvan siitä, mitä saimme 


kuulla. 


Miksi Mannerhein-risti? 


Vielä talvisodan (1938 — 1940) 
aikana kunniamerkkien myöntä- 
minen perustui lähes poikkeuk- 
setta niiden saajien sotilasarvoi- 
hin: Vapaudenristit (1.-4. luok- 
ka) upseereille; Vapaudenmitalit 
(1.—2. luokka) aliupseereille ja 
miehistölle. 


Marsalkka Mannerheim näki 


ritareista. 


epäkohdan ja halusi perustaa 
uuden arvokkaimman kunnia- 
merkin, jonka myöntäminen 
perustui pelkästään sotilaallisiin 
saavutuksiin ja joka olisi riippu- 
maton sotilasarvosta. 


Vapaudenristin Ritarikunnan 
perustamisasetus 16.12.1940. 

Erinomaisen urheuden, tais- 
tellen saavutettujen erittäin 


Mannerhein-ristin ritarit -säätiön hallintoneuvoston jäsen, 
Heikki Lehtonen kertoi Inkeri-iltäpäivässä inkeriläisistä ristin 


tärkeiden tulosten tai erikoi- 
sen ansiokkaasti johdettujen 
sotatoimien palkitsemiseksi, 
voidaan Suomen puolustusvoi- 
main sotilas hänen sotilasar- 
vostaan riippumatta nimittää 
Vapaudenristin 1. tai 2. luokan 
Mannerheim-ristin ritariksi. 
Nimitystä seurasi 50 000 mar- 
kan verovapaa kunniapalkinto. 


Ritareiden nimitysaikainen sotilasarvojakauma: 


- Sotamarsalkka 1 - Kenraali 3 

- Kenraaliluutnantti 3 - Kenraalimajuri 5 

- Eversti 14 - Everstiluutnantti 12 

- Majuri/komentajakapteeni 13 - Kapteeni/kapteeniluutnantti 18 
- Luutnantti 31 - Vänrikki/kornetti 10 

- Sotilasmestari/lentomestari 6 — - Vääpeli 9 

- Ylikersantti ( Vorho ja Pöllä) 12 - Kersantti 16 

- Alikersantti 15 - Korpraali 16 

- Sotamies/jääkäri 7 YHTEENSÄ 191 


Ylikersantti (vääpeli 1944) Antti Vorho (myöh. Vallebro), ritari 99 


* — Syntynyt 19.10.1912 Valkeasaaressa 

* — Vanhemmat pienviljelijä, puuseppä Juho ja Maria Vorho 
* — Kansakoulu, kansanopisto 

* — Suomeen 1930-luvulla parempaa elämää etsimään 

+ — Varusmies Päämajan Tiedusteluosasto 1939 — 1940 


* — Talvisota: partiomies Osasto Kuismanen. Viipuri, Ruskeala, Uomaa, 


Kollaa 


* — Jatkosota: kaukopartiomies Osasto Marttina 1941 — 1942, kaukopar- 
tionjohtaja Osasto Hartikainen 1942, Itä-Karjala. Koulutusaliupseeri 


IlmavVV 1942 — 1944 ja IlmavVK 1944 
+ — Ritari 99,6.11.1942 
* — Kuoli 3.3.1991 Lyckselessä, Ruotsissa 


Varsinaisen nimitysperustelun tekstiä: 
-— Vuodesta 1939 lähtien on ylikersantti Vorho osallistunut kaikkiaan 31 vihollisen selustaan suunnat- 
tuun partioretkeen, jotka ovat yhteensä kestäneet yli 6 kuukautta. 


Saksan jääkäreitä 20 
Suojeluskuntalaisia 121 
Vakinaisia sotilaita 93 
Reserviläisiä 98 

Upseereita 110 
Aliupseereita + miehistöä 81 


— Elo-syyskuun aikana 1942 hän partioineen suoritti 56 vuorokautta kestäneen retken. Aluksi partio 
erittäin rohkeasti toimi tiedustelutehtävissä annetussa kohteessa, joutuen tällöin olemaan 25 vuorokautta 
ilman muonatäydennystä. Kolme kertaa tulitaistelussa ollen johti ylikersantti Vorho kuitenkin partionsa 
omalle puolelle.-- 


Antti Vorho sodan jälkeen 


Suomen kansalaisuus 1945 (presidentti Mannerheim) 
Poistui 1948 Ruotsiin (Lycksele) akuutin turvallisuus- 
riskin takia. Sukunimeksi Vallebro. 

Työskenteli Lyckselessä puuseppänä 

Neljä tytärtä, joista vanhin syntyi Suomessa 1944 
Puoliso Tyyne os. Raatikainen kuoli 2002 

Antti ja Tyyne Vallebro on haudattu Berglundan hau- 
tausmaalle Lyckselessä. 


Antti Vorhon ja hänen Tyyne-puolisonsa 
hauta Lyckselessä Berglundan hautaus- 
maalla. (Kuva: Heikki Lehtonen) 

Ylikersantti (luutnantti 1956) Mikko Pöllä, ritari 120 

* — Syntyi 16.3.1916 Valkeasaaressa. 

* — Vanhemmat maanviljelijä Juho ja Maria Pöllä 

* — Kansakoulu 

* — Suomeen 1930-luvulla. Metsä-, uitto-, rata-, rakennus- ym. töitä 

+ — Varusmies Päämajan Tiedusteluosastossa 1939 — 1940 

* — Talvisota: partiomies Osasto Kuismanen. Viipuri, Ruskeala, Uomaa, 
Kollaa 

+ — Ritari 120,1.8.1943 

+ — Kuoli 28.4.1994 Helsingissä 


Päämajan virallinen nimitysteksti: 

Ylipäällikkö on pvm:llä 1.8.1943 nimittänyt Vapaudenristin 2. Luokan Mannerheim-ristin ritariksi 
ylikersantti Mikko Pöllän, joka on hänelle uskotuissa tärkeissä erikoistehtävissä, joiden laatua ja tulok- 
sia sodan vielä jatkuessa ei ole syytä yksityiskohtaisemmin selvittää, osoittanut ainutlaatuista johtaja- 
ja aloitekykyä, erinomaista mieskohtaista rohkeutta, sisukkuutta ja neuvokkuutta mitä vaikeimmissa 
olosuhteissa. Hänen suorituksensa ja saavutuksensa on luettava suomalaisen sotilaan ja uljaimpien ja 
kunniakkaimpien tekojen joukkoon. 


Mikko Pöllä sodan jälkeen 
* — Suomen kansalaisuus 1945 (presidentti 
Mannerheim) 


+ — Poistui 1946 Ruotsiin asekätkentäepäilyjen 
ja inkeriläistaustan takia Venezuelaan 1947: 
tarjoilija, rakennusmies, kiertävä taulukaup- 
pias, maanviljelijä... 

* — Suomen joukkueen tulkki ammunnan MM- 
kisoissa Caracasissa 1954 : 

* — Ylennys reservin luutnantiksi 1956 Mikko Pöllän ja hänen Ritva-puolisonsa hauta Kappelin 

hautausmaalla Mäntyharjulla. (Kuva: Heikki Lehtonen) 


Ylipäällikkö keskustelee ritari Antti Vorhon kanssa. Kuvassa va- — Marsalkka Mannerheim ja juuri nimitetyt 13 ritaria Päämajassa 
semmalla eversti Fero Laaksonen ja oikealla alikersantti Paavo — 1.3.1943. Toisena vasemmalta Antti Vorho. (SA-kuva) 

Paajanen. (SA-kuva) 

KOKOUSKUTSU JÄSENILLE 


Suomen Inkeri-liitto ry:n sääntömääräinen kevätkokous pidetään 
lauantaina maaliskuun 25. päivänä 2023 klo 14.00 


Karjalatalolla 

Inkeri kodissa 

Käpylänkuja 1 
00610 HELSINKI 


Käsitellään säännöissä kevätkokoukselle määrätyt asiat. 
Äänivaltuutettuja ovat v. 2023 jäsenmaksunsa maksaneiden jäsenjärjestöjen 
valtuuttamat henkilöt sekä ne hallituksen hyväksymät henkilöjäsenet, 
jotka ovat maksaneet v. 2022 jäsenmaksunsa. 


Hallitus 


INKERILÄISIÄ PAPPEJA RUOTSISSA 
— INKERIN KIRKON JA PAPPIEN HISTORIAA 


Kirjoittaja: rovasti Markku Niemelä. Sleyn kotimaantyönjohtaja, emeritus 


Inkeriläisiä pappeja. Osa 5. 


Kirjoitussarjan viimeinen osa. 


Inkerissä Stolbovan kylässä 
27.2.1617 allekirjoitettiin rau- 
hansopimus, jonka mukaan 
Venäjä luovutti Ruotsille Inke- 
rin maan. Ensimmäinen lute- 
rilainen seurakunta perustettiin 
Lempaalaan Kuivaisin kylään 
1611 ja ensimmäinen kirkko- 
herra, Ericus Jakob, oli suoma- 
lainen. 

Vuonna 1617 rakennettiin seu- 
rakunnalle ensimmäinen puu- 
kirkko Lempaalan järven ran- 
nalle. Vuonna 1764 rakennet- 
tiin Lempaalan viimeinen kirk- 


ko, jossa oli 1000 istuinpaikkaa. 


Vuonna 1935 kirkko suljettiin 
ja tuhottiin hautausmaan kans- 
sa. Seurakunnan jäsenmäärä oli 


8500 kastettua jäsentä. 
Seurakuntaa palveli Aatami 
Kuortti vuosina 1927 — 1930. 
Hänet vangittiin alkuvuodesta ja 
karkotettiin pakkotyöhön Vie- 
nanmeren rannalle. Sieltä hän 
pakeni ja tuli Suomen puolelle 
20.6.1930. Vuoteen 1938 men- 
nessä Inkerin kirkossa oli 32 
seurakuntaa, ja niissä oli jäseniä 
noin 145 000. Tämän lisäksi In- 
kerissä oli noin 20 000 ortodoksi 
kristittyä. 


Inkerin kirkon vainon ja kar- 
kotuksen tuhot olivat suurim- 
millaan vuonna 1938 ja sen jä- 
senet hajotettu eri puolille Sisä- 
Venäjälle. Petroskoihin voitiin 
palata vuodesta 1945 alkaen. 
Kirkollista toimintaa ei saanut 
kuitenkaan aloittaa. Seuroja 
pidettiin salaa kodeissa ja hau- 


tausmaalla. Vasta vuonna 1970 
seurakunta sai perustamisluvan 
ja käyttöönsä kaupunginlaidalta 
pienen puutalon. 


Vuonna 1983 vihittiin ensim- 
mäinen oma kirkko samalle 
tontille. Vuoden 1938 aikana 
kaikki Inkerin kirkot oli suljettu 
ja papit, kanttorit ja seurakun- 
nan hoitajat vangittu, tapettu 
ja loput karkotettu Siperiaan. 
27.4.1937 Inkerin kirkon kon- 
sistorin kokouksessa merkittiin 
asiakirjaan: ”Rovasti Laurikkala 
ilmoitti, että hänen on muutet- 
tava rajan yli Suomeen jo huo- 
menna kello 6si.” 


Syyskuussa 1937 konsistorin ko- 
kouksessa kirjattiin: Seurakun- 
nan hoitaja, konsistorin sihteeri 
Pekka Braks vangittiin eikä hän 


saanut mennä Tuutariin eikä 
Markkovaan toimittamaan pa- 
pillisia tehtäviä. Hänet teloitet- 
tiin marraskuussa 1937 yhdessä 
pastori Aleksanteri Korpelaisen 
kanssa. Aatami Kuortti kertoo 
kirjassaan Inkerin kirkon yö ja 
aamu: ”Myös hartaushetkien 
järjestäminen kirkoissa, kodeissa 
ja hautausmailla estettiin kaik- 
kialla viimeistään vuoden 1938 
kuluessa. 

Inkerin luterilaisen kirkon his- 
toria näytti päättyvän täydelli- 
seen tuhoon vuonna 1938.” His- 
toria opettaa meille, ettei omaa 
kieltä, uskontoa tai inkeriläistä 
kulttuuria voitu tuhota inkeri- 
läisten sydämistä. 

Kirkon toiminta kuitenkin jat- 
kui karkotuksessa, vainoissa 
ja pakolaisten mukana muun 
muassa Suomessa, Ruotsissa, 
Amerikassa ja Kanadassa. Inke- 
riläisistä vanhemmista syntynyt 
pastori Arvo Sulo Survo sanoi: 
”Inkerin evankelisluterilaisen 
kirkon toimintaa ei koskaan lo- 
petettu, mutta se tukahdutettiin 
henkihieveriin. Jumalan sana ja 
sanassa vaikuttava Pyhä Henki 
piti vuosikymmenet uskoa ja 
toivoa yllä. Koitti uusi aamu ja 
toiminnan kausi. Tänään Inke- 
rin kirkolla on yli 80 seurakun- 
taa, oma pappiskoulutus ja hyvät 
yhteydet Suomen luterilaisiin 
herätysliikkeisiin.” 


Viimeisiä seurakunnan hoitajia 
Inkeriläisten siirtyminen Petros- 
koihin alkoi huhtikuussa 1949. 
Vuoden loppuun mennessä Kar- 
jalan seudulle oli tullut jo noin 
22 000 inkeriläistä. 


Matti Kukkonen. Hän oli syn- 
tynyt Keltossa ja oli Inkerissä 


Inkerinmaan Evankeliumiyh- 


distyksen saarnaaja. Häntä 
pyydettiin toimimaan maallik- 
kopappina inkeriläisten keskuu- 
dessa. Matti Kukkonen suostui 
pyyntöön ja kastoi, jakoi eh- 
toollista, piti yhden rippikoulun 
ja siunasi vainajia. Hautausmaa 
oli yleisin kokoontumispaikka. 
Matti Kukkonen oli rakastet- 
tu sananpalvelija. Hän kuoli 
17.6.1961 Petroskoissa, ja sinne 
hän on haudattu. 


Juhana Vaasseli. Hän syntyi 
Kelton Mustapään kylässä. Hän 
oli Inkerin Evankeliumiyhdis- 
tyksen saarnaaja ja seurakunnan 
hoitaja 1929 — 1934 Valkeasaa- 
rella ja Tyrössä 1933 — 1934. 
Hänet vangittiin 1935 joka tuli 
karkotusvuosiensa jälkeen Venä- 
jän Karjalaan. Hän teki saarna- 
ja papinpalvelusmatkoja laajalle 
Karjalaan ja Inkerinmaalle saak- 
ka, jossa pidettiin hautausmaal- 
la evankeliumijuhlia. Juhana 
Vaasseli kuoli 22.12.1961. Kun 
Elmar Kull tuli Petroskoihin 
vierailulle, hän siunasi Vaasse- 
lin haudan. Hautain tai multien 
siunaaminen oli pyhä toimitus, 
jos pappi ei päässyt hautaukseen 
mukaan. 


Paavo Haimi oli Keltossa syn- 
tynyt ja suoritti pappistutkin- 
non 1928 Pietari saksalaisessa 
pappisseminaarissa. Vangittiin 
21.8.1932. Hän oli karko- 
tuksessa yli 20 vuotta ja pala- 
si vuonna 1950-luvun alussa 
Petroskoihin. Hän toimi siellä 
mahdollisuuksien mukaan in- 
keriläisten pappina. Hän kuoli 
joulukuussa 1963 ja haudattiin 
Kelttoon tammikuussa 1964. 
Maria Kajava kertoi, että Hai- 
min hautajaisissa oli ollut noin 
700 ihmistä mukana. Hänet 


siunasi Eestin Narvan seura- 
kunnan kirkkoherra Elmar Kull. 
Viimeisten inkeriläisten sanan- 
palvelijoiden tehtävät päättyivät 
kuoleman kautta kirkkauteen. 
”Uskossa nämä kuolivat ja tu- 
livat otetuiksi isiensä luokse.” 
Petroskoissa toimi naissaarnaa- 
jina serkukset Katri Kukkonen 
ja Maria Kajava. He ovat jo 
Herramme luona. 

Inkerin kirkon uusi aamu koitti, 
kun 2.2.1970 vihittiin Petros- 
koin seurakunnalle oma kirkko 
vanhasta 54 neliömetrin oma- 
kotitalosta. Samalle tontille 
valmistui uusi kirkko 1983 ja 
uusin kirkko vihittiin käyttöön 
Petroskoissa vuonna 2010 Jä- 
nisjoen rannalle. Suuri kiito- 
saihe ja juhla pidettiin 1987, 
kun ensimmäinen inkeriläinen 
pappi Arvo Sulo Survo (1954) 
vihittiin papiksi. Rovasti Aata- 
mi Kuortti siunasi hänet Inkerin 
kirkon asianhoitajaksi Kupanit- 
san kirkossa 14.5.1989. Siirty- 
minen Inkerin kirkon pitkästä 
yöstä uuteen aamuun oli nyt 
koittanut. 


Inkeriläiset tulevat Ruotsiin 
Tunnetuin inkeriläisten keskus 
on ollut Boräsin kaupunki. Kau- 
punki perustettiin 1600-luvulla. 
Silloin lausuttiin julki uhkaus.” 
Ken ei annettuihin määräyksiin 
alistu, niin hänet lähetetään In- 
kerinmaalle.” Boräsin kaupun- 
ki on 1940-luvun loppupuolta 
saakka saanut ottaa vastaan 
tuhansia inkerinsuomalaisia. 
Lokakuun 28. päivänä 1947 
pidettiin ensimmäinen suomen 
kielen jumalanpalvelus Ram- 
nan kirkossa. Suomenkielinen 
seurakuntaryhmä perustettiin 
23.11.1947. 


Ruotsin kirkossa suomalainen 
seurakuntatyö oli nyt alkanut, ja 
sen aloittivat sisukkaat Inkeristä 
pakolaisina tulleet luterilaiset ja 
evankeliset Inkerin suomalaiset. 
Inkerissä vuodet 1909—1937 
palvelut rovasti S.J. Laurikkala 
tuli Ruotsin suomalaiseen pa- 
pintyöhön vuosiksi 1950-1951. 
Jäätyään eläkkeelle Hausjärven 
kirkkoherran virasta hän puo- 
lisonsa kanssa muutti Boräsiin 
vuosiksi 1952 — 1957. Sieltä 
hän kiersi useissa Ruotsin inke- 
riläiskeskuksissa. Vuodesta 1949 
aloitti Aatami Kuortti vuosittai- 
set juhlamatkat Boräsiin ja mm. 
Gävleen, Örebrohan ja Göte- 
borgiin. Tammikuun Japanin- 
lähetysjuhlien aikana 20.1.1957 
perustettiin Ruotsissa toimiva 
suomenkielinen Luterilainen 
Evankeliumiyhdistys. Yhdis- 
tyksen kotipaikka on Boräs. 
Sen sisarjärjestö on Suomen 
Luterilainen Evankeliumiyh- 
distys. Sley perustettiin Helsin- 
gissä 13.11.1873. Molempien 
herätysliikejärjestöjen toiminta 
jatkuu edelleen. 


Pappeja Boräsissa 
Inkeriläisten toimesta alkoi 
Ruotsissa vakiintua suomalainen 


seurakunta työ. Omasta joukosta 
nousi kolme miestä, jotka lähti- 
vät opiskelemaan papiksi. 

Jussi Jänis. Hän syntyi Venjoel- 
la 1.6.1926. Venjoen seurakunta 
oli Inkerin suurin seurakunta, 
johon kuului 84 suomea pu- 
huvaa kylää. Seurakunnan jä- 
senmäärä oli 13 000. Venjoen 
kirkko on nykyisin koulukäy- 
tössä. Jussi Jäniksen perhe tuli 
Suomen kautta Ruotsin Borä- 
siin. Hän oli tehdastyössä, osal- 
listui inkeriläisten toimintaan. 
Pappiskutsumuksen saatuaan 
hän lähti opiskelemaan papiksi 
ja vihittiin papiksi Skaran tuo- 
miokirkossa 1978. Inkerin kir- 
kon piispa Leino Hassinen antoi 
hänelle Inkerin kirkon rovastin 
arvon vuonna 1994. Kristilliseen 
avioliittoon hänet vihittiin Ida 
puolisonsa kanssa 1952. Pastori 
Jussi Jänis palveli Boräsin Sjö- 
bon seurakuntaa eläkevuosiinsa 
saakka. Hän osallistui pappina 
seudun inkeriläisten ja Evan- 
keliumiyhdistyksen toimintaan. 
Hän kuoli 1.2.2012. 


Oskar Björklund. Hän syntyi 
15.12.1927 Hatsinassa. Perhe 
muutti tuhansien inkeriläisten 
tavoin Suomeen 1943. Elämä 


Kuvassa Vilho Kurujoki vasemmalla, Oskar Björklund keskellä ja Jussi Jänis oikealla. Naisten 
nimet eivät ole tiedossa. Kuva Inkerinsuomalaisten kesäjuhlilla Boräsissa vuonna 1984. 


sai uomansa Nakkilassa. Vuonna 
1948 perhe joutui muuttamaan 
Ruotsiin. Hän avioitui Impi Va- 
rosen kanssa 1958. Oskar opis- 
keli diakoniksi 1959 ja toimi 
Tukholman Merimiesinstituu- 
tissa. Oskar vihittiin pappisvir- 
kaan Lundissa 21.5.1972, yh- 
dessä ystävänsä Vilho Kurujoen 
kanssa. Eläköidyttyään Skövden 
kappalaisen virasta hän aloitti 
Inkerin kirkon auttamisen Koi- 
viston seurakunnassa Suomen- 
lahden rannalla. Hän kunnosti 
talkoomiesten kanssa kirkkoti- 
lat, hankki sinne Ruotsista urut 
ja toimi seurakunnan papin Vla- 
dimir Melekjantzin apulaisena. 
Oskar ehti olla monessa mukana 
Ruotsissa ja ulkomailla. 


Vilho Kurujoki. Hän syntyi 
vuonna 1929 Itä-Karjalassa 
Kurvosin kylässä lähellä Syvärin 
niskaa. Hän oli suomen ja venä- 
jänkielentaitoinen. Kun Suomi 
joutuin sotaan itäisen naapurin- 
maan kanssa 30.11.1940 ja niin 
Kurujoen perhe joutui muiden 
tavoin lähteä evakkomatkal- 
le, Perhe asui Suomessa useilla 
paikkakunnilla, kunnes vuon- 
na 1950 Vilho siirtyi Ruotsiin. 
Boräsiin muutettuaan hän tu- 
tustui rovasti S.J. Laurikkalaan 
ja inkeriläisiin uskoviin. Vilho 
Kurujoki avioitui 1951 inke- 
riläisen Elsa Kokkelin kanssa. 
Hänet vihittiin papiksi Lun- 
din tuomiokirkossa 21.5.1972, 
ja sai virkamääräyksen papiksi 
Boräsin Carolin seurakunnan 
suomenkieliseen työhön. Hän 
sanoo elämäntyöstään: ”Arpa 
lankesi minulle ihanasta maas- 
ta.” Ps. 16:6. Vilhon matka päät- 
tyi 19.6.2007. 

Inkerin kirkon pitkä historia 
alkoi vuodesta 1611 ja jatkuu 


edelleen. Inkerin kirkko on lu- 
jasti Jumalan sanasta ja luterilai- 
sesta tunnustuksesta kiinnipitä- 
vä kirkko. Sillä on järjestäytyneet 
seurakunnat, hallinto, koulutus- 
keskus, uudelleen rakennetut 
kirkkorakennukset, inkeriläistä 
vanhemmista olevat piispat Aar- 


re Kuukauppi (14.4.1953) 1996 
— 2020 ja vuodesta 2021 Ivan 
Laptev (1.4.1979). Kiitämme 
Jumalaa, joka siunaa sanalleen 
uskollista kirkkoaan, varjelee sen 
jäsenet ja palvelijat Ylipaimen, 
Jeesuksen Kristuksen, nimessä. 


VAHVOJEN NAISTEN SUKU 


Teksti ja kuvat: Riikka Mahlamäki-Kaistinen 


Kiitän Jumalaa, että olen saanut 
yhtenä monien joukossa olla sa- 
nanpalvelijana ja esirukouksien 
kautta tukemassa rakkaaksi tul- 
lutta sisarkirkkoamme vuodesta 
1981 saakka. 

Markku Niemelä 


Helena Ritvanen kävi syksyllä 2022 Inkeri-iltapäivässä esittelemässä äitinsä tarinaa ja soittamassa levyjä 
joille hän oli äänittänyt tämän kertomana matkaa Inkeristä Suomeen. Nyt teimme hänestä haastattelun 


Inkeriläsiten viestiin. 


Helena Ritvasen äiti oli tyttö- 
nimeltään Njura Kekkonen ja 
hän syntyi vanhassa Siverskas- 
sa 23.4.1920. Etunimi muuttui 
suomeen tultaessa Annaksi ja 
Kekkonen avioliiton kautta Rit- 
vaseksi. Myöhemmin hän käytti 
myös lempinimeä Anni. 

"Tein haastattelut vuonna 2005 
ja äiti kuoli samana vuonna 
85-vuotiaana." 

Helena Ritvanen sanoo, ettei 
oikein tiedä mistä loppujen lo- 
puksi kumpusi tarve haastatella 
äitiä nauhalle. Näin jälkikäteen 
tuntuu tärkeältä ja hyvältä, että 
se tuli tehtyä. 

"Äiti sanoi, ettei hänellä ole 
mitään sanottavaa, mutta sitten 
hän puhui kahden cd:n verran 
tarinaa", Helena Ritvanen nau- 
raa. 

Hän lisää, että äiti oli ihan lop- 
puun asti "skarppi” ja asiat olivat 
hyvin selkeinä hänen mielessään. 
Kun Helena Ritvanen painoi 
äänityksen päälle, äidin kädet 
naputtivat itsekseen pöydän 
kulmaa ja ikään kuin hakivat 
tarinaa. 

"Mä annoin tehdä sitä naputusta 


Helena Ritvanen haastatteli äitiään nau- 
halla tämän elämänkokemuksista. 


niin pitkään kun juttu lähti liik- 
keelle. Sitä kyllä piisasi. Äiti ker- 
toi tosi selkeästi. En tiedä oliko 
se hänelle helppoa, välillä hän 
piti taukoa ja sellaista huokai- 
lua. Mutta uskon, että se auttoi 
häntä ja tuntui hyvältä puhua." 

Helena Ritvanen sanoo myös 
itse ymmärtävänsä nyt paljon 
paremmin lapsuuden asioita ja 
salailua, kuultuaan äidin tarinan. 


Äidin lapsuuden tapahtumis- 
ta puhuttiin Helena Ritvasen 
lapsuudessa vain sipisten. Hän 


sanoo olleensa itse ylivilkkau- 
teen taipuvainen lapsi ja arvelee, 
ettei asioista haluttu siksikään 
puhua hänen kuultensa. Ilmas- 
sa oli varmasti pelkoa siitä, että 
hän kertoisi tarinoita eteenpäin. 
Vaikka äiti oli vaihtanut nimen- 
sä ja sukunimensä avioitumi- 
sen myötä, koskaan ei voinut 
olla täysin varma, etteikö joku 
tulisi hakemaan häntätakaisin 
itään. Ritvanen kertoo kuinka 
äiti pelkäsi vielä vuosikymme- 
nienkin jälkeen rajan ylitystä 
vieraillessaan sisarustensa luona 
Venäjällä. 

"Hän alkoi aina oikein täristä 
tullissa. Kai hänelle tulivat ne 
nuoruuden tapahtumat mieleen 
ja vanhat pelot nousivat pin- 
taan", Helena Ritvanen miettii. 


"Uskon, 
että se auttoi häntä 
ja tuntui hyvältä 
puhua." 


Anna Ritvanen - eli tuolloin 
vielä Kekkosen Njura - oli 
10-vuotias kun perhe karkotet- 
tiin Siiverskasta. Helena Rit- 


vanen kertoo, että karkotuksen 
syynä oli kaiketi se, että hänen 
isoisänsä luokiteltiin kulakiksi 
eli hänellä oli vähän enemmän 
karjaa ja maata, vaikka perhe 
ei erityisen rikas ollutkaan. Je- 
katerina mummo syntyi vuon- 
na 1876 ja pappa Ivan vuonna 
1884. 

"Pappa oli kylässä merkittävä ih- 
minen, joka auttoi muita. Kar- 
kotuksen yhteydessä perheen isä 
Ivan Jegorovits Kekkonen van- 
gittiin ja Jekaterina-äiti jatkoi 
viiden lapsensa kanssa härkä- 
vankkurien ja junan kanssa 3000 
kilometrin päähän Jaajaan.” 
Siellä rakennettiin asuinparak- 
ki, jossa viettettiin talvi. Tuona 
aikana myös pojista vanhin, 
vain 16-vuotias Ivan vangittiin. 
Lapsista nuorin oli noin 2-vuo- 
tias Linda ja vanhin 18-vuotias 
Marija. Välissä oli Annan lisäksi 
vielä tuolloin 7-vuotias Pavel. 
Jaajaasta matka jatkui 6 000 ki- 
lometrin päähän Siperiaan Khii- 
joen varrelle Makarakiin. Sinne 
pääsi vapauduttuaan myös isoisä 
ja lopulta velikin. 

"Kun veli kulki pitkin raittia, 
hänen isänsä tuli vastaan, mut- 
ta isä ei tunnistanut vankilassa 
riutunutta poikaansa. Poika tun- 
nisti kuitenkin isänsä", Helena 
Ritvanen kertoo. 

Hetken koko perhe oli taas 
koossa, kunnes nämä vangittiin 
uudelleen. "He katosivat kuin 
kiva kaivoon", Anna Ritvanen 
kertoi tyttärelleen Helenalle. 


Olot eivät tainneet olla Maka- 
rakissa kaksiset. Anna kävi siellä 
koulun. Perhe päätti, että tämä 
karkaa sieltä veljensä kanssa. He 
tulivat Inkerinmaalle sukulais- 
ten luo, sillä tarkoituksella, että 
saavat asiakirjat työntekoa var- 


ten. Veli ei voinut kuitenkaan 
tulla Siiverskaan. 

Äiti olikin töissä monessa pai- 
kassa karamellitehtaasta keitti- 
öihin ja toimistotehtäviin. Mie- 
letön matka yhteenkin paikkaan. 
Matka kesti seitsemän tuntia.” 
Inkerinmaalla asui äidin napak- 
ka Liisa-täti, joka lähetti sis- 
kontyttären kolhoosin puheen- 
johtajan juttusille vaatimaan 
papereita. 

*Hän ohjeisti äitiä, että 'Sano 
sille, että Liisa-täti tulee sano- 
maan sulle suorat sanat, jos ei 
onnistu”. Liisa oli todella pon- 
teva”, Helena Ritvanen kertoo. 
Anna sai syntymätodistuksen, 
jossa sanottiin, että hän oli syn- 
tynyt Siverskassa. 


"Sano sille, 
että Liisa-täti tulee 
sanomaan sulle 
suorat sanat, jos 

ei onnistu. 


Seuraavaksi Anna siirtyi Sak- 
saan, jossa otettiin vastaan in- 
keriläisiä työntekijöitä. Anna 
matkusti ystävänsä Senkan 
kanssa Saksaan ja valitsivat van- 
hempien ihmisten neuvosta työ- 
paikan maaseudulta - siellä kun 
kerrottiin olevan ainakin ruokaa. 
*He lähestyivät siellä kiltil- 
tä näyttävää isäntää joka kysyi 
"oletteko tehneet sokerijuuri- 
kasta”. Tytöt vastasivat napakasti 
kyllä, vaikka eivät olleet koskaan 
moista kasvia edes nähneet”, 
Helena Ritvanen naurahtaa. 
Maatilalla Anna kohtasi myös 
puolalaisen sotavangin. Tämä 
Vladislav Sommer taisi olla äi- 
din ensirakkaus. 
"Äitini lauloi ja soitti kitaraa ja 
Vladislav Sommer oli piirtä- 
jä. Heillä oli sielujen ystävyys 


Maalle menevät saivat Saksassa pahvikort- 
tiin punaisen ruksin. Annan numero oli 968. 


ja rakkaus, mutta hän jäi sitten 
taakse, kun äiti palasi puolen- 
toista vuoden päästä Suomeen." 
Kun Saksassa huhuttiin, että 
saksalaiset vievät sotilaita Suo- 
meen Danskista ja samaan lai- 
vaan otetaan myös inkeriläisiä, 
Anna päätti lähteä matkaan. 
Kun häneltä kysyttiin, miksi 
lähteä suomeen, jossa sielläkään 
eivät kaikki asiat kovin ruusui- 
sesti olleet, Anna sanoi halu- 
avansa sinne sukulaisten vuoksi. 
Aiemmin jo topakaksi kehuttu 
Liisa-täti oli siellä Jaakko Jääs- 
keläisen kanssa auttamassa inke- 
riläisiä alkuun. 


Anna asettui Suomessa Ruta- 
lahteen ja avioitui sitten Uuno 
Ritvasen kanssa. Pariskuntaa 
taisi yhdistää se, että molemmat 


Puolalainen sotavanki Vladislav Sommer 
piirsi Annasta kuvan Saksassa. Parin polut 
menivät kuitenkin erilleen Annan lähdettyä 
Suomeen. 

olivat kokeneet kovia nuoruu- 
dessaan. Rutalahdesta perhe 
muutti Ukonniemeen Jyväsky- 
län maalaiskuntaan. 

"Usein äitini istui kesäisin piha- 
keinussa ja soitti kitaraa ja lau- 
loin venäläisiä lauluja. Muisteli 
elämäänsä." 

Hän työskenteli Jyväskylän Sep- 
pälänkankaan varikolla, jossa 
hän muun muassa pesi hevosten 
kaasunaamareita bensalla. Myö- 
hemmin hän siirtyi työskentele- 
mään Jyväskylän Kanavuoreen, 
jossa on armeijan luolasto. 


Perheeseen syntyi Helena Rit- 
vasta 7 vuotta vanhempi isosisko 
Eila. Helena Ritvasen kaksois- 
veli kuoli kotisynnytyksessä. 


*Kyllä se äidin tarina on sel- 
lainen vahvojen naisten tarina. 
Ajattele, että hänen äitinsä me- 
ni viiden lapsen kanssa sinne 
Siperiaan ja niin vain ryhtyivät 
parakkia ja elämää rakenta- 
maan. Samalla tapaa minun äiti 
lähti maailmalle ihan nuorena 
tyttönä hyvin epävakaassa maa- 
ilman tilanteessa, jossa vaaroja 
ja uhkia oli kyllä paljon. Äiti oli 
63-vuotias kun hän tanssi ripas- 
kan kyykystä mun siskon äidis- 
tä. Uskomaton nainen”, Helena 
Ritvanen nauraa. 
"Ja sitten oli se Liisa-tätikin. 
Hän oli melkoinen teräsnainen. 
Ei ollut sellaista johtajaa, jolle 
hän ei olisi suoraan sanonut.” 
"Ja vielä olen minä, joka jäin 


Anna ja Uuno Ritvasen hääpotretti 


henkiin veljeni kuoltua. Itsel- 
läni on 41 -vuotias Irina tytär, 
joka vammautui synnytyksessä. 
Irina on väri-ilmaisija ja neuvo- 
lapapereissa lukee omaehtoinen 
tyttö ja nyt omaehtoinen aikui- 
nen nainen. Monia asioita olen 
saanut oppia. Olen kiitollinen!", 
Helena Ritvanen sanoo. 


ORJANVALLAN AIKAA KELTOSSA SIMO 


TORIKAN KERTOMANA, osa 1 


Juhani Jääskeläinen 


Tutkiessani isäni inkeriläispastori, teol.tri Juhani Jääskeläisen jälkeen jättämiä papereita, löysin pienen 
sinikantisen vihon, johon kelttolainen Simo Torikka (s.1881) oli käsin kirjoittanut muistelmansa. Saa- 
tesanoissaan (6.2.1963) Torikka kertoo mm.: 


Jumalan armoa ja siunausta toivotan sinulle rovasti Juhani Jääskeläinen perheinesi. Minä kun olen jo 
vanhuuden kankiana ijässä 82 vuosi menoa, niin ajattelin toimittaa sinulle menneiden aikojen muisto- 
jani, tapahtumia Kelton elämästä, sillä isoisäni [Pietari] ja isoäidini tulivat Kelttoo Suomesta Kurkijoen 
pitäjästä ja elivät Keltossa ja perustivat kotin. Isäni [Antti] oli syntynyt Kelton Vanhassa kylässä 1852 
ja kuollut 1924 Kelton Alakalttinan kylässä. 


Minun piti lähteä kulakiksi tuomittuna 1929 mutta meillä oli onni siinä että meillä oli Suomen alamai- 
suus säilytetty 109 vuotta, eletti passilla ja nyt se oli pelastu Siperian karkottamiselta. Kurkijoen rovasti 
sanoi isoisälleni rippikoulussa Kurkijoella, että älkää pojat menettäkö Suomen kansalaisuutta, tulee 
aika että se on kalliimpi kultaa. Minun Äidini oli kelttolainen ja kävi Sinun isäsi ja Antti setäs yhdessä 
kansakoulua Keltossa. 


Minäki olin Kelton kirkon raunioilla 1956 eli hävityllä haudausmaan juhlilla siis turistimatkalla. Kansaa 
oli paljon ympäri Inkeriä. 


Olen lyhentänyt hieman isäni säilyttämää Simo Torikan tekstiä, mutta säilyttänyt kirjoituksessa hänen 
käyttämänsä kielen. 


Isoisäni Pietari Torikka siir- 
tyi vuonna 1823 Kurkijoelta 
12-vuotisena Kelttoo Vanhakyl- 
lää Eskola talloo. Tässä talossa 
hän aloitti elämänkoulun orpo- 
poikana, hän oli siinä aina siihen 
asti kun varttui mieheksi. Talo 
oli rikas, oli 50 hevosta orjan- 
vallan aikana. Hän meni avio- 
liittoon Hetvik Merran kanssa 
1848 ja vihitty Kelton kirkossa. 
Hetvik Merta oli tullut 16-vuo- 
tiaana Kelttoon Sakrovan kyllää 
Taneli Jaskan talloo karjanhoi- 
tajaksi. Siinä talossa oli 50 leh- 
mää ja kauppapuoti orjanvallan 
aikana. Se oli Taneli Jaska Kaja- 
va. Molemmat olivat siis saaneet 
työpaikan Kelton rikkaimmista 
taloista. Varttuivat täysi-ikäisiksi 
nuorukaisiksi ja perustivat oman 
kotin ja elivät omavaraisina 
maanviljelijöinä vuokramaalla. 
Tässä on nyt arvoitus miten voi- 
vat päästä omavaraisiksi nämä 
Suomesta tulleet poika ja tyttö 
aloittaen elämänsä rikkaitten 
maaorjapalveluksessa. Miten he 
oppivat Pietari ja Hetvik? Se oli 
työ mikä opetti. Sillä niin rik- 
kaissa taloissa oli viisaat isännät 
ja emännät jotka opettivat ja re- 
hellisyys oli ja nöyryys, ahkeruus 
ja jumalanpelko. 


Pietarilla Torikalla oli viisi poi- 
kaa ja kaikilla oli työtä. Siinä oli 
sellainen arvoitus, että kotona 
tehty työ on siinä suhdessa siu- 
natumpi, että se on oma työ ei 
vieras ja näin Kelton renkistä ja 
paimenista ja piikatytöistä tuli 
hyviä maanviljelijöitä ja talon 
emäntiä. Se oli hyvä ystävyys 
kun entinen renki sai uuden 
oman kotin niin isäntä aina on- 
nitteli renkiä. Siinä oli Kelton 
hovin Herralla paljon maata 
vuokrattavana että siellä oli 


Suomen alamaisten kyliä ja ne 
elivät hyvin. 


Siinä oli sellainen 
arvoitus, että kotona 
tehty työ on siinä suhdessa 
siunatumpi, että se on 
oma työ ei vieras. 


Maaorjuuden lakkauttamiseksi 
Aleksanteri II toivoi että aloi- 
te lähtisi aatelistosta itsestään. 
Mutta ei ainoassakaan venä- 
läisessä maakunnassa aatelisto 
saatu taivutetuksi. Vihastunee- 
na lausui keisari silloin: Hyvät 
herrat, on parempi että sellai- 
nen anomus tulee ylhäältä kuin 
alhaalta päin. Mutta ei sekään 
auttanut. Aatelisto vaikeni täl- 
löin. Huomasi Aleksanteri, ettei 
mitään aloitetta tähän uudis- 
tukseen syntyisi, jollei tsaari itse 
sitä tekisi. Alussa vuotta 1857 
hän asetti komitean harkitse- 
maan keinoja talonpoikain tilan 
parantamiseksi. Uusi komitea 
suunnitteli asialle hyvin jyrk- 
kää ja perinpohjaista ratkaisua. 
Orjuus oli heti ilman väliasteita 
lopetettava ja talonpoika tehtävä 
viljelemänsä maan omistajaksi 
tilanomistajalle suoritettavaa 
korvausta vastaan. Komitean 
ehdotusten pohjalla julkaistiin 
manifesti 3.maaliskuuta 1861. 
Sillä määrättiin maaorjuus ker- 
ta kaikkiaan lakkautettavaksi. 
Venäjällä ei ole koskaan pantu 
toimeen niin suurta ja rauhal- 
lista uudistusta eikä ole koko 
Euroopassa historiaa toista sen 
vertaista tekoa. 


Uuden lain päämääräykset oli- 
vat: 1) siihen saakka epävapaat 
talonpojat julistettiin vapaiksi 2) 
heidän oikeutensa muuttaa pois 
tilalta johon he ennen olivat si- 


dotut vahvistettiin yleisessä lais- 
sa määrätyillä ehdoilla 3) talon- 
pojat tulivat nauttimaan laissa 
määrätyt maksut suorittamalla 
täyten käyttöoikeuden omiin 
palstaansa ja sen lisäksi palasen 
maata joka oli kyllin suuri jotta 
hän voi suorittaa sitoumuksen- 
sa valtiolle. Tämä täydellinen 
käyttö oikeus voitiin muuttaa 
täydelliseksi omistusoikeudeksi 
määrätty lunastusmaksu suo- 
rittamalla 4) tilanomistajan oli 
luovutettava talonpojille ja ky- 
läkunnille sama mikä joka tilai- 
suudessa oli heidän hallussaan. 
Kullekin talonpojalle luovutettu 
maa-ala vaihteli 1 ja 12 desja- 
tinan välillä 5) Hallitus valmisti 
talonpojille tilaisuuden ottaa lai- 
noja, joilla se saivat lunastaa it- 
sensä irti tilanomistajasta tulleen 
sen jälkeen velalliseksi valtiolle. 
Valtiolta saamansa lainan heidän 
oli suoritettava takaisin pieninä 
vuosimaksuina. Talonpojat, jotka 
täten pääsivät vapaiksi, järjestet- 
tiin kyläkunnittain tai oikeam- 
min sanottuna tämä vanhan 
slaavilaisen yhteiskunnan perus- 
muoto täytettiin uudella sisäl- 
lyksellä. Kylälle annettiin ne po- 
liisitehtävät ja järjestyksenpito- 
oikeudet jotka ennen kuuluivat 
tilanomistajalle. Sen tehtäväksi 
tuli selvittää ja ratkaista talon- 
poikien välisiä riitoja vanhan 
slaavilaisen oikeuden mukaan. 
Tilanomistajilta lunastettu maa 
jäi kaikkien kyläasukkaiden yh- 


teisomaisuudeksi. 


Kun vapausmanifesti tuli tun- 
netuksi, syntyi Venäjällä ylei- 
nen riemastus. Maaorjien va- 
pauttaminen on ollut niin suuri 
parannus että sen varjoon ovat 
häipyneet muut Aleksanterin 
hallitusajan uudistukset. Vuonna 


1911 oli Kelton orjien 50-vuo- 
tis vapauttamisjuhla. Antti-isäni 
käski minun 6-vuotiaan poikani 
mennä sanomaa muistosanat. 
Minä aina olen tutkinut Kelton 
elämää orjanvallan aikana. Se 
on sellaine ei siitä ole historia 
kirjoitettu. Sillä Kelton elämä 
oli orjanvallan aikana siinä suh- 
teessa että ruhtinas Potemkin 
oli kovasti uskonnollinen omasi 
suuren siveysopin. Sen todistaa 
että hän rakennutti Kelton kir- 
kon. Se on todistus siitä vaikka 
hänellä oli omistus Kelton hovin 
tilan maat ja ihmiset ne oli sitot- 
tu maan kanssa yhden arvoisik- 
si, että hovin herra voi määrätä 
ihmisten työn ja elämänmeno 
mielensä mukaan. Tässä oli se 
maaorjien kohdalo jos oli häijy 


hovin herra niin se kiusasi maa- 
orjia hirvittävästi. Teki heidän 
elämänsä kärsimyksistä itkuun 
asti, se oli säälittävä. Kerrot- 
tiin että oli sellaisia tapauksia 
sisä-Venäjällä, että hovin herra 
määräsi äidin imettämään hovin 
koiran pentuja. Mutta Keltossa 
ruhtinas Potemkin oli viisas her- 
ra, hän antoi talonpojille vapaas- 
ti tehdä työtä omassa talouselä- 
mässä. Hovissa piti tehdä mää- 
rätty päivätyö. Renki sai palkata, 
siihe oli hyvä tilaisuus sillä Suo- 
mesta tuli poikia ja tyttöjä työn 
hakuun Kelttoon mistä tämä 
johtu että maaorja oli niin vapa 
omassa taloudessa että palkkasi 
orjantyön tekijän herran pellolle. 
Se oli Keltossa semmone ihme 
aika. Oli semmone sananparsi: 


kevyt on Keltossa ellää, kevyt 
syödä Kelton leipää. Ruhtinas 
Potemkinin oli erityisen ys- 
tävällinen Kelton talonpojille. 
Hän iloitsi niiden ahkeruudes- 
ta ja hyvin voinnista ja tyyty- 
väisyydestä sillä Pietarin kau- 
pungin rakentaminen oli suuri 
tulonlähde Kelton talonpojille. 
Se orjan nimi oli vaan sellaine 
valtion laki. Tässä nyt tulee sel- 
västi näkyvi miten voipi viisas 
ja jumalaa pelkäväine ruhtinas 
Potemkin. Kun hän rakennut- 
ti Kelton kirkon siinä oli suuri 
usko, hän itse oli kreikkalais ka- 
dollinen mutta kelttolaiset olivat 
evankelisluterilaisia. Siis tässä oli 
suuri vapaus uskonnon ja oman- 
tunnon kannalta katsoen. 

ELÄMÄÄNI JA OLETUKSIA 


Kun aloittelin, itse Suomen ra- 
jojen sisällä Helsingissä synty- 
neenä, lisääntyneen kiinnostu- 
miseni konkreettista toteutta- 
mista rajojemme idänpuolisen 
lähialueemme suomalaisista tai 
suomensukuisista, sain kuun- 
nella monenlaisia kysymyksiä ja 
"viisauksia" tuttaviltani ja ystä- 
viltäni. 


Ehkä oudoin kysymys sekä 
vanhemmilta että nuoremmilta 
tuttaviltani oli, halusinko olla 
erilainen kuin toiset ikäiseni 
olivat ehkä omaksi edukseni; 
oliko lääkitykseni kunnossa, 
minkä ikäinen oikeasti olin ja 
muita niinsanotusti vitsikkäitä 
kannanottoja. Enkö enää juhlisi, 
kuten meillä, minulla ja ystävil- 
läni, - salaa toki - saattoi joskus 
olla tapana. 


Ystävyydellä ne kysymykset oli- 
vat toki sanottuina, eipä minua 
kukaan tuntenut etsijänä tai 
tutkijana, päinvastoin Buster 
Keatonin ja Hardyn & Laurelin 
kaltaisena temppuilijana ja sana- 
valmiina pelleilijänä. Lihakset- 
toman rimpulan roolinahan tuo 
pelleily oli osittain, mutta vain 
osittain. Nautin eri rooleista jot- 
ka kuuluivat kuitenkin aidosti 
olemukseeni. 

Mutta enhän jakanut Beatlesin 
tai Rolling Stonesinkaan fanit- 
tamista, kuten kaverini tekivät. 


Ehkä yhtenä eroavaisuuttani 
selittävänä tekijänä ystävistäni 
oli se, että tiesin Stalinin terro- 
rista ja vainoista aikana, jolloin 
niistä ei ollut soveliasta puhua 
ääneen. Tunsin myös venäläisiä 
emigrantteja jotka olivat emig- 
roituneet maahamme pakoon 
Stalinin vainoja. 


Koin johdatuksena sen, että en- 
simmäinen vakituinen työpaik- 
kani oli Yliopiston Kirjastossa, 
minne taltioitui säännöllisesti 
yksi kappale kutakin sanoma- 
lehteä, kirjaa tai muuta julkaisua. 
Paikkahan oli paratiisi kaltaisel- 
leni, vaikka voin aidosti todeta 
työskentelyn olleen etusijallani, 
kirjojen ikiystävänä kun pidin 
työstäni, lisäksi tilausten etsin- 
nän haasteet olivat mielekkäitä, 
vaikka en ymmärtänyt, miksi 
jostain hengellisestä teoksesta 
haluttiin juuri määrätty painos. 


Tämän pitkän johdantoni kat- 
son selittävän yleensäkin ih- 
misen luonteen ja ajattelun 
monipuolisuutta - en koskaan 
kuvittele inkerinsuomalaisen tai 
Venäjän itäkarjalaisen elävän sen 
yksipuolisen leiman tai muotin 
mukaan, jonka ulkopuoliset 
olettavat kansallisuuden, hei- 
mon, tai suvun pohjalta mää- 
rittävän määrätyn kansakunnan 
jäsentä. 


Olen aikoinaan tavannut hiljai- 
sen jurottajan joka on syntynyt 
luovutetussa Karjalassa, olen 
tavannut rahojaan tuhlailevan, 
pelleilevän pohjalaisen kuin 
myös taikoja tekevän, noidaksi 
itsensä määrittelevän turkulai- 
sen. Sekä rehellisen liikemiehen. 


Kenties peilistä pilkistävänä 
myös erään höhlän helsinkiläi- 
sen, joka nauttii metsissä vael- 
telusta - minä nimittäin. 

Mitä olen oppinut, kokenut 
tutkimusmatkoillani? Iloa, su- 
rua, normaaleita tunteita olen 
saanut nähdä, ystävyyttä ja in- 
himillisyyttä samoin, samoja 
lienee varmasti kokenut Elias 
Lönnrot kansanperinteen ke- 
ruumatkoillaan. 


Olosuhteet muokkaavat ihmistä, 
mutta perusolemuksemme py- 
syy ja useasta erilaisesta perus- 
olemuksestahan kansatkin syn- 
tyvät, ennemmin näen ja koen 
valtioiden rajat keinotekoisina 
rakenteina, ei kansojen ominai- 
suuksia niinkään määrittävinä 
tai mittaavina. 


Hiljainen, vaatimaton, omis- 
sa olissa viihtyvä jenkki ei ole 
harvinaisuus - kaikella tällä 
kirjoittamallani yritän todeta 


oman havaintoni: Se ei määri- 
tä ihmistä, miltä suunnalta hän 
on kotoisin, vaan se, minkälaiset 
ovat olleet hänen kasvuolosuh- 
teensa ja minkälainen on hänen 
suhtautumisensa muihin ihmi- 


siin, kansoihin. 

Ehkä siksi rohkenen ymmärtää 
ja arvostaa myös erilaisia vas- 
takohta-näkemyksiä omaavia 
liikkeitä betonoituja järjestelmiä 
vastaan toimivina orgaaneina, 


vaikka en jakaisi heidän mieli- 
piteitään; voin silti kunnioittaa 
heitä stereotypioiden ravistajina. 
Kevätlintujen laulu mielessäni 
soiden toivotan teille kaikille 
hyvää kevättä ja tulevaa kesää! 


MARKKU NIEMELÄ ON KIITOLLINEN 
INKERILÄISILTÄ OPPIMASTAAN 
ELÄMÄNASENTEESTA 


Riikka Mahlamäki-Kaistinen 


Emeritus rovasti Markku Niemelän sarja inkeriläisistä papeista päättyi Inkeriläisten viestissä nro 1/2023. 
Nyt on aika pureutua kirjoittajaan itseensä ja siihen mikä on saanut tämän lohtajalaissyntyisen rovastin 
erityisesti kiinnostumaan inkeriläisistä ja inkeriläisyydestä. 


"Ajattelen niin, että juuret tälle 
ovat jo lapsuudestani. Evanke- 
liumiyhdistyksen matkapappi 
Aatami Kuortti (15.12.1903 — 
15.4.1997) kävi kerran vuodessa 
1950-luvulla Lohtajan rukous- 
huoneella puhumassa. Tiesin jo 
ennen hänen tuloaan, että tämä 
on se pappi, joka kaukaa Venä- 
jän korvesta kulki kohti länttä 
ja katsoi ilmansuunnat mänty- 
jen oksista. Kuortti oli pitkä ja 


Markku Niemelä 

ryhdikäs mies, joka puhui niin 
hienosti kysymyksiä ja vastauk- 
sia esittäen, että se jäi vahvasti 
pikkupojan mieleen. Se on se 
mukanani säilynyt pikkupojan 
muisto", vuonna 1949 syntynyt 
Markku Niemelä kertoo ja nau- 
rahtaa. 


"En lakkaa ihmettelemästä sitä 
julistamisen selkeyttä ja tapaa, 
jolla hän loi kontaktin kuuli- 
jakuntaan. Jos on vaarana, että 
meitä muita kuunnelleessa nu- 
kahtaa, niin Aatamin Kuortin 
kanssa tätä vaaraa ei ollut. Siinä 
pysyttiin matkassa koko ajan." 


Niemelä sanoo inkeriläisyyden 
tulleen hänelle oikeastaan syk- 
leissä. Ensimmäinen alkusykäys 
oli tämä lapsuuden kokemus, 
toinen kirkon nuorisonohjaaja 
opintoihin kuulunut kurssi- 
matka Leningradiin ja kolmas 
Inkeriin tehdyt ryhmämatkat, 
joita Niemelä oli järjestämässä. 


Tämän jälkeen tulivat tehtävät 
Suomen Luterilaisen Evanke- 
liumiyhdistyksen, Sleyn Inkeri 
työn projektisihteerinä ja työ- 
uran lopulla vielä (2007—2019) 
Lahden Lutherin kirkossa In- 
kerin-kerhon toiminnan mah- 
dollistaminen ja siihen osallis- 
tuminen pastorin toimenkuvaan 


liittyen. 


Jos tarkkoja ollaan, syklejä ja 
sykäyksiä on vielä paljon enem- 
mänkin, mutta palataanpa siihen 
toukokuun vuoden 1971 Lenin- 
gradin matkaan, jonka vetäjänä 
oli pastori Reijo Arkkila. Nie- 
melä kertoo, kuinka maahan 
sai viedä kristillisiä kirjoja vain 
omiin tarpeisiin ja rajalla oltiin 
tarkkoja tästä asiasta. Kurssi- 
laisilla oli kuitenkin matkassa 
painettuja pieniä kuukauden 
aamuhartaus kirjoja Katso Jee- 
sukseen. Näillä pienillä kirjasilla 
varustettuina, he lähtivät pareit- 
tain kävelylle Nevan rantaan ja 


Thunder Bayn Lapin kirkon kuoro, joka vierailu Inkerissä kesällä 1997. 


puhuivat tarkoituksella suomea. 
"Valtaosa vastaantulijoista ei 
reagoinut, mutta sitten oli niitä, 
jotka pysäyttivät meidät kuulles- 
saan meidän puhuvan suomea. 
Me kysyimme heiltä ovatko he 
inkeriläisiä, ja he vilkuilivat aina 
tarkasti ympärilleen ennen kuin 
uskalsivat vastata. Se pelko siitä, 
mitä voisi tapahtua, jos he kes- 
kustelevat jonkun suomea puhu- 
van kanssa oli suuri." 


Niemelä kertoo, kuinka keskus- 
telun lopuksi nuoret sujauttivat 
keskustelukumppaneiden tas- 
kuihin tuon Katso Jeesukseen 
-vihkosen. "Eivät he pitkään 
uskaltaneet jäädä puhumaan", 
Niemelä muistelee. Mutta tästä 
kiinnostus syveni Inkerin suo- 
malaisiin. 


Kun Niemelä valmistui myö- 
hemmin papiksi, hän oli mu- 
kana auttamassa inkeriläisseu- 
rakuntia, kun niitä alettiin jäl- 
leen palauttaa valtion toimesta. 
Pushkinin seurakunta sai luvan 
rekisteröityä 1976 ja sinne ryh- 
dyttiin tekemään Suomen Lute- 
rilainen Evankeliumiyhdistyk- 
sen toimesta ryhmämatkoja. 


Vuoden 1989 jälkeen seurakun- 
tien määrä alkoi voimakkaas- 
ti lisääntyä.1980-luvun alusta 
Niemelä veti matkoja Reijo 
Arkkilan kanssa. Hän kertoo, 
kuinka rajamuodollisuudet oli- 
vat tarkat ja aikaa vievät, mutta 
tästä huolimatta linja-autot tuli- 
vat aina täyteen. Näillä retkillään 
Niemelä tutustui myös Arvo 
Survoon ja Aarre Kuukauppiin 


Pushkinin kirkolla. Me olemme 
lähes saman ikäisiä pappisveljiä. 
"Muistan kuinka Pushkinin 
seurakunnan kirkossa taakseni 
istahti mies, joka kysyi varovasti, 
että tulenko uudelleen. Voisinko 
tuoda hänen kolmelle tyttärel- 
leen Siionin kanteleet. Yhdellä 
kertaa en kaikkia uskaltanut 
tuoda, mutta toin yhden kirjan 
kerrallaan ja Jumalan johdatuk- 
sesta tämä pappa istui aina vie- 
railujeni aikana kirkossa samalla 
penkillä ja minä sujautin kirjan 
hänelle vaivihkaa, ettei myös- 
kään muille tulisi kateutta siitä", 
Niemelä kertoo. 


"Taakseni istahti mies, 
joka kysyi varovasti, 
että tulenko uudelleen. 

Kesäseurat Loviisassa, Lahtelaisia inkeriläisiä vieraina. Markku ja vaimonsa Kaija edessä 


Kun Neuvostoliitto luhistui, 
tilanne rajalla muuttui täysin 
sillä viemisiä ei enää rajoitettu. 
Niemelä sanoo tämän olleen 
suuren humanitäärisen toimin- 
nan aikaa kun Inkerin kirkkojen 
avuksi voitiin vihdoin viedä se- 
kä talkooväkeä, työvälineitä että 
-tarvikkeita. 

Niemelä sai vuonna 1991 Evan- 
keliumiyhdistyksen johtokun- 
nalta tehtävän toimia Inkerin 
työn projektisihteerinä. Tehtä- 
viin kuului matkojen valmiste- 
lu, saarnamatkat Inkeriin, sekä 
yhteyksien rakentaminen inke- 
riläisten kanssa. 


Niemelä korostaa kuuntelemi- 
sen tärkeyttä kaikessa yhteis- 
työssä, mutta ehkä erityisen 
paljon avustustyössä. Kun Suo- 
mesta tehtiin avustusmatkoja 
Inkeriin, olisi ollut helppo ottaa 
harteille auttajan viitta ja men- 
nä ikään kuin neuvomaan miten 
asiat pitää tehdä. 

"Ettei vain sellainen asenne 
mene meidän mukanamme, et- 
tä me tulemme neuvomaan ja 
määräämään miten pitää teh- 
dä. Helposti ihminen, joka is- 
tuu vahvemmalla oksalla, tulee 
neuvomaan. Siinä on lyöty usein 
kirvestä kiveen. Pitää olla kuun- 
telemisen ja kunnioittamisen 
asenne, silloin itse myös oppii", 
Niemelä sanoo. 


Sittemmin Niemelä on toiminut 
myös siirtolaispappina Kanadas- 
sa vuosina 1995—2000. Hän 
kertoo kohdanneensa Thunder 
Bayn seurakunnassa inkeriläi- 
tulleensa näiden kanssa mel- 
kein sukulaisiksi. Niin suuresti 
inkeriläissiirtolaisten sydämiä 
lämmitti se, että Niemelä tunsi 


näiden kotikylät ja kirkot kau- 
kana Inkerin maalla. 


Niemelä sanoo, että kun presi- 
dentti Mauno Koivisto mahdol- 
listi inkeriläisten paluumuuton, 
hetken aikaa Inkerissä näytti 
siltä, että seurakunnatkin me- 
nettävät paljon vastuunkanta- 
jiaan. Ilmaan nousi jopa huoli 
siitä, mistä löydetään vastuuih- 
miset lähteneiden tilalle. Huoli 
osoittautui kuitenkin turhaksi 
ja viimeistään silloin kun juma- 
lanpalveluksiin hyväksyttiin jo 
venäjänkin kieli, väkeä tuli lisää. 
Inkerin seurakunnissa saarna- 
taan yhä myös suomeksi, mutta 
usein suomea puhuvalla papilla 
voi olla kolme- neljäkin seura- 
kuntaa hoidettavanaan. 

"Olen saanut olla mukana seu- 
raamassa Inkerin kirkon suurta 
muutosta, kun kielletystä kir- 
kosta on noussut ja kasvanut toi- 
miva seurakuntaverkosto, johon 
kuuluu nyt yli 80 seurakuntaa. 
Vanhassa Inkerissä seurakuntia 
oli 32. Lisäksi Keltossa oma seu- 
rakuntatyön koulutus; pappis-, 
kanttori- ja diakonikoulutus", 
Niemelä sanoo. 


Hän toteaa moneen kertaan 
oppineensa inkeriläisiltä ennen 
kaikkea suurta positiivisuutta 
ja uskoa siihen, että vaikeuden 
kauttakin voi päästä eteenpäin. 
”Kiitos Jumalalle, kaikk on hy- 
vin.” Tämä on heidän ”päivän 
tunnussanansa”. 

"Vaikka oma koti ja - seurakunta 
on viety jopa kolmeen kertaan, 
puoliso tapettu ja lapset kuolleet 
äidin käsivarsille, kun ei ollut 
ruokaa, silti he jaksavat uskoa 
huomiseen. En muista, että oli- 
sin kohdannut koskaan syvästi 
katkeroitunutta inkeriläistä kris- 


tittyä. Se on todella ihmeellinen 
asia ja koen sen opettaneen ja 
siunanneen minua ja monia 
muita suuresti. Säilytä myöntei- 
nen ote, äläkä anna katkeruu- 
den juuren pesiytyä sydämeesi, 
vaikka olisi minkälaiset syyt ja 
perusteet sille." 

Niemelä puhuu syvällä kunni- 
oituksella inkeriläisten säilyt- 
tämästä kristillisestä uskosta ja 
toivosta, joka auttaa näkemään 
ajassa eteenpäin, ja taivaan täy- 
delliseen kotiin saakka. 

"Siksi arvostan ja kunnioitan 
Inkerin suomalaisia. Kiitän Ju- 
malaa, että olen saanut kulkea 
kappaleen matkaani heidän rin- 
nallaan. " 


"En muista, että olisin 
kohdannut koskaan 
syvästi katkeroitunutta 
inkeriläistä kristittyä." 


ORJANVALLAN AIKAA KELTOSSA SIMO 


TORIKAN KERTOMANA, osa 2 


Juhani Jääskeläinen 


Perustuu pastori teologian tohtori Juhani Jääskeläisen jäämistöstä löytyneeseen vihkoon, jonka Jääske- 
läisen poika - niin ikään Juhani Jääskeläinen - on puhtaaksikirjoittanut ja lyhentänyt julkaisua varten. 
Muistelman ensimmäinen osa julkaistiin Inkeriläisten viestin lehdessä 1/2023. 


Siirrymme Vanhan kylän elä- 
mään orjanvallan aikana, oli Es- 
kolan talo Pietari Jääskeläisen. 
Siinä oli 50 hevosta orjanvallan 
aikana. Ruhtinas Potemkin sa- 
noi toisille ruhtinaille, että mi- 
nulla on Talonpoika jolla on 50 
hevosta, toiset herrat sanoivat 
sinä valehtelet, me emme usko. 
Sano saatte kysyä siltä talopojal- 
ta itseltään. Ruhtinas Potemkin 
meni Eskolan isännän kotia ja 
pyysi lähdemäs sinne talvipalat- 
sii. 


Se Pietari Jääskeläinen oli hy- 
vin iso pulska mies. Kun olivat 
juhlapöydässä ja Pietari Jääske- 
läinen oli herrojen kansa yhdes- 
sä, niin ruhtinas Potemkin esitti 
että tämä on se talonpoika kellä 
on 50 hevosta. Herrat kysyivät 
Pietarilta onko sinulla 50 hevos- 
ta. Pietari vastasi: on minulla ja 
kaikilla on häntä. Herrat ihmet- 
teli, tämä on tosi. 


Oli hyvin vilkasta kun 50 hevos- 
ta lähti Pietarin kaupunkiin. Sii- 

nä piti olla 50 miestä ajamassa 
ja hoitamassa. Kaikki toimi teh- 
tävä hyvästi sillä Eskolan isäntä 
ei ottanut huonoa työmiestä, ne 
hevosmiehet oli Suomesta tul- 
leita enin osa. Siitä on yli 100 
vuotta enkä minä [Simo] pienä 
poikana ymmärtänyt kysellä äi- 
jältä ja ämmältä kaikkea elämän 
vaiheita orjanvallan ajalta. 


"Mitä ravintoa käytätte 
ko nämä teidän 
vaimonne ovat niin 
pulskia eli komeita." 


Keisari Aleksanteri II kävi ai- 
na syksy metsästämässä Keltos. 
Vanhan kylä oli päämajana. Oli 
Vanhan kylän juhla kun kaartin 
joukot tuli keisarin kanssa. Kei- 
sarille aina tarjotti suola leipä, 
hän oli hyvin ystävällinen edenki 
pienille pojille ja teki semmosen 
kysymyksen Vanhan kylän mie- 
hille sanoen: mitä ravintoa käy- 
tätte ko nämä teidän vaimonne 
ovat niin pulskia eli komeita, 
niin Vanhan kylän isännät vas- 


tasi keisarille: tattiryynipuuroa ja 
sirkatsi lihakeitto. 


Ruhtinas Potemkin iloitsi siitä 
ku talonpojat olivat hyvin ah- 
keria maanviljelijöitä, ei Kelton 
hovissa ollut sellaista maaorjien 
pakkotyö menetelmä kun oli 
Rääpyvän hovissa, ei Keltossa 
ole mitään suuria hovin kivina- 
vetoita, jotka olisivat muistona 
orjanvallan ajalta. Keltossa oli 
hovin pehtori Matti Parkkinen 
Kolpinan kylästä ja päälysmies 
Kajava Sakrovan kylästä, siis 
Kelton hovin hoitivat omat mie- 
het. Siis ei mitää sellaisia kärsi- 
myksiä historia tunne. Kukoista- 
va elämä vaan jumalan siunaus, 
suuri nyt tuli orjien vapautus. 
Matti Parkkiselle lahjoitti ruh- 
tinas Potemkin paljon maata ja 
hän sai laillisen omistuskauppa- 
kirjan maan omistukseen. 


Sitte ruhtinas Potemkin meni 
vararikkoo kun orjanvalta lak- 
kasi. Hän sanoi kelttolaisille: 
ostakaa tämä hovi, minä menen 

Simo Torikan muistelmakirja. 


konkurssi. Te voitte helpos- 
ti ostaa ja kelttolaiset olisivat 
voineet ostaa helposti oliha se 
suuri, mutta ei ollut niin ym- 
märtäväistä miestä Keltossa ken 
olisi johdanut kaupan hovin os- 
toon. Se olisi ollut siinä suhdessa 
vaarallinen, että ylpeys olisi tul- 
lut suuri, siis jumala ei sallinut 
ylpeyttä lisääntyvän joka jo oli 
Keltossa. Hovin tilan osti meri- 
väen reservikapteeni Ailinaa ja 
pehtoriksi tuli saksalainen herra 
Menttovits. 


Muisto Rääpyvän orjan vallan 
ajalta 

Ruhtinas Sevolonski oli rikas 
siellä ja teetti orjilla paljon työ- 


tä. Siellä on 5 suurta vallia jotka 
orjat olivat tehneet, ne totista- 
vat että on ollut maaorjuus ja ne 
suuret kivinavetat totistavat sen 


mahtavuuden ajan. Kerrotaan 
tapahtuma vuodelta 1861, et- 
tä ruhtinas määräsi talonpoika 
Matti Arentkinalle 20 raippaa. 
Matti kutsutti hovi ja sanotti 
käy vatsalle selkä paljas, saat 20 
raippaa. Matti kävi mutta kun 
20 raippa vedästi Matti selkää 
Matti nousi pystyyn ja iski ruh- 
tinasta nyrkillä niin voimasti 
että ruhtinas kaatu. Matti kar- 
kuun, hän oli hyvin vahva mies 
ja juoksi suora päätä Pietarin 
talvipalatsiin, kuski oli hänelle 
tuttu ja hän kerto keisarin kus- 


kille tapahtuman Rääpyvän ho- 
vissa että häntä ruvetti piiskama 
ja hän karkasi ja pyysi kuskilta 
saata olla tallissa turvapaikan. 


Kun keisari oli aamuajelulla kun 
tulivat takaisin, niin keisari kysyi 
kuskilta onko nyt tullut valituk- 
sia talonpojilta. Ei, vastasi kus- 
ki, mutta minulla on yksi talon- 
poika Rääpyvän hovista. Tullut 
karku kun rupesivat raipoilla 
piiskama. Ajoivat talvipalatsin 
edeen, keisari kävi pois ja silloin 
sotilas haki Matin tallista keisa- 
rin tutkittavaksi. Matti meina- 
si nyt elämä loppu. Keisari tuli 
vastaan ja vaati Matin tulema 
sisälle. 


Matti rupesi kumartelemaan, 
mutta keisari kielsi, sanoi selvi- 
tä asiasi kuin mies. Matti ker- 
toi asian niinko se oli. Keisari 
Aleksanteri kuunteli ja sano vse 
ripastni krestjani svapoti kaikki 
talonpojat ovat vapautettu maa- 
orjuudesta ja sanoi Matille: me 
kotio älä pelkää ja Matti tuli ko- 
tio Rumpalin kylään Rääpyvälle. 
Tämä kertomus käy yhteen 3pvä 
maaliskuu 1861 sillä määrättiin 
maaorjuus kerta kaikkiaan lak- 
kautettavaksi. Ensimmäisen va- 
pauttamisen sanan sai kuulla ja 
pääsi vapaaksi Arentkinan Matti 
talonpoika, mutta ei tästä hirvit- 
ty kertoa. 


Historiaa Pietari Torikan elä- 
mänvaiheista Inkerinmaalla 
Pietari Torikka oli syntynyt 
1811 Kurkijoen pitäjässä Häm- 
men Lohenkylässä maanviljelijä 
Juhana Torikan poikana. Kak- 
sitoistavuotiaana orpopoikana 
1823 Pietari siirtyi Inkerinmaal- 
le Kelton pitäjän Vanhankylän 
Eskolan taloon. Silloin oli Pie- 
tarin kaupungin rakentaminen 
täydessä voimassa. 


Keltto oli lähellä, siellä sai ruplia 
hyvällä työllä, rehellisyydellä ja 

raittiilla elämällä. Pietari Torik- 
ka meni rippikouluun Kurkijoel- 
la, ilmoittautuen kirkkoherralla. 
Rovasti sanoi: se on oikein kallis 
asia, mutta onko se katekismus 
tullut opituksi ja kyseli vähän. 
Pietari vastasi kyselyyn oikein 
ja pääsi rippikouluun ja herran 
pyhälle ehtoolliselle. Pietari me- 
ni avioliittoon Hetvik Meran 
kanssa, joka myös oli syntynyt 
Kurkijoella 1816. Avioliittoon 
vihittiin 1848. Lapsia syntyi 5 
poikaa: Johannes, Antti [isäni], 
Pietari, Jaakko ja Matti. 


V.1861 Orjuus vapautui. Kun 
ruhtinas Potemkin näki että 
Pietari Torikka oli hyvä maan- 
viljelijä, hän sanoi tälle: kuule 
Pitra Ivanovits, minä annan si- 
nulle maat vuokralle Rääpyvän 
kankaalta, mene sinne ja perusta 
kylä kun sinulla on paljon poi- 
kia. Peltoa tuli raivatuksi ja uusi 
koti rakennettiin. 


Pian tuli Rääpyvään naapurin 
kaksi veljestä hekin Kurkijoelta 
Paavo ja Juhana Häkli, he myös 
rakensivat talon. Sitten tuli 
Heikki Tiittanen Jaakkimasta, 
Pietari Koho Kurkijoelta, Antti 
Torikka [ym.]. Kylä tuli mutta 


nimensä ei ollut virallisesti. Se 
oli vain Rääpyskoi poor [bor]. 
Kun Kelton hovin omistaja 
ruhtinas Potemkin meni kon- 
kurssiin ehdottivat hovin maat 
ostaneet Rääpyskoi poorin asuk- 
kaille, että ostakaa maanne pe- 
rinnöksi. Ottivat asiasta selvää 
ettei pedosta tapahtuisi ja kaup- 
pa tehtiin virallisesti. Kysymys 
tuli nimestä, ehdotettiin ja hy- 
väksyttiin nimi Alakalttina. Elä- 
mä alkoi vilkastua, uusi rautatie 
rakennettiin, Rääpyvän asema 
oli lähellä 3 km päässä. 


Rautatien valmistuttua tuli hu- 
vila-asutusta. Rakennettiin hy- 
vät asunnot herrasväen vuokrat- 
tavaksi ja niitä tuli vaikka kuinka 
paljon, se oli kulta aika Alakalt- 
tinassa. Venäjän valtion tarkas- 
taja insinööri sanoi Alakalttinaa 
viljelykelpaamattomaksi maaksi, 
siis verovapaa, niin näytti. Mutta 
miltä näyttivät Alakalttinan pel- 
lot: perunamaat olivat lumottu 
näkymä, puhtaita rikkaruohois- 
ta, perunanvarret korkeat kuin 
kukkatarha, parhaita perunoita 
maailmassa, runsas sato, karjan- 
hoito hyvät laituinmaat, hyvät 
heinämaat luonnonniityt ihan 
kylän lähellä. Ennen asumatto- 


massa korvessa kaikilla oli työtä. 
Tällaiselta oli elämä ensi aikoi- 
na Alakalttinassa. Talvella sudet 
ulvoivat ja iltasilla se oli susien 
kuorolaulu ei heidä kukaan häi- 
rinnyt. Me pienet pojat laulet- 
tiin: taivaan linnut metsän eläi- 
met ovat meidän ystäviämme. 


"Perunamaat 
olivat lumottu 
jun puhtaita 
rikkaruohoista, 
perunanvarret korkeat 


kuin kukkatarha." 


Pietari Torikalla oli jumalan 
siunaus suuri. Aina aamusi ylös 
noustua rukoiltiin polvillaa, sa- 
moin iltasella levolle mennessä. 
Pietari Torikka kuoli 75 vuoden 
ikäisenä ja talon emäntä Hetvik 
otti talon hoiton käsinsä vaikka 
oli kolme poikaa ja kolme minja 
ja paljon lapselapsia. Miten tämä 
oli mahdollista että vanha äidiä 
kaikki. 


Karjapaimenen palkkaus 

Se aina palkatti vähä ennen Yr- 
jön päivää sillä Jyrkinä paimen 
kokosi munia, 1 muna lehmästä 
ja enemmänkin 3 ruplaan asti 
kylän yhteisestä karjasta. Siin- 
tä tuli jo hyvä palkka. Pienessä 
kylässä oli nuoret pojat mutta 
kesän palkka oli heille hyvä jos 
oli 30 lehmää, se oli 60 ruplaa ja 
enemmänkin, sitte leivät syksyllä 
se oli melkein talven ravinto. 
Suurissa kylissä missä oli lähes 
100 lehmää oli emäpaimen ja 
popastuuri ne saivat suuret pal- 
kat että rikastuivat. Paimenen 
ylöspito oli yksi päivä lehmästä, 
monta lehmää oli talossa oli niin 
monta päivää paimen oli talossa 


ylläpitettävä. Kesällä herätettävä 
klo 4 aamulla ja annettava päi- 
vän eväs. 


Se piti olla hyvä sillä paimen ai- 
na kehu emäntiä hyvistä eväistä, 
niin emännät koettivat kilpaa 
saata kiitoksen paimenelta. Kyl- 
lä se oli se paimenen vuorolla 
tulo talloo semmone emäntien 
mieleenpainuva asia jot ei saisi 
paimenelta moittimisen sanoja 
kohdelusta. Paimen herätettiin 
aamusil, silloi hän lähti soit- 
tamaa torvel lehmiä lypsämä. 
Sitte tuli vuoro talosta hakemaa 
eväät jotka emäntä jo oli valmis- 
tanut, joi teedä voileivän eli pul- 
lan kanssa ja sitte lehmiä ajama 
laituin maalle ja soitti torvella: 
laskekaa lehmät. 


Kylissä kesäaamu oli Keltossa 
iloisen vilkas, lehmillä oli kellot 
kaulassa, ne kilkattivat monella 
äänellä ja sitte oli se päivä lyp- 
syssä käymine laituin maalla, 
naiset ja tytöt kannut selässä as- 
telivat sakissa, se kävi sellainen 
kalkatus naisten kesken että 
kyllä kuulit että naiset menee 


laituin maalle lypsämä lehmiä, 
he olivat iloisia. 


" 


männät koettivat 
kilpaa saata kiitoksen 
paimenelta.." 


Siellä oli myös hevospaimen, 
se oli yölläki, kävi vaan päivällä 
talossa ruokailemassa, se oli vuo- 
ropäivä hevosesta. Sillä oli hyvä 
palkka, se oli yhdeinen Ylä- ja 
Alakalttinaisilla, se oli Nikolai 
kaukaa Venäjältä. 


Sillä oli semmone omatekemä 
tuohitorvi. Sillä soitti siellä lai- 
tuin maalla että se kuulu monen 
monen kilometrin päähä. Se 
soitti niin surullisesti, että lyp- 
syssä olevat naiset itkivät kun 
Nikolai soitti. Surullisen mielen 
ilmaisu ihmiselämästä, muisto 
hevospaimen Nikolaista. 


Jatkuu seuraavassa Inkeriläisten 
viestin numerossa. 

KEVÄTKOKOUKSEN 25.3.2023 PÄÄTÖKSIÄ 


ESITETTIIN v. 2022 TILINPÄÄTÖS 

Varapuheenjohtaja Elina Metsälä esitteli toimintakertomuksen, joka hyväksyttiin. 
Kokouksen puheenjohtajana toiminut Antti Kokkinen valotti tilikertomuksen numeroita. 
Tilikertomus hyväksyttiin. 

Kokouksen puheenjohtaja esitti toiminnantarkastajan lausunnon. 

Tilinpäätös vuodelta 2022 vahvistettiin. 


TILI- JA VASTUUVAPAUS 
tilikaudelta 1.1.2022 — 31.12.2022 myönnettiin asianomaisille. 


MUUT ASIAT 


Kesäjuhlia ei järjestetä vuonna 2023. 


INKERI-AIHEISIA PODCASTEJA TULOSSA! 


Podcast on puheohjelma, joka julkaistaan Internetissä tai podcast-palvelussa. Sen etuna perinteiseen 
radion puheohjelmaan verrattuna on mahdollisuus kuunnella ohjelmaa ajasta tai paikasta riippumatta. 


Inkeriläisten sivistyssäätiö sr tekee parhaillaan Tnkerinsuomalaisten historia näkyväksi" -teemaista 
podcast-sarjaa. Viisiosainen sarja valmistuu tämän kevään aikana, tarkemmat ohjeet jaksojen kuun- 
telemiseen kerrotaan sarjan julkaisun yhteydessä. Tarkoituksena on kokeilla löytääkö tämä formaatti 
Inkeristä kiinnostuneen kuulijakunnan. 


Vieraina sarjassa kuullaan Inkeriä ja inkerinsuomalaisuutta syvällisesti tutkineita henkilöitä sekä in- 
keriläistaustaisia puhujia. Haastattelijana jaksoissa toimii inkeriläisen maaorjan jälkeläinen, TV:stäkin 
tuttu toimittaja ja mainostoimisto Drumin osakas Tero Kekki. 


Lisätietoja: 


Elina Metsälä 
(elina.m.metsalaPgmail.com) 


ENICSP HNICS HENICS HENKI HANKS HNV 


INKERI-ILTAPÄIVIEN TUNNELMIA 


Anne Tuohimäki 


Viime aikoina on ilmestynyt 
monia inkeriläisyydestä ja inke- 
riläisistä kertovia kirjoja. 


Inkeri-iltapäivien ohjelmistossa 
on tänä vuonna kuultu näihin 
liittyen kaksi kiinnostavaa esi- 


tystä. 


Tammikuussa Minna-Kerttu 
Kekki esitteli isoäidistään Lem- 
pi Lempisestä kirjoittamansa 
kirjan Lempi Lempisen matka 
Suomenlahden ympäri. 


17-vuotiaana Minna-Kerttu al- 
koi kiinnostua juuristaan, koska 
ihmetteli lapsena kuulemiaan 
tarinoita leireistä ja siitä, miten 
sukulaiset olivat kuitenkin kai- 


kista vaikeuksista huolimatta 
päätyneet yhteen. Hän mietti 


keitä he ovat, mistä olivat tulleet. 
Keskusteluissa isoäidin kanssa 
alkoi hahmottua tämän tarina, 
jonka Minna-Kerttu saattoi 
kirjaksi. 


Huhtikuun iltapäivänä Anne 
Tarsalainen esitteli uusimman 
novellikirjansa Juuret ja siivet — 
sukunovelleja. Novellikokoelma 
sisältää Annen ja hänen inkeri- 
läissyntyisen miehensä Andrein 
sukujen todellisia tarinoita alka- 
en vuodesta 1899. 

Penkoessaan miehensä tausto- 
ja, selvisi, että Andrein suku oli 
lähtöisin Mikkelin lähistöltä, 
josta myös Anne on kotoisin. 
Tehtyään dna-testit he saivat 
tietää, että Andreissa ei ole lain- 
kaan venäläistä verta ja että hän 
on enemmän suomalainen kuin 


Anne. Molempien juuria on eni- 
ten Etelä-Savosta. 


Inkeri-iltapäiviä on jäljellä ke- 
väälle vielä yksi. Tapahtumaka- 
lenterista, lehden loppupuolelta 
voi tarksitaa jo julkaistujen syk- 
syn iltapäivien ohjelmia. Aihei- 
ta iltapäiviin voi myös ehdottaa 
ottamalla yhteyttä vaikka lehden 
toimitukseen. 


Alla vasemmalla: Minna-Kerttu Kekki kirjoitti kir- 
jan isoäidistään Lempi Lempisestä. 


Alla oikealla: Anne Tarsalainen esitteli Inkeri-ilta- 
päivässä sukunsa tarinaa käsittelevää novelliaan. 


TAPAHTUMAKALENTERI 


SUOMEN INKERI-LIITTO RY:N 
2023 INKERI-ILTAPÄIVÄT: 


KEVÄTKAUDEN INKERI-ILTAPÄIVIEN OHJELMAT: 


Lauantaina 27.5. klo 9.00 — 15.00 


Ilmoittajille 


Tapahtumakalenteriin toivotut 
ilmoitukset tulee toimittaa 
toimitussihteerille lehden kak- 
kossivulla ilmoitettuun aineiston 
vastaanottopäivään mennessä. 
Otamme mielellämme vastaan 
myös muita kuin kerhojen 
ilmoituksia. 


”Valkeasaari ja sen väki”. Risto Toivonen johdattelee kuulijat Valkeasaareen entisten 


valkeasaarelaisten kanssa. 

SYYSKAUDEN INKERI-ILTAPÄIVIEN OHJELMAT: 


Lauantaina 30.9. klo 14.00 
Anitta Iline esittelee iltpäivässä inkeriläisiä perinneruokia. 


Lauantaina 28.10.2023 klo 14.00 
Syyskokous liiton jäsenille. 


Lauantaina 25.11.2023 klo 14.00 

Anni Reuter esittelee väitöskirjansa Inkerinsuomalaisten 
karkotus, hajaannus ja vastarinta sekä kirjoittamaansa 
tietokirjan Suomalaiset Stalinin vainoissa (SKS Kirjat). 


Lauantaina 9.12.2023 klo 14.00 
Joulujuhla 


Ilmoitamme ohjelmista myös nettisivuillamme www. 
inkeriliitto.fi sekä jäsenistölle sähköpostitse. 
Ohjelmista voi tiedustella myös puhelimitse liiton 
toimistosta 045 261 2342. 


Inkeriläisten kesäjuhlia ei valitettavasti saada järjestettyä 
tänä vuonna. 


Toivottavasti yhteisen tilaisuuden pariin päästään kuitenkin 
vielä tulevina vuosina. 


Hyvinkään Inkeri-kerho 

Syksyn 2023 kerhotapaamiset Hyvinkään 
seurakuntakeskuksessa kuukauden ensimmäisenä 
sunnuntaina kello 14.00 seurakuntakeskuksessa. 
Tiedustelut: Pj. Leila Salo p. 040 567 7065 
leila.saloahotmail.com 
hyvinkaan.inkerikerhoahotmail.com 


Lahden seudun Inkeri-seura 

Tiedustelut: 

Inkeri Ojala 040 071 6727 
inkeri.ojalaagmail.com 

Kokoontumiset: Vuorikatu 37, Lutherin kirkko 
kuukauden toinen maanantai (13 — 15). 


Turun seudun Inkeri-seura 

Tapahtumat Varissuon kirkolla, tilaisuudet alkavat kello 
14. 

La. 4.11. Pyhäinpäivän kunniakäynti Turun 
hautausmaalla inkeriläisten muistomerkillä ja 
kahvitarjoilu Varissuon kirkossa (kunniakäynti klo 12, 
kahvitilaisuus klo 14) 

Ti. 26.12. Joulujuhla Tapaninpäivänä 


Muu toiminta: 

Terveysneuvonta ja vastaanotto 

Käsityö ja askartelukerhot 

Päivystys- ja kirjastotoiminta 

Inkerin historiaan ja kulttuuriin liittyviä teemailtoja 
Nuorten ja lasten toimintaa (kerhot, kulttuuri- ja 
luontoretket ym.) 

Tietokoneen ja puhelimen käytön tukea ikäihmisille 
Lauluryhmä Orvokki, uusia jäseniä toivotaan 
Viikoittaiset ohjelmat löytyvät seinäilmoituksesta, 


Facebookista ja puh. 045 668 7628. Helsingin seudun Inkeri-seura 
Anitta Iline 
Yhteystiedot: anittaainkeriseura.com 
puhelin 045 668 7628 p. 050 565 9805 
sähköposti tsis.turkuagmail.com Työpajat järjestetään Karjalatalon Inkerikodissa 
Facebook Turun seudun Inkeri-seura ry (Käpylänkuja 1, Helsinki) 
Käyntiosoite Kousankuja 5 A, 20610 Turku Varissuo Tiedustelut Toivo Tupin p. 040 578 3894 

Pääkirjoitus 


Juhani Valo 


Olisin halunnut, todennäköises- 
ti viimeisessä pääkirjoituksessa- 
ni, kertoa positiivisia ajatuksia, 
mutta en suostu valehtelemaan. 
Nykyinen Venäjä on samanlai- 
nen uhka maailmalle, kuin mitä 
se oli Stalinin aikaan ja silloin 
pahimmat vainot kohtasivat 
silloisen Neuvostoliiton vähem- 
mistökansat. 


Samalta on näyttänyt Venä- 
jän tilanne vuoden 2023 aika- 
na; kärsijöinä Venäjällä eivät 
ole Pietarin eivätkä Moskovan 
asukkaat, vaan osin Venäjäl- 
lä asuvat etniset vähemmistöt. 
Miksi näin on, selittynee silkalla 
suurvenäläisyydellä. 


Olisi ollut antoisaa koko maa- 
ilmalle, mikäli yksi kansallisuus 
ei olisi halunnut näyttäytyä val- 
tion muille kansoilleen alistaja- 
valloittajan roolissa kuten nyt on 
tapahtunut, sillä yhdessä toimi- 
misen rikkaus ja voima ovat jää- 
neet näistä syistä toteutumatta. 


Toisaalta, eipä ole puhdas ja 
viaton Suomenkaan mennei- 
syys, sillä maatamme ja sen rik- 
kauksia ovat hallinneet milloin 
ruotsalaiset, milloin venäläiset 
ja silloin kun Suomi otti ensi- 
askeleitaan itsenäisenä valtiona, 
silloin alkoivat viritä täyteen 
hehkuunsa äärikansallismieli- 
syytemme joka konkretisoitui 
Vienan ja Aunuksen retkissäm- 
me sekä vihassa suomenruotsa- 
laisia asukkaitamme kohtaan. 
Niinpä niin. 


Olemme kuitenkin kokemassa 
jotain uutta aikakautta, johon 
nämä entiset historian lainalai- 
suudet eivät päde, sillä uskallan 
ennustaa asiaa, ehkä nopeasti 
toteutuvaa, ehkä ei, mutta to- 
teutuvaa. 


Ilmaston- ja ympäristönmuutos! 
Pelastaaksemme mitä on pelas- 
tettavissa, meidän tulee toteuttaa 
jotain aivan ennenkuulumaton- 
ta, eli valtioiden rajat ylittävää 
yhteistyötä, missä ei vallitse 
mikään - ismi vaan reaalitodel- 
lisuus. 


En ole kotioloissani vaiennut 
näistä uhkakuvista, mutta eivät 
muuttuneet tilanteet maailmalla 
mutta myös Suomen luonnossa 
ole jättäneet itselleni epäselvää 
siitä, että elämän orgaaninen 
mekanismi planeetallamme on 
saanut ainakin hikan, ellei peräti 
flunssan. Niin kummallisia ovat 
olleet uutiset maailmalta, niin 
epäuskottavia mutta todellisia, 
etten pitkän aikaa ilmastoam- 
me ja sen muutoksia seurannee- 
na voisi olettaa jonkin suuren 
voiman liikahtaneen. Mutta 
antautua emme sillekään uhka- 
kuvalle saa — kirveen paikka ei 
ole kaivossa vaan halkoliiterissä 
yhä edelleen. 


En siis heitä kirvestä kaivoon, 
sillä meillä on mahdollisuutem- 
me ja olen varma, että luonnon 


eteen yhdessä toimiminen yh- 
distää kansat ja kansanryhmät 
ennen pitkää ja silloin ymmär- 
rämme, etteivät diktaattorit 
missään valtiossa pääse enää 
alistamaan valtioidensa kansoja, 
ei millään eikä minkään alue- 


valtauksen tai etnisen ryhmän 
perusteella. 


Tuon asian suoraan esiin: sorre- 
tut kansat tai kansallisuudet ei- 
vät tule häviämään, vaan niiden 
tietoja ja taitoja tarvitaan enem- 
män kuin koskaan, sillä juuri nä- 
mä kansat tuntevat ja tietävät 
luonnon antimet ja niiden käy- 
tön, kun niitä määräävä ja alis- 
tava valtio missä päin maailmaa 
hyvänsä, on sortotoimillaan sii- 
hen heidät pakottanut. 


Kerran viel' Inkerinmaa ja inke- 
rinsuomalaiset! 


Kauneimmat ja lämpimimmät 
kiitokseni haluan välittää teille 
jokaiselle, tämä elämänvaiheeni 
ei unohdu mielestäni milloin- 
kaan! Tulemme tapaamaan 
toisemme yhteisissä tilaisuuk- 
sissamme, mikäli Luoja meille 
elinpäiviä suo! 


Toivottaa Juhani Valo 


KAUKOPARTIORITAREIDEN VIIMEISET 
LEPOSIJAT 


Teksti: Kari "Vaiska" Vainio, Kuvat: Arja Vainio 


Laskuvarjojääkärikillan moot- 
toripyöräkerho Airborne Ran- 
gers MCC järjesti Kaukopar- 
tioritareiden viimeiset leposijat 
-ajotapahtuman heinä-elokuun 
vaihteessa 2023. Mukaan oli 
kutsuttu myös kriisinhallintave- 
teraanien moottoripyöräkerhon 
Vaitterit MCC:n partio. 


Viikon aikana kiersimme kah- 
deksan perinnejoukko-osastom- 
me Päämajan kaukopartio-osas- 
toissa palvelleen Mannerheim- 
ristin ritareiden haudoilla. Viljo 
Suokasta, joka lepää miinoite- 
tussa kenttähaudassa kaatuneen 
männyn juurikuopassa Sekeessä 


lähellä Uikujärven luoteispäätä, 
muistettiin Askaisten ritaripuis- 
tossa. 


Ajo alkoi Mannerheimin met- 
sästysmajalta Lopelta ja kiersi 
Tammelan — Mäntyharjun — 
Ilomantsin — Lieksan — Oulun 
— Pellon — Ruotsin Lyckselen 
sekä Naantalin kautta Askaisiin 
ja päättyi marsalkkamme synty- 
mäkotiin Louhisaareen. Aikaa 
tähän meni noin viikko ja kilo- 
metrejä kertyi reilut 2 500 km, 
joista noin neljännes vesisatees- 
sa. Kaksikymmentäyksi rats- 
ukkoa kiersi koko reitin, mutta 
monelle haudalle tuli mukaan 


Timo Hartikainen pitää esi- 
telmää Mannerheim-ristin 
ritari, luutnantti Mikko Pöl- 
län haudalla Mäntyharjulla. 


Ajo alkoi marsalkka Mannerheimin met- 
sästysmajalta Lopelta. Viimeisiä odotellaan 
saapuvaksi paikan päälle. 


alueella asuvia Laskuvarjojää- 
kärikillan ja Vaitterit MCC:n 


jäseniä. 


Laskimme haudoille kuusenha- 
vuseppeleen ritarin muistoksi ja 
kuuntelimme hänen elämästään 
kertovan esitelmän, jonka joku 
kerhomme jäsenistä oli etu- 
käteen valmistellut. Erityisen 
koskettavaksi tapahtuman teki 
ritareiden omaisten runsaslu- 
kuinen osallistuminen seppe- 
leenlaskuihin. Olen varma, että 
nämä tilaisuudet pysyvät kaik- 
kien ajoon osallistujien muistissa 
loppuelämän ajan. 


Mielenkiintoinen yksityiskoh- 
ta on, että kaksi ritaria erottui 
joukosta siten, että he olivat 
Neuvostoliiton, siis vihollisval- 
tion kansalaisia ritarinimityksen 
saadessaan. Näin oli tietysti vain 
paperilla, sillä sydämeltään he 
olivat suomalaisia. Kyseessä ovat 
tietysti inkeriläisritarit Mikko 
Pöllä ja Antti Vorho. Mikko on 
haudattu Mäntyharjulle kap- 
pelin hautausmaalle ja Antti 
puolestaan Ruotsiin Lyckselen 
Berglundan hautausmaalle. 


Tässä ja lehtemme seuraavassa 
numerossa on luettavissa näiden 
kahden inkeriläisritarin elämän- 
tarinat. 

Aloitamme Pöllän tarinalla. 


SISSIKERSANTTI MIKKO PÖLLÄ, 
MANNERHEIM RISTIN RITARI NUMERO 120 


Teksti: Timo Hartikainen 


Mikko Pöllä syntyi 16. päivänä 
syyskuuta vuonna 1916 Valkea- 
saaressa Inkerissä. Perheen pien- 
tila oli Rajajoen itäpuolella, Ve- 
näjän ja myöhemmin Neuvos- 
toliiton alueella. Isä Juho palveli 
ensimmäisessä maailmansodas- 
sa tsaarin armeijassa ja taisteli 
saksalaisia vastaan Riianlahden 
rannalla. 

Pöllä pakeni Stalinin hirmuhal- 
lintoa Suomeen kesällä 1933 ui- 
malla yli Rajajoen. Hänen isänsä 
oli karkotettu Siperiaan ja perhe 
oli häädetty heidän kotitilaltaan. 
Suomeen päästyään Pöllä teki 
erilaisia töitä eri puolella Suo- 
mea. 


Vuoden 1939 syksyn ylimää- 
räisten harjoitusten aikaan Pöl- 
lä työskenteli muurarina raken- 
nustyömaalla Helsingissä. Hän 
sai kotiinsa vieraita. Päämajan 
tiedusteluherrat olivat iskeneet 
silmänsä venäjää taitaviin inke- 
riläisiin ja itäkarjalaisiin pakolai- 
siin. Erikoistehtävät odottivat. 
”Ilmoittaudun vapaaehtoiseksi, 
pesin muurauskauhani ja olin 
valmis lähtemään sinne jonne- 
kin”, Pöllä oli myöhemmin ker- 
tonut. 


Talvisota syttyi marraskuun 
30. päivänä. Samana aamuna 
kourallinen rajan takaa tulleita 
miehiä ilmoittautui palveluk- 
seen Viipurin keskuskasarmilla. 
Alokkaille annettiin kahden vii- 
kon sotilaskoulutus, jonka pai- 
nopiste oli partiotoiminnassa. 


Pöllä kertoi myöhemmin, että 
”saimme laihanlaiset eväät kau- 


kopartiotoimintaan, sillä koulut- 
tajat eivät vielä hallinneet alaa.” 


Pöllä määrättiin Päämajan tie- 
dusteluosastoon kuuluvaan 
Osasto Kuismaan, jota Sorta- 
valassa johti luutnantti Into 
Kuismanen. Tulikasteensa Pöllä 
sai tammikuisena pakkasyönä 
Uo-maalla. Partio tuli aamu- 
hämärissä erään pienen kylän 
laitaan. Talojen pihoilla liikkui 
piippalakkisia miehiä. Kahden 
talon välisellä aukiolla savusi 
kenttäkeittiö. Suomalainen nel- 
jäntoista miehen partio avasi tu- 
len kohti pahaa aavistamattomia 
venäläisiä. Vihollisia tuupertui 
hangelle, mutta osa pääsi talojen 
suojaan. He avasivat tulen pika- 
kivääreillä, mutta suomalaisiin 
ei osunut. Lumipukuiset par- 
tiomiehet hyppäsivät suksilleen 
ja laskettelivat loivaa rinnettä 
alas näkösuojaan. Kaikki pääsi- 


vät ehjänä takaisin tukikohtaan. 


Kollaan taistelut alkoivat jou- 
lukuussa 1939. Tammikuussa 
1940 sinne komennettiin myös 
Osasto Kuisma mukanaan 
Mikko Pöllä. Joukko majoittui 
selustassa olevaan korsuun ja 
mökkiin. Edestä kuului tauko- 
amaton tykkien jyske. 

Pöllän omin sanoin: ”RKämmim- 
me linjojen takana ja avoimilla 
sivustoilla. Tehtävänä oli nouk- 
kia kaikki mahdollinen tieto. 
Selvisimme pelkällä hyvällä tuu- 
rilla, emme menettäneet yhtään 
miestä. Tulokset olivat varmaan 
laihat, ei meillä ollut osuutta 
Kollaan kestämisessä. Mutta 
yritimme aidosti ja innokkaasti 
tehdä tehokasta partiotoimin- 
taa”. 
Pöllä osallistui talvisodan aikana 
kolmeentoista partioretkeen. 


Talvisota päättyi maaliskuun 
13. päivänä ja välirauhan aikana 
partiomiesten koulutus tehos- 
tui. Pöllä sai radistikoulutuksen, 
hänelle opetettiin suomalaisen 
Kyynel-radion käyttö. Varus- 
miespalveluksensa Pöllä suoritti 
vuoden 1940 kesällä, se oli mah- 
dollista, vaikka hän oli edelleen 
Neuvostoliiton kansalainen. 
Marraskuussa hänet komennet- 
tiin rajamieheksi Suomussalmen 
Juntusrantaan. Suomessa ei tuo- 
na aikana oltu toimettomina, 
rajan toisella puolella käytiin 
tietoa hakemassa. Pöllä teki vä- 
lirauhan aikana neljä tieduste- 

lumatkaa, jotka kestivät yhdestä 
kahteen viikkoa. 


”Vuoden 1941 huhtikuussa sain 
viidentoista kaukopartiomiehen 
joukossa laskuvarjohyppääjän 
pikakoulutuksen. Se oli raila- 
kas kurssi ja mieleen jäävä elä- 
mys. Jatkosotaan lähdimme jo 
huomattavasti paremmin eväin. 
Radioyhteydet auttoivat paljon, 
sillä toimintaan tuli tehoa”, Pöllä 
kertoi sotien jälkeen. 


Suomi hyökkäsi Saksan rinnalla 
Neuvostoliittoon vuoden 1941 
kesällä. Pöllän kiireet alkoivat 
elokuussa. Ensimmäinen kuu- 
kausi oli kiivasta aikaa, hän teki 
neljä partiomatkaa, joiden välis- 
sä oli yhteensä vain neljä vuoro- 
kautta lepoa. 


Vuoden 1942 helmikuussa suo- 
malaiset päättivät tuhota venä- 
läisten Petrovski Jamin uuden 
huoltokeskuksen, joka sijaitsi 
Uikujärven eteläpäässä lähellä 
Uikujoen suuta Stalinin kana- 
van itäpuolella. Asialle pantiin 
sadan hengen tuhoamisosasto. 
Alikersantti Pöllä oli mukana 


ryhmän ja puolijoukkueen joh- 
tajana. Suomalaiset iskivät ja vi- 
hollinen päätti lähettää paikalle 
lisävoimia. Pöllän taisteluryhmä 


pysäytti viidenkymmenen auton 
kolonnan ja esti lisäjoukkojen 
tulon hävityskohteeseen. Suurin 
osa autoista tehtiin liikuntaky- 
vyttömiksi. Huoltokeskuksessa 
Pöllän ryhmä poltti noin viiden- 
toista rakennuksen taloryhmän, 
jossa oli huomattavia varastoja. 
Lisäksi ryhmä tuhosi noin kol- 
mekymmentä vihollista. 


Ylikersantiksi ylennetty Pöllä oli 
vuoden 1942 loppuun tultaessa 
tehnyt yli kolmekymmentä par- 
tiomatkaa ja viettänyt noin 150 
vuorokautta vihollisen selustas- 
sa. Hänet nimitettiin Manner- 
heim-ristin ritariksi 1. päivänä 
elokuuta vuonna 1943. Peruste- 
luissa mainittiin muun muassa: 

— Ylikersantti Pöllä on partio- 
miehenä ja partion johtajana 
osoittanut esimerkillistä mies- 
kohtaista rohkeutta ja aloiteky- 
— Annetut tehtävät ovat aina 
tulleet täytetyiksi. Usein hur- 
jissakin kahakoissa Pöllä on 
esimerkillään vaikuttanut koko 
partion tuloksen onnistumiseen, 
— Lisäksi Pöllä on erinomaise- 
na radiosähköttäjänä loistavasti 
hoitanut partioiden radioyhte- 
yksiä. Näin hän on myötävaikut- 
tanut sodanjohdolle tärkeiden 
tietojen nopeaan perille saatta- 


Mannerheim-ristin 
ritari Mikko Pöllän 
hauta sijaitsee Kap- 
= pelin hautausmaal- 

i la Mäntyharjulla. 


miseen, 

— ”Sitä paitsi Pöllä on kaikilla 
partiomatkoilla osoittautunut 
ehdottomasti kestävimmäksi 
mieheksi, joka muun muassa 
talvisin avaa latua tuntikaupalla 
kun muut ovat jo aivan poikki”. 


Nimitysperusteluiden mukaan 
Pöllän suoritukset ja saavutukset 
on luettava suomalaisen sotilaan 
uljaimpien ja kunniakkaimpien 
saavutusten joukkoon. Ylipääl- 
likkö Mannerheim ei päässyt 
sairauden vuoksi ojentamaan 
ristiä Pöllälle vaan tehtävän 
hoiti hänen sijastaan kenraali 
Tuompo. 


Pöllän viimeinen partiomatka 
syvälle linjojen taakse oli vielä 
kesken, kun aselepo tuli voi- 
maan syyskuussa 1944. Hänen 
partionsa oli tiedustelemassa 
Semjärven alueella, kun partio 
sai radiolla yllättävän käskyn 5. 
syyskuuta: ”Palatkaa kotiin, vi- 
hollisuudet lopetettu.” Tämän 
jälkeen partio vaelsi vielä jalkai- 
sin reilun viikon halki erämai- 
den venäläisiä vältellen, kunnes 
se saapui Suomen puolelle Hi- 
molnajärven rantaan ja sai yh- 
teyden omiin joukkoihin. 


Sotien jälkeen Pöllä palveli vuo- 
den Porkkalan rajavartiostossa. 
Hän hankki Suomen kansalai- 
suuden. Vuoden 1946 tammi- 
kuussa punainen Valpo pidätti 
Pöllän epäiltynä asekätkennäs- 
tä. Hänet kuitenkin vapautettiin 
kahden vuorokauden kuluttua. 
Pöllä huolestui, hän pelkäsi luo- 
vutusta Neuvostoliittoon. Hän 
pakeni saman tien laittomas- 
ti Rovaniemen ja Aavasaksan 
kautta Ruotsiin metsätyömie- 
heksi. ”Vuosi vierähti siellä oi- 


kein mukavasti. Sitten jatkoin 
matkaani kohti länttä Norjaan 
ja edelleen Jamaikan ja Kolum- 
bian kautta Venezuelaan”, Pöllä 
kertoi. 

Caracasissa Pöllä sai työpaikan 
Ruotsin suurlähetystöstä, jossa 
hän hoiti erilaisia yleismiehen 
tehtäviä, toimien muun muassa 
tarjoilijana. Pöllä kuitenkin kyl- 
lästyi lähetystön orjakomentoon 
ja päätti lähteä. Tämän jälkeen 
hän työskenteli timpurina muun 
muassa puolalaisten emigrant- 
tien rakennusliikkeessä. 
Vuonna 1948 Pöllä kohtasi pari 
suomalaista, jotka valmistivat ja 
myivät pyhimyksenkuvia. Pöllä 
lähti mukaan hankkeeseen ja 
kauppa kävi, kunnes kaverit rii- 
taantuivat. 


Öljytuloillaan rikastuneessa 
Venezuelassa rakennustoiminta 


oli vilkasta ja ammattimiehiä 
tarvittiin. Pöllä sai heti töitä ja 
myöhemmin hän toimi myös 
itsenäisenä rakennusurakoitsi- 
jana. Vuonna 1956 Mikko Pöl- 
lä ylennettiin luutnantiksi siitä 
huolimatta, että asui ja eleli Ve- 
nezuelassa. Pöllän ansiona lie- 
nee ollut, että hän toimi vuonna 
1954 Caracasissa pidetyissä am- 
munnan MM-kisoissa suoma- 
laisten tulkkina. 


Mikko Pöllän sanoin: ”Tulin 
Caracasissa erinomaisesti toi- 
meen, kertyi säästöjäkin. Oli- 
sin voinut jäädä sinne, vaikka 
loppuiäkseni. Mutta sitten iski 
aivan vastustamaton Pohjolan 
kaipuu. Päätin palata kotiin.” 

Elettiin vuoden 1964 syyskuuta, 
Pöllä oli juuri täyttänyt 48 vuot- 
ta. Tuttavansa avulla Pöllä pääsi 
töihin Geologisen tutkimuslai- 


Kokouskutsu 


tokseen. Vuonna 1977 hän jäi 
eläkkeelle. Pöllä asui Ulvilan- 
tiellä Munkkivuoressa. 


Mannerheim-ristin ritari Mik- 
ko Pöllä kuoli 28. päivänä huh- 
tikuuta vuonna 1994. Hänet on 
haudattu Kappelin hautaus- 
maalle Mäntyharjulla. 


Lähteet: Robert Brantberg: Sissi- 
kersantti Mikko Pöllä — kaukopar- 
Horitari, Ilmari Hurmerinta ja 
Jukka Viitanen (toim.): Suomen 
puolesta — Mannerheim ristin ri- 


tarit 1941—1945. 


Suomen Inkeri-liitto ry:n sääntömääräinen syyskokous jäsenille pidetään 
lauantaina, lokakuun 28. päivänä 2023 klo 14.00 Karjalatalolla Inkeri kodissa 


Käpylänkuja 1, 00610 HELSINKI 


Käsitellään säännöissä syyskokoukselle määrätyt asiat. 


Äänivaltuutettuja ovat v. 2023 jäsenmaksunsa maksaneiden jäsenjärjestöjen 


valtuuttamat henkilöt sekä ne hallituksen hyväksymät henkilöjäsenet, jotka 


ovat maksaneet v. 2023 jäsenmaksunsa. 


Hallitus 


VALKEASAAREN LEMPISTEN SUVUN TARINA 


Konsta Tchetchine 


Olen Konstantin (Konsta) Tchetchine, Hetu ja Pekko Lempisen tyttärentyttären poika. Muutin Pie- 
tarista Suomeen vuonna 1992 vastavalmistuneena diplomi-insinöörinä. Muistan lapsuudestani ajan, 
kun vierailimme usein Valkesaaressa isoäitini Annan siskon, Marian Ukkosen (o.s. Lempinen), luona. 
Hän leipoi kylän parhaimpia mustikkapiirakoita ja hänen puutarhassaan kasvoi makeita mansikoita. 
Vietimme aikaa terassilla nauttien teestä ja kahvista sekä maistelimme Marian puolukkahilloa. Muistan 
myös Maria-tädin taitavana metsämarjojen poimijana. Lapset saivat leikkiä pihalla Sirkka-nimisen kis- 
san kanssa. Maria-tädin puheessa sekoittuivat venäläiset ja suomalaiset sanat. Vanhemman sukupolven 
kanssa hän keskusteli aina suomeksi. 


Pekko Juhonpoika Lempinen 


Maria-täti oli kummini ja myös 
äitini kummi. Hän kertoi tari- 
nan siitä, miten äitini vietiin 
kärryissä kastettavaksi Valkea- 
saaren kirkkoon vuonna 1931. 
Maria-tädiltä kuulin tarinoita 
sekä hänen omasta elämästään 
että kaukaisista sukulaisistam- 
me, joita asui Suomessa sekä 
Venäjän Karjalassa ja myös Vi- 
rossa. Lempisen sukua kokoon- 
tui 1970- ja 1980-luvuilla Val- 
keasaarella muutaman vuoden 
välein. Ihmiset saapuivat sinne 
Petroskoista ja Virosta asti. Nä- 
mä kohtaamiset olivat täynnä 
8 


mielenkiintoisia tarinoita ja ne 
herättivät kiinnostukseni sukuni 
historiaan. 


Olen ollut Pietarin Inkeri-liiton 
jäsen vuodesta 1992 ja liityin 
Suomen Inkeri-liittoon vuonna 
2017 palattuani Suomeen Kii- 
nasta lähes 10 vuoden työkom- 
mennukselta. 
Sukututkimusharrastukseni sai 
vauhtia 2000-luvun alussa tava- 
tessani Risto Toivosen ja Pirkko 
Koson. Olen käynyt Riston jär- 
jestämillä sukututkimuspäivillä 
ja tehnyt hänen kanssaan mat- 
kan Valkeasaareen suvun alku- 
peräisille asuinalueille. 

Olen hyödyntänyt tietojen et- 
sinnässä Leningradin oblastin/ 
Pietarin alueen arkistoja, Suo- 
men kansallisarkiston resursseja 
sekä internetissä saatavilla ole- 
vaa tietoa. Yksistään sukulaisilta 


kuullut tarinat ovat olleet arvo- 
kas lähde. 


Nykyään sukupuuni löytyy My- 
Heritage-verkkosivuilta ja sii- 
hen on kertynyt tuhansia nimiä 
— suurin osa Pohjois-Inkeristä ja 
Karjalankannakselta. Sukupuus- 
sani esiintyviä nimiä ovat mm. 
Ihalainen, Vorho, Savolainen, 
Hokkanen, Suokas, Karvanen, 


Kolmkesänen ja Vehviläinen. 


Lempiset 

Keväällä 2023 Risto Toivo- 
nen pyysi minua esittelemään 
Valkeasaaren pitäjän Suontaan 
kylän Lempisen suvun jäseniä. 
Suvussa kiertävä tarina kertoo, 
että Lempiset olisivat lähtöisin 
Tornionjoki-laaksosta, mutta 
tarkkaa lähtöaikaa Lapista ete- 
lään ei tiedetä. Stolbovan rau- 
han sopimuksen jälkeen Lem- 
pisiä on kuitenkin löydettävissä 
Pohjois-Inkeristä Valkeasaarelta 
ja Suomen puoleisista naapuri- 
pitäjistä kuten Kivennavalta ja 
Muolaasta. 

Suontaan kylään asettuivat esi- 
isämme jo 1700-1800 -lukujen 
taitteessa. Sukupuuni sisältää 
paljon suomalaisia sukunimiä 
ja avioliitot solmittiin etupäässä 
luterilaista uskontoa tunnusta- 
vien kesken. Suontaan kylässä 
harjoitettiin maataloutta. 


Lempisen suvun lähihistori- 
asta 

Minun isoisoisäni Pekko Ju- 
honpoika Lempinen oli synty- 
nyt 1882 Valkeasaaren Suon- 
taan kylässä ja isoisoäitini oli 
Hedvig Juhontytär Opramei 
oli syntynyt 1884 Mottorin ky- 


lässä. Hetu Oprameilla ja Pekko 
Lempisellä oli kahdeksan lasta, 
seitsemän tytärtä (Anna, Maria, 
Helena, Kristiina, Lyyli, Olga, 
Lilja) ja yksi poika Juho. Lapset 
syntyivät vuosien 1906-1926 
välillä Suontaan kylässä. Iso- 
äitini Anna oli lapsista vanhin. 
Perhe oli taloudellisesti hyvin 
toimeentuleva ja kaikki sen jä- 
senet tekivät ahkerasti töitä. 
Lempisten talo, Pekkola, oli 
suurehko maatila. Yhteensä oli 
20 hehtaaria peltoa ja 20 heh- 
taaria niittyä. Yksi pietarilainen 
perhe vuokrasi Pekon tilalla si- 
jaitsevan mökin 20 vuoden aika- 
na. Talossa oli 15 lehmää, kaksi 
hevosta sekä sikoja että kanoja. 
Kun tyttäret menivät naimisiin, 
he saivat lehmän myötäjäisiksi. 
Pidettiin aina isot hääjuhlat. 
Marian häissä oli noin 300 vie- 
rasta. Mutta vain kolme tytärtä 
Anna, Maria ja Helena sai leh- 
mänsä. Loput lehmistä otettiin 
kolhosiin 1930 luvulla ja per- 
heelle jätettiin vain yksi lehmä. 


Vanhimmat tyttäret kävivät 
myymässä maitoa Systerbeckissa 
ja Leningradissa, nykyisessä Pie- 
tarissa. Hevonen oli niin fiksu, 
että se tiesi missä vakioasiakkaat 


asuvat ja pysähtyi aina oikeaan 
osoitteeseen. Yksi myyntipaik- 


ka oli Liteiny-pääkadulla. Sille 
pääkadulle vuonna 1931 raken- 
nettiin Pietarin alueen NKVD:n 
päämaja, joka sai nimen "Iso Ta- 
lo". Myöhemmin tästä tuli su- 
rullinen vitsi: miksi sen nimi oli 
Iso Talo? Koska sen ikkunoista 


näkyi Siperia. 


Bolshevikit nousivat valtaan 
Venäjällä lokakuussa 1917 ja sa- 
mana vuonna Suomi itsenäistyi 
irtautuen Venäjästä. Valkeasaa- 
resta, joka oli rajapitäjä, pakeni 
monia ihmisiä Suomeen vuo- 
desta 1919 lähtien. Lempisen 
perhe kuitenkin pysyi kotiseu- 
dullaan Suontaan kylässä. Ku- 
ten jo mainitsin, äitini kastettiin 
Valkeasaaren kirkossa vuonna 
1931. Isoäitini nuorin sisko, 
Lilja, on kertonut tarinan siitä, 
miten Valkeasaaren kirkkora- 
kennus päätettiin lopullisesti 
sulkea vuonna 1935. Yhtenä 
päivänä paikalle saapuivat soti- 
laat. Kirkon sisällä oli yövartija, 
joka kieltäytyi poistumasta. Yk- 
si sotilaista yritti ampua häntä, 
mutta kirkon sisällä ase ei jos- 
tain syystä lauennut. Vasta kir- 
kon ulkopuolella ampuminen 
onnistui. 


11. toukokuuta 1936 sotilaat ko- 
puttivat Pekkolan talon ovia. Pe- 


ä Suontaan tytöt: 

vas. seisoo Kris- 

tiina Lempinen, 

vas. istumassa 
Helena Lempi- 

| renjaoik.istuu 

Anna Lempinen. 


kon perhe karkotettiin pieneen 
Sharapovon kylään, Vologdan 
alueelle 700 kilometrin päähän 
kotiseudulta. Samaan kylään 
muutettiin Pekko, Hetu, Lilja, 
Olga ja Juho. Heille annettiin 
kolme päivää kerätä matkalle 
otettavia tavaroita. Pekko ehti 
haudata metsään muutamia ar- 
vokkaimpia tavaroita mm. ison 
perheraamatun, astioita ja työ- 
kaluja. Etsinnöistä huolimatta 
emme ole onnistuneet löytä- 
mään kätköpaikkaa. Aluehan 
lyötiin maan tasalle kahdessa 
sodassa, talvi- ja jatkosodassa. 
Pekko oli erittäin taitava käsis- 
tään. Hän osasi taittaa uunin, 
tehdä puuhuonekaluja ja jopa 
tehdä saappaita. Uudessa talossa 
hän korjasi kaiken ja teki uudet 
huonekalut. 

Vuonna 1937 maaliskuussa 
NKVD tuli hakemaan Pekon 
uudesta kodista. Pekko kuoli 
vuonna 1944 vankileirillä. Joko 
hänet ammuttiin tai hän kuoli 
siellä sairauteen. Tarkkaa kuo- 
linsyytä ei vieläkään tiedetä. 
Paikka on myös tuntematon. 


Pekon vanhemman tyttären An- 
nan perhe karkotettiin myös Vo- 
logdan alueelle, Markovon ky- 
lään. Vuonna 1940 Anna palasi 
takaisin kotiseudulleen lastensa 
kanssa. Muut Pekon lapset jäi- 
vät karkotuspaikalle. Palanneet 
taistelivat oikeudessa saadakseen 
talonsa takaisin. Mummollani 
Annalla oli tuolloin jo viisi las- 
ta. Sitten 22. heinäkuuta 1941 
alkoi sota Neuvostoliiton ja 
Saksan välillä. Syyskuussa 1941 
perhe siirrettiin Levashovon 
kylään lähelle Leningradia, sillä 
sotatoimet olivat jo käynnissä. 
Saksalaiset etenivät nopeasti 
ja syyskuussa 1941 alkoi Le- 

ningradin piiritys. Piirityksessä 
noin miljoona ihmistä menehtyi, 


joista 90 % kuoli nälkään. 


Vuonna 1941 tehtiin päätös 
"saksalaisten ja suomalaisten 
pakkosiirrosta Leningradin lä- 
hialueilta". Ilmeisesti tarkoituk- 
sena oli estää suomalaisten siir- 
tyminen vihollisen puolelle joko 
Suomeen tai Saksaan. Suurin 
osa inkerinsuomalaisista, noin 
28 000, karkotettiin maaliskuus- 
sa 1942. Äitini perheen pitkä ja 
vaarallinen matka Siperiaan al- 
koi 29. maaliskuuta 1942. Ainoa 
pakotie kaupungista oli jäätie 
Laatokan etelälahden yli ja sitä 
kutsuttaan "Elämän tieksi". 
Ensin karkotetut tuotiin Laa- 
tokan länsirannalle Vaganovon 
kylään odottamaan kuljetusta 
pienillä kuorma-autoilla 30 ki- 
lometrin mittaista jäätietä pitkin 
itärannalle Kobonaan. Saattu- 
eessa oli 10 autoa, ja ne ajoivat 
100 metrin välein. Autojen ovet 
pidettiin auki, jotta kuljettajalla 
olisi mahdollisuus hypätä ulos 
autosta saksalaisten ampumi- 
en pommin sattuessa kohdalle. 
Moni auto vajosi jäihin. Usein 
kuski ja matkustajat eivät ehti- 
neet hypätä pois. Äitini kertoi 
nähneensä, miten edessä ajava 
auto upposi pommituksen seu- 
rauksena eivätkä kaikki matkus- 
tajat selvinneet hengissä. Muut 
autot joutuivat kiertämään syn- 
tynyttä avantoa. 


Osa Kobonaan selvinneistäkin 
menehtyi, ei suinkaan nälkään, 
vaan liiallisen syömisen aiheut- 
tamiin ongelmiin. He söivät heti 
kaikki saamansa ruoka-annok- 
set. Leningradin piirityksen ai- 
kana päivittäin saatava ruoka oli 
vain 125 grammaa leipää. Näläs- 

Juho Pekonpoika Lempinen 
jalda Lempinen ensimmäi- 
nen vaimo. 


tä kärsiville suuri annos ruokaa 
osoittautui kohtalokkaaksi. 
Kauttakulkupaikasta Anna 
ja viisi lasta lähetettiin junal- 
la Siperiaan Krasnojarskiin. 
Matkaa sinne kertyi 4 600 ki- 
lometriä ja se kesti kaksi kuu- 
kautta. Vaunuissa ei ollut edes 
vessoja. Ainoa varuste oli pieni 
lämmitysuuni. Matkan aikana 
paljon ihmisiä, erityisesti lapsia, 
menehtyi ja ruumiit jätettiin 
pysähdyspaikoille. En edelleen- 
kään ymmärrä, miten isoäitini 
Anna selvisi tuosta matkasta 
viiden lapsensa kanssa. Vanhin 
tyttäristä, äitini, oli tuolloin 
10-vuotias ja nuorin poika oli 
vasta 2-vuotias. Lisäksi mat- 
kan aikana Anna oli raskaana ja 
synnytti nuorimman tyttärensä 
sitten Siperiassa. 


Juna saapui Krasnojarskiin tou- 
kokuussa 1942. Sieltä heidän oli 
kuljettava vielä 230 kilometriä 
Novonikolskin kylään, joka tuli 
sitten olemaan heidän asuin- 
paikkansa seuraavien vuosien 
ajan. Perheelle annettiin asun- 


noksi puolikas talosta ja jotkut 
paikalliset auttoivat lapsiperhet- 
tä. Suuri ruoka-apu oli metsästä 
saadut sienet ja marjat. Anna 
joutui käymään paikallisella 
miliisiosastolla ilmoittautumas- 
sa kerran viikossa. Perhe hankki 


myös pienen possun, joka nuk- 
kui lasten kanssa kylminä öinä. 
Ennen nukkumaanmenoa possu 
pestiin aina puhtaaksi. 


Erityinen siirtokuntajärjestelmä 
purettiin 12. tammikuuta 1946, 
mutta siitä huolimatta inkeriläi- 
siltä evättiin mahdollisuus palata 
kotiseuduilleen. Onneksi An- 
nan miehen veli sai luvan tuoda 
perheen pois Siperiasta, mutta 
ehtona oli, ettei lähelle suuria 
kaupunkeja saanut asettautua. 
Annan perhe muutti Karja- 
lankannakselle Ilolan kylään 
(Ilokylä) Suulajärven rannalle. 
Lapset saivat kuitenkin opiskella 
Pietarissa. Anna kuoli Ilolan ky- 
lässä vuonna 1955. 

Hetu muutti tyttärensä Olgan 
luo Tsalnaan lähellä Petrosikoi- 
ta, jossa Olga oli työssä paikal- 


lisessa metsänhoitotilassa. Hetu 
kuoli Tsalnassa 98-vuotiaana. 
Kristiina muutti Viroon ja kuoli 
vuonna 2000. Lilja jäi asumaan 
Vologodan alueelle. Hänen lap- 
set ja lastenlapset asuvat myös 
siellä. 

Perheenjäsenet rehabilitoitiin 
vasta 3. heinäkuuta 1997. 


Vielä lyhyesti Lempisen per- 
heen muista jäsenistä, jotka oli- 
vat 1940-luvulla Suomessa. 
Pekko Lempisen ainoa poika 
Juho, joka oli syntynyt vuon- 
na 1915, otettiin vuonna 1938 
puna-armeijaan, mutta kahden 
kuukauden kuluttua hänet va- 
pautettiin palveluksesta. Hänet 
luokiteltiin "epäluotettavaksi 
syntyperänsä perusteella". Siitä 
huolimatta vuonna 1941 hänet 
otettiin jälleen puna-armeijaan 
Saksan ja Neuvostoliiton välisen 
sodan alettua. Samana vuon- 
na joukkue, jossa Juho palveli, 
piiritettiin ja vangittiin rinta- 
malla. Juho kysyi suomalaiselta 
sotilaalta suomeksi: "Löytyykö 
tulitikkuja?". Sotilas oli häm- 
mästynyt siitä, että Juho puhui 
suomea, minkä jälkeen Juho se- 
litti olevansa inkeriläinen. Hän 
ilmaisi halunsa liittyä Suomen 
armeijaan. 

Juho liittyi sotilaaksi kaukopar- 
tioyksikköön Kemijärvelle erilli- 
nen pataljoona 4:ssa, missä hän 
palveli vuosina 1941—1944 ja sai 
korpraalin arvonimen. Sodan 
jälkeen Juho oli töissä maatilalla 
Lahdessa. 
Välirauhansopimuksen 10. ar- 
tiklan mukaan Suomi sitoutui 
palauttamaan kaikki maahan 
tuodut neuvostokansalaiset ja 
Neuvostoliiton johtama valvon- 
takomissio vaati inkeriläisten 
palauttamista Neuvostoliittoon. 


Tietäen tämän Juho suunnit- 
teli syksyllä 1947 pakenevansa 
Ruotsiin. Päivää ennen lähtöään 
hän kävi Helsingissä ja poliisi 
pidätti hänet kaupungin keskus- 
tassa. Myöhemmin selvisi, että 
hänet oli ilmiantanut tuttu hen- 
kilö. Juho vietti neljä kuukautta 
vankilassa Katajanokalla Helsin- 
gissä ja vuoden 1948 alussa hä- 
net luovutettiin Neuvostoliitolle. 


Kun hänet vietiin Helsingin rau- 
tatieasemalla junaan, hän huusi 
vaunun rappusilta "Eläköön 
Suomi". Junan vartija löi häntä 
ja työnsi vaunuun. Seuraava py- 
säkki oli Norilskin kaivoskau- 
punki 4000 kilometrin päässä. 
Juhoa odotti 25 vuoden vanke- 
ustuomio. Hän ei ollut halukas 
kertomaan näistä ajoista, mutta 
mainitsi kerran, että kaivoksessa 
nostettiin usein malmin muka- 
na ruumiita. Norilskissa vuosina 
1935—1956 vankien kokonais- 
määrä oli noin 500 tuhatta ih- 
mistä. Kerran häntä rangaistiin 
ja jätettiin kaivokseen maan alle 
useiksi päiviksi. Siitä lähtien Ju- 
ho kärsi silmäongelmista, mikä 
liittyi pitkään pimeässä oloon. 

Stalinin kuoleman jälkeen mo- 
nien saamat syytteet tutkittiin 
uudelleen. Juhokin vapautui 
vuonna 1957 vietettyään yhdek- 
sän vuotta leirillä. Hän saapui 
muiden Lempisten luo Petros- 
koihin ja silloin selvisi, että hä- 
nen vaimonsa oli ehtinyt uuteen 
avioon. Vaimo oli luullut Juhon 
kuolleen, kun tästä ei ollut kuu- 
lunut mitään moneen vuoteen. 
Jonkin ajan kuluttua Juho avi- 
oitui entisen kotikylänsä tytön 
Lyyli Antintytär Akkasen kans- 
sa. Vuonna 1974 Juho sai tietää, 
kuka ilmiantoi hänet Valpolle 

sodan jälkeen ja minkä vuoksi 


hän sai 25 vuoden vankeustuo- 
mion. Juho antoi anteeksi tälle 
henkilölle. 


Vuonna 1989 Leningradiin saa- 
pui YLE/FST:n kuvausryhmä 
tekemään dokumenttielokuvaa 
nimeltä "Ulla Inkerinmaalta". 
Dokumentin aiheena oli Hetu 
ja Pekko Lempisen Helena- 
tyttären lapsen, Ullan kohtalo. 
Myös Juho oli osallisena kuva- 
uksissa. Toimittaja kysyi Juholta: 
"Kun sinulla on ollut niin vaikea 
elämä, oletko katkera?" ja tähän 
Juho vastasi lyhyesti: "Olen kii- 
tollinen." Uskonto auttoi häntä 
selviytymään. Hän antoi oman 
maapalstansa Petroskoissa kir- 
kon rakentamiseen ja osallistui 
aktiivisesti sen pystyttämiseen. 
Yllättäen 1980-luvulla Juho sai 
kirjeen Suomesta, missä hänet 
kutsuttiin Kemijärvelle vastaan- 
ottamaan kunnianmerkkiä. Juho 
itki saatuaan tämän kirjeen. Juho 
kuoli vuonna 1995 Sennaya Gu- 
ban kylässä lähellä Petroskoita. 
Helena Pekontytär Kuparinen 
(o.s. Lempinen, syntynyt 1910) 
ja Unelma Kuparinen. 


Helena oli Hetun ja Pekon 
kolmanneksi vanhin tytär. Hän 
meni naimisiin Tuomas Ju- 
honpoika Kuparisen kanssa, 
joka oli syntynyt Valkeasaaren 
Merituitun kylässä ja he saivat 
pojan ja ja tytön. Tuomas taisteli 
talvisodassa Suomen puolella ja 
kuoli vuonna 1942 vammoihinsa 
Viipurin sairaalassa. Perhe kar- 
kotettiin vuonna 1936 Bolshaya 
Visheraan, Novgorodin alueelle. 
Helena oli siellä töissä lasiteh- 
taalla. Vuonna 1937 sattui on- 
nettomuus ja Helena jäi junan 
alle. Kolmevuotias Yrjö ja vuo- 
den vanha Unelma jäivät äidittä. 

Helenan sisko Kristiina Pekon- 
tytär Lempinen (Halinen) otti 
Unelman hoiviinsa. Jatkosodan 
alettua Helena ja Unelma eva- 
kuoitiin syksyllä 1941 Suomeen. 
Aluksi he olivat Miehikkälän 
leirillä 7 kuukautta, mistä he 
siirtyivät Lahteen. Kristiina oli 
siellä töissä sairaalassa. Lahdessa 
Unelma sijoitettiin orpokotiin, 
koska Kristiinalla oli huollet- 
tavanaan leirillä syntynyt lapsi. 
Unelmalle ilmaantui Helsingis- 
tä adoptiovanhemmat ja tyttö 
sai adoptioveljen ja -mummon 
sekä sen lisäksi uuden nimen 
Ulla. Kristiina joutui Siperiaan 
lapsensa kanssa. 


Karkotuksen jälkeen hän muutti 
Viroon. 

Sodan jälkeen viranomaisten 
oli suostuttava inkeriläisten 
orpolasten palautukseen Neu- 
vostoliittoon. Ullaakin etsit- 
tiin poliisin toimesta, mutta 
adoptioperheen neuvokkuuden 
ansiosta tyttö säästyi palau- 
tukselta. Ulla kertoo vuonna 
2012 ET-lehdelle antamassaan 
haastattelussa (Lapsuus piilossa), 
miten häntä piiloteltiin eri per- 
heissä, eri paikkakunnilla ja eri 
nimillä ja annettiin ymmärtää, 
että hänet olisi lähetetty Ruot- 
siin vaikka todellisuudessa hän 
asusti ruotsinkielisellä alueella 
Pohjanmaalla. 


Ullan mieltä askarrutti vuosien 
ajan Yrjö-veljen kohtalo. Yrjö- 
veli oli jäänyt Neuvostoliittoon. 
Eräänä päivänä vuonna 1962 
tuli puhelu Helsingistä. Ullan 
uusi adoptioisoäiti Teresa tilasi 
Ruotsissa ilmestyvää sanoma- 
lehteä "Isien usko" ja siitä löytyi 
ilmoitus: 

"Yrjö Kuparinen etsii Valkeasaa- 

ressa syntynyttä siskoaan Unel- 
ma Kuparista". 

Jollakin käsittämättömällä taval- 
la Yrjö oli löytänyt Moskovassa 
ruotsalaisen turistin ja pyytänyt 
tätä julkaisemaan laatimansa 
ilmoituksen. Yrjöllä oli käsitys, 
että siskonsa Unelma asuisi 
Ruotsissa. Tulkkia apuna käyt- 
täen Ulla kävi kirjeenvaihtoa 
Yrjön kanssa. He ehtivät tavata 
vain kerran Leningradissa ennen 
Yrjön kuolemaa. 

Ulla teki useita matkoja eri 
puolille Neuvostoliittoa, missä 
tapasi sukulaisiaan. Kuten mai- 
nitsin, hänen tarinastaan YLE/ 
FST teki vuonna 1989 doku- 
menttielokuvan "Ulla frän In- 
germanland". Elokuva on nähtä- 
vissä Youtubessa. Vuonna 2019 
Ulla kirjoitti myös elämäkerran 
"Pakenemassa Stalinin varjoja" 
(Flykt undan Stalins skugga). 
Elämäkerta on saatavilla eng- 
lanniksi ja ruotsiksi. 


Maria Pekontytär Ukkonen 
(o.s. Lempinen, syntynyt 1908) 
oli kummitätini ja Hetun ja Pe- 
kon toiseksi vanhin tytär. Hän 
meni naimisiin Kaljalan kylästä 
kotoisin olleen Antti Paavon- 
poika Ukkosen kanssa. He eh- 
tivät saada kaksi poikaa. Perhe 
karkotettiin vuonna 1936 Bol- 
shaya Visheraan, Novgorodin 
alueelle. Maria oli siellä töissä 
lasitehtaalla siskonsa Helenan 
kanssa. NKVD vangitsi Antin 
vuonna 1938, minkä jälkeen hä- 
nen kohtalonsa oli arvoitus. Vas- 
ta vuonna 1991 Maria sai ilmoi- 
tuksen, että Antti oli ammuttu 
Levashovossa lähellä Pietaria 
muutaman viikon vangitsemisen 
jälkeen. Maria pyysi viemään 
hänet sinne. Kävimme yhdes- 
sä Levashovon metsässä, missä 


joidenkin arvioiden mukaan 
olisi yli 45 000 ruumista jouk- 
kohaudoissa. Suurin osa näistä 
ihmisistä oli ammuttu etnisistä 
syistä vuosina 1937—1953. Kar- 
kotuksen jälkeen Maria halusi 
päästä asumaan Valkeasaareen 
ja kuoli siellä 96-vuotiaana. Ma- 
ria on haudattuna Systerbeckin 
hautausmaalle. 


Kiitos 

Sukututkimukseni jatkuvat. 
Haluaisin sydämellisesti kiittää 
niitä henkilöitä, jotka auttavat 
minua tässä tehtävässä. Saan 
paljon apua Pirkko Kosolta ja 
Risto Toivoselta. 


Miksi teen tätä? Haluan, että 
lapseni tulisivat tuntemaan juu- 
rensa ja että myös muut ihmiset 
saisivat paremman käsityksen 
inkerinsuomalaisten kohtalois- 
ta. Syntymäaikojen ja -paikko- 
jen lisäksi on oleellista tallentaa 
ihmisten tarinat. Keräämieni ta- 
rinoiden kautta haluan välittää 
sukumme historiaa ja kokemuk- 
sia tuleville sukupolville. Tutki- 
mustyön tarkoitus on myös var- 
mistaa, etteivät Inkerin kansan 
vaikeat koettelemukset unohdu 
eivätkä toistu. 


Sukututkimus on auttanut mi- 
nua ymmärtämään paremmin 
juuriani ja niitä vaiheita, joita 
sukuni on kulkenut. Se on ol- 
lut syvästi palkitseva harrastus, 
joka on yhdistänyt minut suvun 
historiaan ja auttanut minua 
säilyttämään perinteitä ja tari- 
noita. Minä löysin myös uusia 
sukulaisia. Tulevaisuudessa aion 
jatkaa tutkimustyötäni ja toivon, 
että voimme yhdessä säilyttää ja 
kunnioittaa inkerinsuomalaisten 
perintöä. 


INKERILÄISTEN LAULUN JA TANHUN 
VOIMAA — KYNNYS KÄVVEEN LÄMPENÖÖ, 
KÄYMÄTÖIN KYLMENEE! 


Teksti: Tarja Ruohonen Kuvat: Asta Ahola-Salovaara 


Inkeriläisten 32. laulu- ja tanhujuhla. Nouse Inkeri ry:n järjestämä Viron inkerinsuomalaisten laulu- ja 
tanhujuhlan pidettiin 7.-9.2023 Viron Harjumaalla Padisen luostarin alueella. 


Padisen Luostari sijaitsee 45 ki- 
lometriä Tallinnasta länteen vie- 
hättävissä maisemissa, historian 
henkäilyissä. Täällä inkeriläiset 
ystävineen saivat kokoontua 
yhteisten kohtalonvaiheiden ja 
muistojen äärelle. Tunteiden ris- 
teily oli varmasti monisäikeistä, 
mutta yhdessä laulaen ja tanssi- 
en mennyttä työstettiin jälleen 
kerran himppasen pienemmäksi 
ja ilo piirun verran isommaksi. 
Hyvin elävästi minulle auke- 
ni Astan avulla Padisen vanha 
luostaritaide ja alueen erityislaa- 
tuisuus, jonka suojissa sukulais- 
kansojen oli riemullista kohda- 


ta, laulaa ja tanssia. Heinäkuun 
8. päivänä juhla alkoi kahdelta 
Pöllkälan muistolehdossa, jossa 
luettiin vaikuttava runo inkerik- 
si. Runo kertoo Tuuterin mie- 
hestä ja alkaa: ”Äitiseni, rakka- 
hani, emoni, miun kultani, luet 
ain Tuutarista, huastoit sorjast 
synnyinmuasta, puhuit kauniis- 
ta kirkost, Tuutarin mäen ilosta.” 


Muistolehdosta siirryttiin hil- 
jentymään Paldiskin kaupungin 
hautausmaalle inkerinsuoma- 
laisille omistetun muistokiven 
luokse. 


Seminaari ja musiikkia 
Kallasten majoituspaikan hie- 
noissa puitteissa juhlaväki osal- 
listui seminaariin, joka tarjosi 
ajateltavaa ja tietoa aiheesta 
”Suomen ja Viron papit inkerin- 
suomalaisia palvelemassa ja sie- 
lunhoitoa tarjoamassa vuosina 
1921—1991.” Seminaarin jälkeen 
vietettiin rentouttava, osallistujia 
yhdistävä ja vahvistava nuotioil- 
ta. 


Sunnuntaina Padisen luostari sai 
kuulla iloisten laulujen ja tanhu- 
jen harjoitukset, joiden jälkeen 
liput nousivat salkoihin Padisen 
kulttuuritalolla. Siellä pidettiin 
myös avauspuheet ja yhteislau- 
lut. Erikoisen soittimen - säk- 
kipillin - säestyksellä lippuja 
hulmuttaen siirryttiin Padisen 
luostarinkirkkoon, jossa Juma- 
lanpalveluksen piti pastori Tomi 
Kallanne. 


Kirkon jälkeen saatiin nauttia 
riemukkaista esityksistä luosta- 
rin alueella ja sen ympäristössä. 
Lauluina raikuivat katrillit, 
valssit ja polkat, muun muassa 
Maamme/Mu isamaa, inkeri- 
läisten kansanlaulu Oma/ maal, 
Inkerin valssi (Vladimir Kokko 
ja Valdo Preema), Nouse Inkeri 

(Mooses Putro), Kesäillan valssi 
(Oskar Merikanto) sekä Sininen 
ja valkoinen (Jukka Kuoppamä- 


Välittömiä kohtaamisia 

Asta kertoi, että hänen juhlaansa 
kohotti erityisesti inkeriläisten 
välittömyys ja ystävällisyys. Hän 
sai yhtäkkiä lahjaksi hatun! Kie- 
liongelmat ratkottiin viro-suomi 
-sanakirjalla, käsillä puhuen, ar- 
vaillen ja naurua helskytellen! 
Tanssien ja laulaen satapäisen 
kulkueen riennossa Asta tunnis- 
ti kaipuuta ja kysymyksiä, mut- 
ta myös hyvää mieltä ja yhteyttä 
esivanhempiinsa. 


Juhlaväki oli pukeutunut kan- 
sallispukuihin, naiset fereseihin, 
Astakin omaansa. Pitsikoristei- 
set säpsät, pikkuhatut hatut, ko- 
ristivat monien hiuksia. Inkeri- 
läisten käsityötaito on ihailtavaa, 
sillä kaikki puvut oli koristeltu 
huolella ja monipuolisesti. Täs- 
sä ajattelen lämmöllä anoppiani, 
joka oli aivan hurjimustaitoinen 
ja nopsakas käsitöissä. Hän hal- 
litsi kangaspuut, ompelukoneet, 
neulat, puikot ja virkkuukoukut. 
14 


Yksisarvinen ja keto-orvokki 

Juhlan vaakunaeläin on yksisar- 
vinen, myyttinen olento, hyveel- 
lisyyteen ja puhtauteen ohjaava 
eläin. Se toimii hyvän ja pahan 
välisessä taistelussa. Padisen 
luostarin konsolin yksisarvisen 
hännän kärkeä koristaa lilja-ai- 
he. Lilja on synonyymi Neitsyt 
Marian neitsyydelle ja puhtau- 
delle. Itsepäinen ja tavoittama- 
ton yksisarvinen tottelee vain 
Neitsyttä, pyhyyden lähdettä 
maan päällä. Luostarin alku- 
peräisasukkaille, sisterssiläisille, 
Maria-kultti edusti ritarikunnan 
alkuajoista, 1300-luvulta, lähtien 
hurskauden pyrkimyksiä, joita 
luostarin asukkaat tavoittelivat. 


Keto-orvokista, viola tricolo- 
rista, tuli vuodesta 1996 alkaen 
Inkerin kansalliskukka Inkerin 
kulttuuriseuran järjestämässä 
kilpailussa. Kolmivärinen, vaati- 
maton kukka kuvaa inkerinsuo- 
malaisten monipuolista elämää 
ja sitkeyttä sekä lipun ja vaaku- 
nan värejä. Orvokki symbolisoi 
myös rakkautta ja uskollisuutta. 
Asta oli ostanut somat orvokit 
korviinsa. Viesti kulkee. 


Maa päällään ihmeitä kantaa! 

Sain kutsun Suomen Inkeri- 
liittoon Anne Tarsalaisen Juuret 
ja siivet -kirjan julkistamistilai- 
suuteen. Kirjan aiheen kiinnos- 
tavuuden lisäksi ajatukseni oli 
saada ideoita oman kirjani vas- 
taavaan vaiheeseen. Ihme tapah- 
tui, kun tilaisuus sai osaltani ai- 
van uuden merkityksen tutustu- 
essani Asta Ahola-Salovaaraan. 
Hän pyysi minut mukaansa 
Viron Harjumaalle inkerinsuo- 
malaisten laulu- ja tanhujuh- 
laan. Lilja-anoppini on kotoisin 
Lempaalasta, joten innostuin ja 


lupasin kirjoittaa juhlasta. Läh- 
töni kuitenkin estyi, mutta lu- 
paus kirjoittamisesta pitää, kun 
kasaan juhlatunnelmia Astan in- 
noittamien kokemusten ja run- 


saan kuvakavalkadin pohjalta. 


Anoppini on kertonut niukasti 
Inkerin ajoistaan, joten arvaan, 
että lähdön muistot ovat yhä 
kipeitä. Urhokkaasti hän on 
vaientanut surut, ollut lempeä 
äiti, ehtoisa emäntä sekä hyvän 
mielen ja kannustuksen jakaja. 
Koen hänen kohdallaan vahvasti 
tohtori Toivo Flinkin ajatukset 
Inkeri -lehdessä (joulukuu 2017, 
sivu 4), että inkerinsuomalaisuus 
on mielentila ja henkinen ryhti. 
Se ei ole sidoksissa maantietee- 
seen, vaan kulkee mukana uusis- 
sakin olosuhteissa. 


Uskon, että nämä kaksi säkeistöä 
Salli Savorina-Iivarisen runosta 
Etsin Juuriani (Runoja ja runo- 
elma Nevan rannoilla) kuvaavat 
kaikkien inkeriläisten kaipuuta 
ja koskettavat myös Liljaa. 


ECNICS 9 


Entistä kotiani etsin 
lapsuuteni kesiä, 
kotipellon kukkia, 
etsin syksyn kypsyyttä 


aina omilla kotiveräjillä. 


Etsin muistojen talvia, 
tuiskuja, revontulia. 
Etsin omaa tähteä, 

onko sinne kirjoitettu kohtaloni? 
Kerran kaikki muistot varmaan 
ma elävinä hautaan vien. 


ECNICS 3 


TAPAHTUMAKALENTERI 


SYYSKAUDEN 2023 INKERI-ILTAPÄIVIEN OHJELMAT: 


Inkeri-iltapäivät pidetään Karjalatalon Inkeri-salissa 
Käpylänkuja 1, 00610 Helsinki 


Lauantaina 30.9. klo 14.00 
Anitta lline esittelee inkeriläisiä perinneruokia. 


Lauantaina 28.10. klo 14.00 
Syyskokous vain jäsenille 


Lauantaina 11.11. klo 9.00 — 15.00 

Sukututkijat opastavat. Mahdollisesti saamme johdatuksen 
DNA:n saloihin sukututkimuksen näkökulmasta klo 12.00 — 
13.00. Tarkista nettisivuiltamme lähempänä ajankohtaa 
www.inkeriliitto.fi. 


Lauantaina 25.11. klo 14.00 

Anni Reuter esittelee väitöskirjansa Inkerinsuomalaisten 
karkotus, hajaannus ja vastarinta sekä kirjoittamaansa 
tietokirjan Suomalaiset Stalinin vainoissa (SKS Kirjat). 


Lauantaina 9.12. klo 14.00 
Joulujuhla. 


Ilmoitamme ohjelmista myös nettisivuillamme www. 
inkeriliitto.fi sekä jäsenistölle sähköpostitse. 

Ohjelmista voi tiedustella myös puhelimitse liiton toimistosta 
045 261 2342. 


Hyvinkään Inkeri-kerho 

Syksyn 2023 kerhotapaamiset kuukauden ensimmäisenä 
sunnuntaina klo 14.00 Hyvinkään seurakuntakeskuksessa. 
Perinteinen joulujuhla joulukuussa. 

Tiedustelut pj. Leila Salo p. 040 567 7065 
leila.saloahotmail.com 
hyvinkaan.inkerikerhoahotmail.com 


Lahden seudun Inkeri-seura 

Tiedustelut: 

Inkeri Ojala 040 071 6727 

inkeri.ojalaagmail.com 

Kokoontumiset: Vuorikatu 37, Lutherin kirkko kuukauden 
toinen maanantai (13 — 15). 


Ilmoittajille 


Tapahtumakalenteriin toivotut 
ilmoitukset tulee toimittaa 
toimitussihteerille lehden kak- 
kossivulla ilmoitettuun aineiston 
vastaanottopäivään mennessä. 
Otamme mielellämme vastaan 
myös muita kuin kerhojen 
ilmoituksia. 


Turun seudun Inkeri-seura 

Tapahtumat Varissuon kirkolla, tilaisuudet alkavat 
kello 14. 

La. 4.11. Pyhäinpäivän kunniakäynti Turun 
hautausmaalla inkeriläisten muistomerkillä ja 
kahvitarjoilu Varissuon kirkossa (kunniakäynti klo 
12, kahvitilaisuus klo 14) 

Ti. 26.12. Joulujuhla Tapaninpäivänä 


Muu toiminta: 

Terveysneuvonta ja vastaanotto, käsityö ja 
askartelukerhot, päivystys- ja kirjastotoiminta, 
Inkerin historiaan ja kulttuuriin liittyviä teemailtoja, 
nuorten ja lasten toimintaa (kerhot, kulttuuri- ja 
luontoretket ym.), tietokoneen ja puhelimen käytön 
tukea ikäihmisille, Lauluryhmä Orvokki, uusia 
jäseniä toivotaan 

Viikoittaiset ohjelmat löytyvät seinäilmoituksesta, 
Facebookista ja puh. 045 668 7628. 


Yhteystiedot: 

puhelin 045 668 7628 

sähköposti tsis.turkuagmail.com 

Facebook Turun seudun Inkeri-seura ry 
Käyntiosoite Kousankuja 5 A, 20610 Turku Varissuo 


Helsingin seudun Inkeri-seura 

Anitta Iline 

anittaainkeriseura.com p. 050 565 9805 
Työpajat järjestetään Karjalatalon Inkerikodissa 
(Käpylänkuja 1, Helsinki) 

Tiedustelut Toivo Tupin p. 040 578 3894 

Inkeriläiset 


sä hidet Lää käävslä 


Inkeriläiset — unohdettu kansa podcast-sarja on nyt julkaistu! 


Podcast on puheohjelma, joka julkaistaan internetissä tai podcast-palvelussa. Sen etuna 
perinteiseen radion puheohjelmaan verrattuna on mahdollisuus kuunnella ohjelmaa 
ajasta tai paikasta riippumatta. 


Sarja on toteutettu osana Inkeriläisten Sivistyssäätiön, Kansallisarkiston ja Suomalaisen 
Kirjallisuuden seuran yhteistä Inkeri ja inkeriläisyys - muistot talteen, arkistot haltuun 
yhteistyöhanketta. Vieraina sarjassa kuullaan Inkeriä ja inkerinsuomalaisuutta tutkineita 
henkilöitä sekä inkeriläistaustaisia puhujia. Haastattelijana jaksoissa toimii inkeriläisen 
maaorjan jälkeläinen, Tero Kekki 


Viisiosainen sarja on kuunneltavissa seuraavissa palveluissa: 


SOUNDCLOUD https://on.soundcloud.com/Fzgkf 
SPOTIFY https://spotifyanchor-web.app.link/e/tMad3FWNPAb 
APPLE PODCASTS https://podcasts.apple.com/fi/podcast/inkeril]6C3%A4iset-unohdet- 
tu-kansa/id1692755671?l=fi 

Pääkirjoitus 


Elina Metsälä 


Muistojen voima 


Inkeriläisten historian tutki- 
muksessa on viime aikoina ollut 
esillä muistitiedon kerääminen 
ja sen merkitys tutkimusaineis- 
tona. Tieteen termipankin seli- 
tyksen mukaan "Muistitieto on 
kerrontahetkessä tuotettua men- 
neisyyttä koskevaa tietoa ja tul- 
kintoja. Muistitieto kertoo siitä, 
mitä ihmiset uskovat, käsittävät 
ja tulkitsevat menneisyydessä 
tapahtuneen.” 


Muistitiedon keskiössä ovat siis 
inkeriläisten omat kokemukset 
ja muistot menneistä tapahtu- 
mista. Omakohtaiset muistot ja 
kokemukset nähdään itsessään 
merkityksellisinä. 


Eri sukupolvien muistot ovat 
keskenään erilaisia mutta myös 
saman perheen eri jäsenten 
muistot yhteisesti koetuista ta- 
pahtumista voivat olla hyvin eri- 
laisia. Muistitiedon keräämises- 


sä tunnustetaan muistojen arvo 
sinänsä, eikä muistoista etsitä 
esimerkiksi historiallisia faktoja. 
Keskeistä on, että muistot ovat 
kokijalle itselleen merkityksel- 
lisiä ja hän haluaa kertoa niistä. 


Omat inkeriläiset juureni ovat 
äidinäitini kautta Venjoen Kom- 
molan Someriston kylässä ja äi- 
tini isän puolelta Toksovan Kir- 
konkylällä. Valitettavasti en ole 
koskaan saanut kuulla Inkeriin 
liittyviä muistoja suoraan heil- 
tä, koska he menehtyivät ennen 
syntymääni. Voi myös olla, etten 
olisi kuullut montaakaan muis- 
toa, vaikka olisin saanut heidät 
tavata. Oman kodin jättäminen, 
vankileirien kauhut ja monet 
äärimmäisen raskaat muistot, 
joita en Suomessa 1980-luvulla 
syntyneenä edes osaa kuvitella, 
olivat asioita, joista he monien 
muiden saman kokeneiden ta- 
voin vaikenivat itseään ja per- 
hettään suojellakseen. 


Ensimmäisiä inkeriläisyyteen 
liittyviä muistoja itselläni on ol- 
lut osallistuminen Seukko-seu- 
ran kokoontumiseen äitini kans- 
sa Karjalatalolla. Mieleeni jäivät 
ihanat *Inkeri-mummot”, joiden 
kanssa juttelimme, söimme her- 


kullisia kahvipöydän antimia ja 
veisasimme virsiä. Muistan, mi- 
ten pienenä tyttönä ihmettelin, 
kun näin heidän liikuttuneina 
veisaavan virttä "Kiitos sulle 
Jumalani”, jossa kiitetään kuk- 
kien lisäksi myös ohdakkeista ja 
kirkkaiden päivien ohella syksyn 
synkän hetkistä. Nyt aikuisena 
pohdin, mitä kaikkea nämä Se- 
ukko-seuralaiset muistivatkaan 
virttä veisatessaan. 


Muistoilla on siis tärkeä mer- 
kitys menneisyyden ymmärtä- 
misessä, hyväksymisessä ja tässä 
hetkessä elämisessä. Muistot ja 
kokemukset menneestä tekevät 
omalta osaltaan meistä sellaisia, 
joita olemme juuri nyt. Tästä 
hetkestä taas syntyy uusia muis- 
toja, jotka liittyvät osaksi sitä 
kertomusta, jota myöhemmin 
elämästämme kerromme. 


Liiton varapuheenjohtajana 
toivon, että meille inkeriläisille 
syntyisi myös muistoja yhteisistä 
tapahtumista ja puheenaiheista. 
Kuuntelen mielelläni ehdotuk- 
sia ja ideoita Liiton toimintaan 
ja sen kehittämiseen liittyen. 


Hyvää joulun aikaa ja onnellista 
uutta vuotta 2024! 


SYYSKOKOUKSEN 28.10.2023 PÄÄTÖKSIÄ 


Jäsenmaksut v. 2024 

- liittymismaksua ei kanneta 

- jäsenyhdistyksen jäsenen maksu 2 € / jäsen 
- henkilöjäsenen jäsenmaksu 20 € / jäsen 
- kannattava jäsen 50 € / jäsen 
Kaikki maksut ovat vuosimaksuja 


Inkeriläisten viesti v. 2024 

Lehden ilmestymistiheys 

No 1 ilmestyminen tammi-helmikuu 

No2 ilmestyminen huhti-toukokuu 

No 3 ilmestyminen elo-syyskuu 

No 4 ilmestyminen marras-joulukuu 

Lehden ilmestymisviikot tarkennetaan myöhem- 
min, jotta kokous- ja muut tärkeät kutsut ja ilmoi- 
tukset ilmestyvät oikea-aikaisesti 


Lehden tilaushinta v. 2024 
- EU-maat 40,- € 
- muut maat 45,- € 


Hallituksen toimintasuunnitelmaehdotus 

v. 2024 hyväksyttiin 

- suunnitelman mukaan Inkeriläisten viestiä jul- 
kaistaan 4 numeroa 


- järjestetään Inkeri-iltapäiviä kerran kuussa 

- järjestetään kesäjuhlat Helsingissä 6.7. Juhla on 
liiton 90-vuotisjuhla 

Muut toimintasuunnitelman kohdat noudattelevat 
edellisvuosien kaavaa. 


Hallituksen talousarvioehdotus v. 2024 hyväk- 
syttiin. 


Liiton toimihenkilöt: 
Puheenjohtajaksi v. 2025 valittiin nykyinen vara- 
puheenjohtaja Elina Metsälä. 


Hallituksen jäsenten valinta 

- koska varsinainen jäsen Elina Metsälä valittiin 
puheenjohtajaksi, hänen tilalleen loppukaudeksi 
valittiin varsinaiseksi jäseneksi Jorma Korkkinen 
vv. 2024 — 2025 

- erovuorossa olleet varsinaiset jäsenet Leila Kat- 
telus, Toivo Puronen ja Toivo Tupin valittiin uu- 
delleen, heidän toimikautensa on vv. 2024 — 2026 
- erovuorossa olleen varajäsenen Vilma-Lotta 
Lehtisen tilalle valittiin Anne Tarsalainen, jonka 
toimikausi on vv. 2024 — 2026 


Liiton toiminnantarkastajat v. 2024 

- Antti Kokkinen, Espoo valittiin varsinaiseksi 
toiminnantarkastajaksi 

- Tero Kekki, Helsinki valittiin varatoiminnan- 
tarkastajaksi 


v. 2024 kokousten pitopaikka ja koollekutsuminen 
Päätettiin, että kevät- ja syyskokoukset pidetään 
Inkeri kodissa hallituksen määräämänä ajankoh- 
tana ja kutsu niihin julkaistaan pääsääntöisessi In- 
keriläisten viestissä sääntöjen mukaisesti ja liiton 
www-sivuilla. 


Hallituksen ehdotuksen mukaisesti kutsuttiin 
kunniajäseniksi Tytti Piironen ja Toivo Tupin. 


JUHANI VALO IN MEMORIAM 


Teksti: Anne Tuohimäki 


Luonnon alkaessa valmistautua 
vuodenajan vaihtumiseen saim- 
me suruviestin puheenjohtajam- 
me Juhani Valon menehtymises- 
tä sairauskohtauksen seuraukse- 
na syyskuun 6. päivänä. 


Juhani oli syntynyt 3.4.1951 
Helsingissä ja hänen sukujuu- 
rensa olivat Hämeessä. 


Vaikka Juhani ei taustaltaan 
ollut inkeriläinen, olivat hänen 
tietonsa meistä ja kohtaloistam- 
me monimuotoiset. Hän halusi 
jatkuvasti lisätä tietoaan kai- 
kenlaisista asioista. Koska ko- 
dissa oli kirjallisuutta runsaasti 
ja osa siitä jouduttu siirtämään 
väliaikaisesti varastoon, tarpeen 
vaatiessa haettiin kuhunkin 
kiinnostusta herättäneeseen 
aihepiiriin liittyviä kirjoja lä- 
hempään tarkasteluun. Tiedon 
etsintä tuli esiin varsinkin leh- 
temme pääkirjoituksissa, jotka 
hän päätoimittajana kirjoitti. 


Ansiotyönsä Juhani teki pankki- 
toimihenkilönä, Handelspankis- 
sa arkistonhoitajana, josta syystä 
hänen halunsa tiedon etsimiselle 
on enemmän kuin ymmärrettä- 
vää. Hän aloitti liiton puheen- 
johtajana 1.1.2018. 


Melkein ensimmäisenä pu- 
heenjohtajapäivänään Juhani 
sai aivoinfarktin, mutta toipui 
kuitenkin pikaisesti ja ryhtyi 
johtamaan liittoamme, vaik- 
ka omien sanojensa mukaan 
ei ollutkaan aivan terävimmil- 
lään. Yhteistyössä hallituksen 
muiden jäsenten kanssa asi- 
at hoituivat kuitenkin hyvin. 
Korona-aika pyyhkäisi toimin- 
nastamme melkein kokonaisen 
vuoden pois 2019 — 2020, kun 
kokoontumisrajoitukset estivät 
toiminnan. Puheenjohtajamme 
teki vierailuja jäsenjärjestöjen 
kokoontumisiin, eri seurakun- 
tien järjestämiin inkeriläisten 
kerhoihin, osallistui kesäjuhlille 


Juhani Valo Piikkiön kesäjuhlilla vuonna 
2019 yhdessä puolisonsa Britt-Marin eli 
Pipsan kanssa. 


sekä Inkeri-iltapäiville. 


Terveydentilastaan huolimat- 
ta Juhani katsoi tulevaisuuteen 
luottavaisesti ja positiivisesti ja 
oli aina hyväntuulinen. Hän oli 
tehnyt jo päätöksensä siirtyä 
syrjään puheenjohtajan tehtä- 
västä tämän vuoden jälkeen. Vii- 
meiseksi jääneessä Inkeriläisten 
viestin pääkirjoituksessaan Ju- 
hani aivan kuin jätti jäähyväiset 
meille. Lehti ilmestyi hieman 
hänen poismenonsa jälkeen. 


Juhanin lähipiiriin kuuluivat 
vaimo Britt-Mari tyttärineen 
sekä Juhanin kaksi poikaa per- 


heineen. 


Kaarlo Juhani Aabraham Valo 
siunattiin 29.9.2023 katolisin 
menoin Honkanummen kappe- 
lissa ja hänet saatettiin Myrsky- 
luodon Maijan sävelten soidessa 
viimeiseen lepopaikkaansa hau- 
tausmaalle. 


INKERILÄISET RUOKAPERINTEET 


Teksti: Anitta Iline 


30. syyskuuta 2023 Helsingin Karjalatalon Inkeri-kodin ovet avautuivat kesätauon jälkeen. Syksyn 
ensimmäisen Inkeri-iltapäivän teema oli Inkeriläiset perinneruoat, joista liittomme jäsen Anitta Iline 


piti esityksen. 


Aikamatka 1700—1900 luvun 
Inkeriin 

Esitys pohjautui kirjallisuudes- 
ta ja julkaisuista löytyneeseen 
tietoon sekä mieleen jääneiden 
lapsuuden muistoihin. Iline to- 
tesi, että tiedon keruusta tulikin 
mielenkiintoinen aikamatka 
1700 — 1900 -luvun Inkeriin. 
Aihetta on lähdetty tarkastele- 
maan Inkerin monimuotoisuu- 
den kautta. 


Mikä teki Inkeristä monimuo- 
toisen? 

Toki alueella asuneet eri kult- 
tuurien ja kieliryhmien edusta- 
jat: alkuperäiskansat inkerikot ja 
vatjalaiset; savakot, äyrämöiset, 
venäläiset, virolaiset ja saksalai- 
set. Toinen monimuotoisuut- 
ta tukeva aspekti oli silloisten 
maan hallitsijoiden tahtotila 
rakentaa Pietarista Euroopan 


suurin kauppasatama, mikä toi 
alueelle kauppiaita niin Venä- 
jältä kuin Euroopan eri alueilta, 
lisäämällä alueellista värikkyyttä. 


Vilkasta kauppaa käytiin 
1700-luvun alusta lähtien. Hal- 
litsijat toivoivat nopeata kehi- 
tystä. 

Talkootyössä tarvittiin niin 
Venäjän rikkaimpia kauppiaita 
kuin vähävaraisempia talonpoi- 
kia Inkeristä. 

Kaupankäynnin jatkuva kehitys 
toi Pietariin lukuisia myyntito- 
reja, kojuja ja paviljonkeja. Ruo- 
kaa ja tavaroita myytiin myös 
hevosten kärryistä ja koreista. 


Inkeriläisten talonpoikien talous 
pohjautui omatuotantotalou- 
teen. Inkerin ranta-alueilla asu- 
neet talonpojat kalastivat, sisä- 
maassa asuneet viljelivät maata 
tai kasvattivat karjaa. Osa oma- 
tuotannosta meni oman perheen 
käyttöön, osa myytiin Pietarin ja 
kylien toreilla tai suoraan kulut- 
tajille. 


Ruokatalouden kehitys 

Yleisimpiä ruoka-aineita inke- 
rinsuomalaisten taloudessa oli- 
vat viljat, juurekset, kala- ja liha- 
tuotteet, maito, sienet ja marjat. 
Jatkuva kaupankäynnin kehitys 
heijastui myös alueellisen infra- 
struktuurin kehitykseen ja sitä 
kautta suoraan talonpoikien elä- 
mään. Mm. rautateiden kehitys 


mahdollisti maitotuotteiden no- 
peat toimitukset Pietarin toreille 
Inkerin kaukaisimmilta alueilta 
ja jopa Suomesta. Vuonna 1879 
suomalainen voi oli niin arvos- 
tettu Venäjän ruokanäyttelyssä, 
että se luokiteltiin ylivoimaisesti 
parhaaksi voiksi. 


Ruokakehityksen aikajanaa tar- 
kisteltaessa voidaan huomata, 
että perunan tuleminen alueelle 
aiheutti viljojen kasvattamisen 
vähenemistä talonpoikien oma- 
tuotannossa, koska perunan 
kasvattaminen oli helpompaa 
kuin viljojen. Lisäksi se heijastui 
myös ruoanlaittoon, mikä näkyy 
mm. piirakoiden paistossa. En- 
nen perunan tuloa alueella syö- 
tiin enemmän ruiskuorisia kuin 
vehnäkuorisia piirakoita. Myös 
lanttu- ja naurisjuuresten käyttö 
ruoanlaitossa väheni. 


"Ruoan valmistaminen 
vanhojen reseptien 
mukaisesti herättää 
paljon positiivisia tunteita, 
täyttämällä mustavalkoiset 
kuvat väreillä, mauilla 
ja tuoksuilla, ja Momalla 
rakkautta ja läheisyyttä 
esivanhempiimme." 


Suomalaisissa ja venäläisissä ta- 
louksissa oli jonkin verran eroa 
omatuotannossa. Venäläiset kas- 
vattivat muun muassa punajuur- 
ta, porkkanaa, retiisiä, kurkkua 


ja 1800-luvun loppupuoliskolla 
myös tomaatteja, joita suoma- 
laisissa talouksissa ruvettiin 
kasvattamaan vasta 1900-luvun 
alkupuoliskolla. Omatuotannon 
ulkopuoliset tarvikkeet hankit- 
tiin toreilta tai suoraan myyjiltä. 
Ruokaa säilöttiin monella eri ta- 
valla, jotta se säilyisi läpi talven. 
Ruokalajit vaihtelivat jonkin 
verran vuodenaikojen mukai- 
sesti. 

Ruokarytmikin tarvittiin, koska 
tehtiin paljon fyysistä työtä. Aa- 
mulla, kello 8 ja 9 välillä syötiin 
murkina, kello 12-13 välillä syö- 
tiin lounaat ja kello 19—20 välil- 
lä iltanen. Niiden välillä juotiin 
tsaijua tai kohvia sokeripalan tai 
leivän kanssa. 


Arki- ja juhlaruoat 

Suosituimmat inkeriläisten arki- 
ruoat 1800-luvun loppupuolella 
olivat kaurakiisseli, liha-, kaali- 


ja perunapaistit, kalat, puurot, 
maitotuotteet ja eritäytteiset 
piirakat. 

Yleisimpinä juhlaruokina pi- 
dettiin sylttyä, piirakoita, mar- 
jakiisseleitä, kaupasta ostettuja 
makkaroita ja juustoja. 
Inkeriläiset pitivät hyvin tärkeä- 
nä ruoan riittävyyttä juhlapyhien 
yli, johon liittyi myös erityyppi- 
siä perinteitä ja uskomuksia. 


Piirakat olivat tärkeänä osana 
inkeriläisten ruokakulttuuria. 
Niitä valmistettiin arkena ja 
juhlapyhinä sekä evääksi töihin 
tai matkalle. Anitta Iline on löy- 
tänyt kirjallisuudesta ainakin 83 
piirakka, jotka erosivat muodol- 
taan tai ruoka-aineiltaan. Ilinen 
mukaan Inkerin alueellinen mo- 
nimuotoisuus näkyy erityisesti 
piirakoissa. 


Tilaisuuden päätteeksi Iline to- 


tesi, että ruokaperinteeseen tu- 
tustuminen on mielenkiintoinen 
tapa tutustua esivanhempiemme 
arkeen, juhlapyhiin ja silloiseen 
elämään. Ruoan valmistaminen 
vanhojen reseptien mukaisesti 
herättää paljon positiivisia tun- 
teita, täyttämällä mustavalkoiset 
kuvat väreillä, mauilla ja tuok- 
suilla, ja luomalla rakkautta ja 
läheisyyttä esivanhempiimme. 


Esityksen jälkeen kuulijat saivat 
maistaa morsikkaa eli puolukka- 
mehua, puolukka- ja hirssipiira- 
koita sekä kaurakiisseliä. 


Ruokaperinne-aihe herätti 
kuulijoissa paljon kiinnostus- 
ta, lapsuuden muistoja ja hy- 
vää keskustelua. Anitta Ilinen 
tavoitteena on aiheen laajempi 
käsittely ja esittely erityyppisin 


formaatein. 


TOIVOTTU - TOIVO TUPIN 70 VUOTTA 


Inkerinsuomalainen, Petros- 
koissa syntynyt ja vuonna 
1994 Suomeen tullut tulkki 
ja kielenkääntäjä Toivo Tu- 
pin on monille tuttu. Hän on 
mukana aktiivisena toimijana 
useissa Inkeriin ja inkeriläisiin 
liittyvissä järjestöissä. Tämän 
kaiken lisäksi hän on myös 
akvarelli- ja kuvataiteilija. 


Kävimme tutustumassa hä- 
nen 70-vuotismerkkipäivänsä 
kunniaksi järjestettyyn Toi- 
vottu-juhlanäyttelyyn Galleria 
Akvartissa syyskuussa. Toivo 


on aloittanut taideopintonsa 
1970-luvulla 


Petroskoin yliopistossa. Ak- 


varellikursseilla hän on käynyt 
1990-luvun lopulta alkaen. 
Näyttelyn teoksissa näkyivät 
monipuoliset luontoaiheet, 
upea värien käyttö ja erilaiset 
maalaustekniikat. 


Odotamme jo seuraavaa näyt- 
telyä ja onnittelemme Toivoa 
lämpimästi syntymäpäivän 
johdosta! 


VIKTOR HYYRÖNEN 22.12.1940 — 1.9.2023 
IN MEMORIAM 


Toivo Tupin 


Suomen Inkerin liiton kunnia- 
jäsenemme Viktor Hyyrönen 
nukkui pois 1. syyskuuta 2023 
Espoon sairaalassa vakavan sai- 
rauden murtamana 82 vuoden 
iässä. Hän jätti merkittävän 
jälkensä inkeriläisten järjes- 
tötoimintaan. Vuodesta 2001 
Viktor Hyyrönen oli Suomen 
Inkeri-liiton hallituksen jäsen. 
Suomeen muutettuaan 1995 
hän oli toiminut monia vuosia 
Helsingin seudun Inkeri-seuran 
puheenjohtajana. Erityisesti tär- 
keää tehtävää hän hoiti ollessaan 
Inkeriläiset ja karjalaiset heimo- 
veteraanit ry:n toiminnanjohta- 
jana. Hän matkusti veteraanien 
luo Inkerinmaalle ja Karjalaan, 
vei avustuksia ja piti yhteyttä ve- 


teraanien leskien kanssa. Julkaisi 
monen vuoden aikana Kivekäs 
-lehteä. Veteraanien avustamis- 
työ oli lähellä sydäntä Viktoril- 
le, koska hän oli itsekin sodan 
lapsia, kolmevuotiaana ollut 
inkeriläisten siirtoväen kanssa 
evakkomatkalla Suomessa. So- 
dan jälkeen perhe palautettiin 
Neuvostoliittoon, mutta koti- 
seuduilleen Hatsinaan he pääsi- 
vät vasta monen vaellusvuoden 
jälkeen. Työikäiseksi vartuttuaan 
ja ammattikoulutuksen saanee- 
na Viktorista tuli taitava tehtaan 
mekaanikko. 

Viktor Hyyrönen syntyi 
22.12.1940 Rahkolan kylässä 
Hatsinan seurakunnassa Inke- 
rissä. Lapsesta lähtien suoma- 


E Viktor Hyvrönen 


laisuus oli tärkeänä osana hä- 
nen elämää, niinpä kuultuaan 
Inkerin Liiton perustamisesta 
vuonna 1988 hän heti liittyi 
sen jäseneksi ja oli aktiivinen 
toimija monia vuosia. Vuonna 
1990 Viktor Hyyrönen valittiin 
Inkerin liiton puheenjohtajaksi, 
jossa hän oli hyvin tehokas toi- 
mija, vuosina 1992-1994 hän oli 
perustamansa Hatsinan Inkeri- 
seuran puheenjohtajana. Viktor 
perusti Hatsinassa suomenkie- 
lisen Oma! Maal”-lehden, jota 
hän toimitti, taittoi ja julkaisi 
lähes yksin. Hyyrönen ymmär- 
si, kuinka tärkeä on eri maiden 
inkeriläisjärjestöjen välinen yh- 
teistyö, hänen puheenjohtajuu- 
tensa aikana Hatsinassa pidet- 
tiin inkeriläisliittojen 2. yheis- 
työkonferenssi. Hän myös osasi 
kertoa Suomen viranomaisille ja 
kansalaisjärjestöille inkerinsuo- 
malaisten polttavimmat tarpeet 
ja nimenomaan hän esitti aloit- 
teen, että liiton täytyy huolehtia 
heikossa tilanteessa olleista van- 
huksista ja sai yhteisymmärrystä 
Suomen sosiaali- ja terveysmi- 
nisteriöltä. Sen seurauksena syn- 
tyi iso vanhusten palvelutalojen 
perustamisen Inkeri-projekti 
vuosina 1992—1998. Hänen 
kuvattuaan suomen kielen ope- 
tuksen tilaa ja tarpeita, Suomi- 
Seura lähetti oppikirjoja ja piti 
kursseja Inkerin Liiton suomen 
kielen opettajille. 

Hatsinan Inkeri-seuran puheen- 
johtajana Viktor oli erittäin ak- 
tiivinen Taaitsan vanhusten 


palvelutalon suunnittelu- ja 
perustamisvaiheissa. Vuonna 
1995 Viktor Hyyrönen muut- 
ti Suomeen perheensä perässä, 
hänen lapsensa poika ja tytär 
olivat rakentaneet menestyksel- 
lisen työuran Suomeen. Mutta 
muutettuaan Inkeristä Viktor 
ei jättänyt inkeriläistyötä ja oli 
aktiivisesti mukana Suomen in- 
keriläisjärjestöjen toiminnassa. 


Viimeisen kerran Viktor kävi ju- 
hannusjuhlilla 2022 Tuutarissa, 
sen jälkeen hän luovutti Pietarin 
Inkerin Liitolle hänen omista- 
mansa Inkerin lipun. 

-Se oli hyvin koskettavaa ja 
symbolista,- kirjoittaa Pietarin 
Inkerin Liiton muistokirjoituk- 
sessa Wladimir Kokko,- sillä 
onhan se meille iso kunnia ja 
yritämme pitää tätä lippua kor- 


kealla. Hyyrönen on linjannut 
niitä Inkerin Liiton toiminta- 
muotoja, joista yhdistys pitää 
kiinni tänäänkin. 


Toivo Tupin 
Suomen Inkeri-liiton hallituksen 


jäsen, Helsingin seudun Inkeri- 
seuran puheenjohtaja 


MUUSIKKO-NÄYTTELIJÄ REGINA LAUNIVUO 
ON IKUINEN IKÄVÖIJÄ 


Teksti ja kuva: Riikka Mahlamäki-Kaistinen 


Inkeriläinen sai luovuuden siemenen Neuvostoajan kommunalkassa ja rakastaa nyt tarinoiden kertomista 
niin näyttelijänä kuin musiikintekijänäkin. 


Muusikko-näyttelijä, Regina 
Launivuo, oli 8-vuotias kun 
hän muutti vanhempiensa ja 
sisarustensa kanssa Suomeen 
27.12.1991. 

"Vanhemmat tekivät päätök- 
sen lähdöstä tosi nopeasti kun 
Suomeen muuton mahdollisuus 
syntyi. Se kaikki oli tosi jännit- 
tävää ja kiinnostavaa. Ensim- 
mäiset hyvät muistot Suomes- 
ta on heti rajanylityspaikalta 
suomalaisesta vessasta. Vessa 
oli ihmeellisen siisti ja siellä oli 
hieno hana", Launivuo sanoo ja 
nauraa. 

Hän kertoo leikkauksen Neu- 
vostoarjesta Suomeen olleen 
nopea. Vielä tovi sitten hän oli 
jonottanut inkeriläisen isoäitinsä 
kanssa kupongilla suklaajuustoa 
kaupasta. Nyt uudeksi kotipai- 
kaksi vakiintuneen Pyhäsalmen 
ruokakaupat pursuivat tuotteis- 
ta, joita kaikki saivat ostaa. 

"Me olimme asuneet Pietarissa 


kolmen huoneen kommunalkas- 
sa josta yksi huone kuului mei- 
dän perheelle. Suihkussa käytiin 
yleisessä saunassa kerran viikos- 
sa. Se oli sellaista Neuvostoliit- 
toarkea." 


Pietarissa perhe puhui keske- 
nään aina venäjää, mutta jo en- 
nen kuin ajatustakaan Suomeen 
muutosta oli syntynyt, äiti alkoi 
käydä suomenkielen kursseilla ja 
laittoi lapset kouluun, jossa opis- 
keltiin suomea. 

"Se oli varmasti sellaista iden- 
titeetin vahvistamista. Niska- 
vitsassa syntynyt, inkeriläinen 
isoäiti Katja oli sanonut aina äi- 
dille, että me ollaan suomalaisia, 
vaikka heilläkin puhuttiin koto- 
na venäjää. Minun äitinikin haki 
selvästi merkitystä sille, mitä se 
inkeriläisyys oikeastaan tarkoit- 
taa." 

Launivuo oppi nopeasti suo- 
men kielen ja perheen kotikie- 


likin muuttui lopulta venäjästä 
suomeksi oikeastaan Suomessa 
ahkerasti suomea opiskelleen 
äidin toiveesta. 

"Jossain vaiheessa myöhemmin 
äiti yritti saada meidät puhu- 
maan keskenämme taas venäjää 
edes ruokapöydässä, mutta ei 
me teinitytöt enää suostuttu sii- 
hen. Nykyisin kyllä puhun äidin 


kanssa pääosin venäjää." 


"Katja oli sanonut 
aina äidille, että me ollaan 
suomalaisia, vaikka 
heilläkin puhuttiin kotona 
venäjää." 


Suvun tarina 

Launivuo kertoo Katja-mum- 
monsa (Meyer) asuneen pikku- 
tyttönä vuoden verran Suomes- 
sa. 


"Mummo oli 5-vuotias, kun hei- 
dän perhe siirrettiin Suomeen. 
9 


Isomummoni Olga oli yksin- 
huoltaja ja hän oli menettänyt 
jalkansa saksalaisten miinaan. 
Olga pääsi Suomessa hoitoon ja 
hänelle tehtiin proteesi, mutta 
kaikki seitsemän lasta sijoitettiin 
ympäri Suomea eri perheisiin." 
Vuoden päästä perhe palautet- 
tiin. Kuten niin monessa tari- 
nassa, juna ei pysähtynyt koti- 
asemalla vaan jatkoi pitkälle ohi. 
"Venäläisen isälläni taas on juu- 
talaisia juuria, eli voisin mennä 
paluumuutajaksi Israeliinkin." 


Launivuo sanoo, että hän ei toki 
koe itseään venäläiseksi, mutta ei 
ehkä täysin suomalaiseksikaan. 
Tämä on varmaan tämä klas- 
sinen juttu, että olen ikävöijä. 
Ei ole täysin juurtunut oikeas- 
taan mihinkään paikkaan. Kyllä 
minulla on tosi vahva kaipuu 
Venäjälle, nimenomaan Pieta- 
riin. Inkeriläisyys siinä mielessä 
lähellä sydäntä, että me inkeri- 
läiset olemme vähän, että "mi- 
hin me tässä oikein kuulutaan". 
Sehän on niin, että Suomessa 
tulen aina olemaan suomalaisil- 
le venäläinen ja Venäjällä finka 
eli suomalainen. Se on tosi jän- 
nää. Välillä se on surettanut ja 
tehnyt haikean olon. Toisaalta 
täytyy vaan olla onnellinen sii- 
tä, että minulla on rikas tausta, 

jossa on valinnanvaraa moneen 
suuntaan." 


Luovuuden siemen kylvetiin 
lapsuudessa 

Luova ala on ollut lapsesta asti 
Launivuolle rakas. Hän kertoo 
käyneensä jo Leningradissa 
baletti- ja pianotunneilla, sekä 
kuoroharjoituksissa. 

"Kotona oli aina tosi vahvasti 
läsnä musiikki, vaikka kumpi- 
kaan vanhemmista ei ole muu- 
sikoita tai näyttelijöitä. Mutta 
sellaisia artistejahan ne ovat 
kumpikin", Launivuo sanoo ja 
naurahtaa rakastavasti. 

Hän kertoo kuinka isä rakasti 
musiikin kuuntelemista ja lapset 
tanssivat ja tekivät usein pieniä 
esityksiä musiikin tahtiin. 
"Meidän perheessä kannustet- 
tiin sellaiseen luovaan esiinty- 
miseen — sieltä lapsuudesta on 
jäänyt vahvasti rakkaus lajiin." 


Launivuo meni Kiteellä 9-luo- 
kalla mukaan nuorisoteatteri 
Polentoon. Lukioksi valikoi- 
tui Joensuun ilmaisutaitoa ja 
musiikkia painottava opinahjo. 
Lukion jälkeen hän haki teatte- 
rikorkeakouluun. 

"Kun en päässyt sisään, eron 
myötä Pietariin palannut isä 
sanoi, että tulepa tänne opiske- 


Regina Launivuon tekee melodista musiikkia, jo- 
ka kertoo tarinoita elämästä. Päivätyökseen hän 
näyttelee Joensuun kaupunginteatterissa. Kuva 
on keikalta Jyväskylästä Palokan Pelimannitalolta. 


lemaan arvostettuun teatteriaka- 
temiaan." 

Launivuo on nyt iloinen siitä, 
että tuli tarttuneeksi ideaan. 
Vuodet Pietarissa olivat tärkei- 
tä perhesiteiden takia, mutta 
niiden kautta tuli myös hyvää 
oppia ja synnyinkaupunki tuli 
tutummaksi. 

"Sekä isä, että mummo iloitsivat 
tietysti suuresti siitä, että saivat 
minut hetkeksi takaisin Venä- 
jälle." 


Opinnot keskeytyivät kuitenkin 
kolmen vuoden päästä yllättäen. 
Launivuolla oli pysyvä opiskelu- 
lupa Suomeen, mutta ei Suomen 
kansalaisuutta. Lain mukaan 
oleskeluluvan menetti jos asui 
yli kaksi vuotta pois Suomesta. 
"Minä vietin kaikki lomani Suo- 
messa, eikä minulle tullut edes 
mieleen, että asia koskee minua, 
koska en ollut putkeen kahta 
vuotta poissa". 

Toisin kuitenkin oli. Eräänä 
päivänä äiti soitti poliisilaitok- 
sella työskentelevän tutun ker- 
toneen, että tyttären on tultava 
Suomeen heti takaisin, jollei ha- 
lua menettää oleskelulupaansa. 
Tilanteeseen ei voinut vaikuttaa 
mitenkään. 

"Harjoittelin juuri koulussa 
West Side Storyn Anitan roolia, 


joka oli minulle tosi tärkeä. Kä- 
vin Suomen Suurlähetystössä it- 
kemässä virkailijalle, joka ei voi- 
nut tehdä asialle mitään. Koulun 
professori sanoi, että "jäät tänne 
ja menet tällä naimisiin", mutta 
minä irtisanouduin koulusta ja 
palasin Suomeen. 


Launivuo työskenteli muuta- 
man vuoden tarjoilijan ja lauloin 
bändeissä. Vuonna 2011 hän sai 
Vaasan kaupunginteatterista en- 
simmäisen ammattiteatterityön. 
"Koska en ollut valmistunut 
näyttelijäksi, minulta meni 
vuosia ennen kuin pystyin sa- 
nomaan itseäni reilusti näytte- 
lijäksi. Jostain jäi vain päähän 
se ajatus, että pitää olla diplomi 
voidakseen kutsua itseään näyt- 
telijäksi, hän sanoo. 


"Minulta meni vuosia 
ennen kuin pystyin 
sanomaan itseäni reilusti 
näyttelijäksi." 


Teatteria ja musiikkia 
Launivuo työskentelee nyt nel- 
jättä vuotta Joensuun kaupun- 
ginteatterissa. Hän on myös 
näytellyt elokuvassa Free Skate, 
spiikannut useita televisio- ja 
radiomainoksia ja antanut ää- 
nensä kolmelle Pohjois-Karjalan 
museolle suomeksi, venäjäksi ja 
englanniksi. 

Kaikki vapaa-ajat täyttyvät 
musiikin tekemisestä. Hänen 
laulunsa ovat rehellisiä läpileik- 
kauksia elämästä. Kappaleiden 
punaisena lankana kulkevat su- 
ru, häpeä, himo, kaipuu, kateus 
ja rakkaus. Muutamassa kappa- 
leessa kerrotaan myös ikävästä 
Pietariin. 

"Ajattelen jokaisen laulun ole- 
van monologi ja rakastan antaa 


tarinan vaikuttaa, sanojen voima 
on ihmeellinen", Launivuo ker- 
too. 

Hän on julkaissut kolme singleä 
ja EP:n. Launivuo keikkailee se- 
kä bändin kanssa että soolona. 
Launivuo on myös osallistunut 
kaksi kertaa The Voice of Fin- 
land -laulukilpailuun, kausilla 2. 
ja 8. Ensimmäisellä kerralla hän 
pääsi Michael Monroen tiimis- 
sä livelähetyksiin asti. Toisella 
kertaa hän lauloi Toni Wirta- 
sen tiimissä ja tippui ohjelman 
knockout-vaiheessa. Launivuo 
on näytellyt sarjoissa Ivalo ja 
Downshiftaajat. 

Vaikka musiikki näyttelee tär- 
keää roolia elämässä, ei hän 
luopuisi mistään saavuttaakseen 
enemmän toista. 

"Ihanaa että voin tehdä musiikki 
erikseen ja yhdessä näyttelemi- 
sen kanssa. kaikki on minua. en 
jättäisi mitään pois." 


Kielikylpyjä 

Launivuon kertoo lastensa opis- 
kelevan koulussa venäjää, mutta 
kotikieli on suomi 
"Kielikylvetän heitä silloin täl- 
löin. Katsoin vähän aikaa sitten 
jotain videota, jossa nyt 13-vuo- 


tias poikani on ihan pieni. Pu- 
hun niillä videoilla hänelle ve- 
näjää. Jossain vaiheessa kieli vain 
vaihtui suomeksi, kun suomi on 
kuitenkin minulle se vahvempi 
kieli." 

Launivuo teki ennen Venäjän 
hyökkäyssotaa pienoiskiertueen 
Joensuun lähiympäristössä oh- 
jelmalla, jossa oli mukana myös 
venäjänkielisiä lauluja. 

"Lauloin vanhoja venäläisiä ro- 
mansseja ja elokuvabiisejä. Niitä 
oli ihana esittää ja vanhemmat 
ihmiset halusivat niitä kuulla. 
Nyt se ei tunnu enää oikealta 
tämän sodan takia. Muutoin- 
kin koko venäläisyys ja se osa 
identiteettiäni on aikamoisessa 
myllerryksellä. Jos nyt laulaisin 
jotain venäjäksi, täytyisi valita 
tarkkaan kenen lauluja laulaa, 
että minkälainen tekijä kappa- 
leiden takana on, ja miten hän 
puhuu tästä sodasta." 


Launivuo sanoo arkailevansa 
myös tunnusmerkillisesti venä- 
läisten vaatteiden käyttämistä. 

"Yhtenä päivänä kahvilassa seu- 
rue puhui kovaan ääneen sitä, 
kuinka ryssä on ryssä vaikka 
voissa paistaisi. Minulle tuli sii- 

tä niin paha mieli, että oli pakko 
mennä sanomaan, ettei asia ole 
noin yksiselitteinen ja että noin 
yleistävä puhe on tosi rasistista." 
Launivuon näkemys ei kuiten- 
kaan saanut ymmärrystä. Pöy- 
dässä puhuttiin sananvapaudes- 
ta ja puhuttiin "iänkaikkisista 
totuuksista". 


"Kun lähdin siitä kyynelsilmin 
ja tosi murheellisena pois, jo- 
ku nuori nainen tuli perään ja 
kiitti, että olin niin rohkea, että 
puhuin asiasta. Se tuntui hyvältä 
ja loppujen lopuksihan en olisi 
voinut olla sanomatta. Eihän 
meidän hyökkäyssodasta huoli- 
matta koko Venäjän kansaa pi- 


täisi vihata", Regina Launivuo 
sanoo. 


Launivuon musiikkia löytyy 
muun muassa Spotifysta, Youtu- 
Desta, Instagramista ja Tiktokista. 
Hänen viiden kappaleen EP:nsä 
Reginan iloiset laulut julkaistiin 


VÄÄPELI ANTTI VORHO, (MYÖHEMMIN 
VALLEBRO) MANNERHEIM-RISTIN RITARI 


NUMERO 99 


Teksti: Kari ”Vaiska” Vainio 


Antti Vorho syntyi Valkeasaaressa 19.10.1912 ja oli edellisessä numerossa esitellyt Mikko Pöllän ohella, 
toinen Päämajan kaukopartio-osastoissa palvellut inkeriläistaustainen Mannerheim-ristin ritari. Hänen 
isänsä oli puuseppä ja Vorho toimi itsekin myöhemmin puuseppänä Suomessa ja Ruotsissa. 


Antti Vorho loikkasi yhdessä 
neljän muun pojan kanssa Suo- 
men puolelle loppuvuodesta 
1930. Ylitystä yritettiin ensin 
sillan kautta, mutta kun se oli 
vartioitu, niin yli mentiin lo- 
pulta Rajajoen heikkoa jäätä 
pitkin. Yksi pojista oli laatinut 
kirjeen Suomen hallitukselle, 
jossa kerrottiin, että Inkeri ha- 
lusi irrottautua Neuvostoliitosta 
ja toivoi siihen Suomen apua. 

Vaikka tämä ajatus tuntuu äkki- 
seltään kaukaiselta, niin se ei ole 
sitä. Suomi oli nimittäin tuke- 
nut inkeriläisten kansannousua 
noin kymmenen vuotta aikai- 
semmin. Aika oli kuitenkin aja- 
nut tällaisen hankkeen ohi, sillä 
Tarton rauhassa 1920 Inkeri jäi 
Neuvosto-Venäjälle, joka lupasi 
kulttuuriautonomian inkeri- 
läisille. Tällaista autonomiaa ei 
kuitenkaan koskaan tullut, vaan 


Neuvosto-Venäjä aloitti inkeri- 
läisten vainoamisen, joka jatkui 
aina Stalinin kuolemaan saakka. 


Vorho joutui ylityksensä jälkeen 
Etsivän keskuspoliisin kuulus- 
teluihin Terijoella alkuvuodesta 
1931. Yleisesikunnan sotilastie- 
dustelu tuli todennäköisesti tätä 
kautta tietoiseksi hänestä. Antti 
Vorho sai kuitenkin elää omaa 
elämäänsä siviilinä ja puuseppä- 


Antti Vorho sai Mannerheim-ristinsä yli- 
päällikön esittelyssä 6.11.1942. Kuva on 
ristin luovutustilaisuudesta 1.3.1943. Ant- 
ti Vorho on kuvassa Ilmavoimien kapteeni 
Veikko Karun oikealla puolella odottamas- 
sa kättelyvuoroa. (SA-kuva) 


nä aina alkuvuoteen 1939 asti, 
jolloin sotilastiedustelu alkoi 
kiinnostua hänestä ja pyysi Et- 
sivän keskuspoliisin seuraajalta 
Valtiolliselta poliisilta lausun- 
toa. Sotilastiedustelu oli tuohon 
aikaan yleensäkin kiinnostunut 
inkeriläistaustaisista nuorista 
hyväkuntoisista miehistä, joita 
voisi värvätä vakoilutehtäviin 
entisille kotiseuduilleen. 


Ei ole tiedossa, kuka otti Vor- 
hoon yhteyttä, mutta olettai- 
sin, että kyseessä oli U2/V:n 
eli Yleisesikunnan sotilastie- 
dustelun Viipurin alatoimiston 
Kustaa Loukola tai Yrjö Kirves. 
Vorholta on kysytty värväyspro- 
sessin yhteydessä, tunteeko hän 
muita hyviä miehiä. Kun toista 
inkeriläistaustaista Manner- 
heim-ristin ritaria, Mikko Pöllää 
värvättiin tiedustelun palveluk- 
seen marraskuussa 1939, Antti 
Vorho oli mukana. 

Molempien tulevien inkeriläis- 
ritarien taival tiedustelun palve- 
luksessa alkoi koulutuksella. He 
osallistuivat kahden viikon tie- 
dustelukurssille Viipurin Rau- 
takorvessa 30.11. — joulukuun 
puoliväli 1939. Kurssin oppilais- 
ta pääosa oli heimopakolaisia. 
Sekä Antti että Mikko siirtyivät 
kurssin jälkeen U2/S:n eli Sor- 
tavalan alatoimistoon kuuluneen 
osasto Kuisman palvelukseen. 
Osasto Kuisma partioi Talviso- 
dan aikana Uomaan ja Kollaan 
suunnissa. Partiomatkat eivät 
ulottuneet kovin kauaksi vihol- 
lisen selustaan ja olivat lähinnä 
operatiivisen ja taktisen tasan 
tiedustelua. 

Antti Vorho teki Talvisodan ai- 
kana yhteensä 19 partiomatkaa 
ja oli siten eniten kaukopartio- 
matkoja tehnyt sissimme Talvi- 


sodan aikana. 

Antin matka vei Talvisodan jäl- 
keen varusmiespalvelusta suorit- 
tamaan Suomussalmen Juntus- 
rantaan entisen presidenttimme 
veljen Jussi Kekkosen komp- 
paniaan yhdessä Mikko Pöllän 
kanssa kesällä 1940. 

Antti Vorho komennettiin va- 
rusmiespalveluksesta huolimatta 
Kyynel-kurssille Santahaminaan 
lokakuussa 1940. Kyynel oli le- 
gendaarinen kaukopartioittem- 
me käyttämä sähkötysradio jat- 
kosodan aikana. Santahaminan 
kurssi kesti noin neljä viikkoa 
ja sen aikana opetettiin myös 
räjäytystöitä, venäjän kieltä ja 
opiskeltiin Neuvostoliiton ase- 
voimien yksityiskohtia. 
Seuraava tiedustelutoimialan 
kurssi seurasi huhtikuussa 1941. 
Kyseessä oli kapteeni Eero Er- 
hon johtama laskuvarjohyppy- 
kurssi Luonetjärvellä Jyväskylän 
pohjoispuolella. Hyppykoneena 
oli nykyisin Tuuloksessa muse- 
oituna oleva Hanssin Jukka ja 
laskuvarjoina käytettiin itse au- 
kaistavia sylipakkaus-tyyppisiä 
PAK-varjoja. 


Antti Vorhon ja majuri Paul 
Marttinan tiet kohtasivat vii- 
meistään kesällä 1940. Majuri 
Marttina johti Yleisesikunnan 
Kajaanin alatoimistoa U2/K:ta. 
Se oli alkujaan Sortavalan toi- 
miston Nurmeksen piste, mut- 
ta tuli suoraan Yleisesikunnan 
tiedustelun alaisuuteen omana 
toimistonaan juuri ennen Tal- 
visotaa. 

Antti Vorho teki Marttinan 
alaisuudessa kolme partiomat- 
kaa rajan taakse kesällä 1940 ja 
viipyi entisen vihollisen selustas- 
sa 27 vuorokautta. Ainakin osan 
näistä matkoista hän teki yksin 


ja varmuudella yhdellä matkalla 
tapasi rajan takana olevan tie- 
dottajan. Näin hänestä tuli Paul 
Marttinan luottosissi. 


Kuusijärven rajavartiossa palvel- 
leiden Antti Vorhon ja Mikko 
Pöllän sotapolut erkaantuivat 
välirauhan aikana. Mikko siirtyi 
takaisin majuri Into Kuismasen 
alaisuuteen ja Antti jäi Martti- 
nan joukkoihin. 

Antti Vorho teki jatkosodan ai- 
kana yhteensä yhdeksän kauko- 
partiomatkaa, joista seitsemäs- 
sä hän toimi luutnantti Ilmari 
Honkasen partion radistina ja 
kahdessa oman partionsa joh- 
tajana. Jälkimmäisistä toinen oli 
Ilmavoimien kaukopartio-osasto 
Hartikaisen matka, jonka ansio- 
kas johtaminen oli keskeisin an- 
sio Mannerheim-ristin ritariksi 


hyväksymiseen. 


Kuvaava esimerkki Antti Vor- 
hon osaamisesta ja erätaidoista 
oli kekseliäisyys Petrovski Jamin 
matkalla. Kyseessä oli luutnant- 
ti Ilmari Honkasen johtama 
Maaselän kannaksen suurim- 
man huoltotukikohdan tuho- 
aminen. Tuhoamispartion koko 
oli 100 miestä. Antti Vorho johti 
siinä kolmen hengen partiota, 


Antti Vorho kuvattuna osasto 
Hartikaisen tiedustelukurssilla 
partionsa kanssa. Antti kuvassa 
oikealla. 

jonka tehtävänä katkaista puhe- 
linlinja Suma — Danilova tien- 
haarassa. Iskun jälkeen Vorhon 
partio ei päässyt enää reppujen 
kätköpaikalle, vaan joutui palaa- 
maan omia reittejä pelkästään 
niillä muonilla, jotka sattuivat 
olemaan leipälaukussa mukana. 
Partiolla ei ollut juoma-astioita 
ja nestehukka oli kova. Tällöin 
Antti keksi tyhjentää käsikra- 
naatin sisukset räjähdysaineista 
ja näin saatiin kolme kappaletta 
noin desilitran vetoisia keitto- 
astioita, joissa voitiin sulattaa 
lumesta vettä. Antti johti pie- 
nen partionsa vaikeissa oloissa 
linjojen yli, vaikka yksi miehistä 
haavoittui hiihdettyään omaan 
miinaan. 


"Partiolla ei ollut juoma- 
astioita ja nestehukka oli 
kova." 


Antti Vorho johti osasto Har- 
tikaisen riveissä jatkosotamme 
pitkäaikaisimman partion, joka 
kesti 56 vuorokautta ja suuntau- 
tui Stalinin kanavan itäpuolelle 
Vienanmeren rannalle. Partion 
radio rikkoontui eikä se saanut 


tämän vuoksi muonatäyden- 
nystä tai noutoa kotiin. Niinpä 
partio toimi viimeiset 25 vuoro- 
kautta pelkästään luonnonmuo- 
nia hyödyntäen. 


Partio joutui paluumatkalla 
kolmesti taistelukosketukseen 
vihollisen NKVD-joukkojen 
kanssa, mutta selvisi ilman tap- 
pioita. 


Antti Vorho joutui siirtymään 
oman turvallisuutensa vuoksi 
jatkosodan jälkeen Ruotsiin, sillä 
aseleposopimuksessa oli määrät- 
ty, että Puolustusvoimissamme 
palvelleet Neuvostoliiton kan- 
salaiset, joihin Vorhokin kuului, 
tuli luovuttaa Neuvostoliittoon. 
Valvontakomissio valvoi toi- 
mintaa ja Suomen hallitus teki 
päätöksiä sananmukaisesti Na- 
ganin piippu niskassa. Noin 650 
inkeriläistä sotilasta luovutettiin, 
mutta noin 400 inkeriläissotilas- 
ta pääsi pakenemaan kuljetusten 
aikana, kun vartijat sulkivat sil- 
mänsä ja näyttivät kädellä missä 
suunnassa Ruotsi sijaitsee. 
Antti Vorho oli naimisissa. Yh- 
dessä vaimonsa Tyynen kanssa 
heille syntyi neljä tytärtä. Ta- 
pasimme Antin tyttäret ja hei- 
dän jälkikasvunsa Lyckselessä 
Ruotsissa, jonne Antti Vorho on 
haudattu. Hän kuoli 3.3.1991. 


"Vorho yritti aina toimia 
vaikeuksiin joutuneiden 
inkeriläisten puolesta." 


Minulla ei ole ollut kunnia ta- 


vata Antti Vorhoa henkilökoh- 
taisesti, vaikka hän tiettävästi 
on vieraillut Utissa. Eri lähde- 
tietojen perusteella minulle piir- 
tyy kuva taitavasta erämiehestä, 
joka on liikkunut luonnossa 
lapsuudestaan asti. Hän pysyi 
aseveljilleenkin jollakin tavalla 
salaperäisenä ja oli eräänlainen 
Camel-boot mies, joka välillä 
kulki omia polkujaan. 


Aseveljet ovat todenneet, että 
Vorho yritti aina toimia vaike- 
uksiin joutuneiden inkeriläisten 
puolesta. Hän oli luonteeltaan 
rehti, rohkea ja oikeudenmukai- 
nen ja jos tiesi olevansa oikeas- 
sa, toimi oman vakaumuksensa 
mukaisesti. Vorho saattoi joskus 
olla äkkipikainen, josta olkoon 
esimerkkinä aseella uhkaami- 
seksi kärjistynyt riita partion- 
johtaja Ilmari Honkasen kanssa 
huhtikuussa 1942. Riita koski 
reitinvalintaa raskaassa nuos- 
kakelissä. Kahdella kokeneella 
sissillä oli eri näkemys asiasta. 
Tapaus käytännössä sovittiin jo 
partiomatkan aikana, mutta esi- 
miehen kutittelu pistoolinpii- 
pulla on niin vakava teko, että 
se olisi edellyttänyt sotaoikeut- 
ta. Majuri Marttina kuitenkin 
ratkaisi asian omalla tavallaan. 
Sodan jumalatar oli Vorhon 
puolella ja hän selvisi tekemällä 


Artikkelin kirjoittaja pitämässä esitelmää Antti Vorhosta 
tämän haudalla Ruotsin Lyckselessä. Ritarin tytär Anneli 
kääntää esitystä ruotsin kielelle. Antti ja hänen perheen- 
sä joutuivat vaihtamaan turvallisuussyistä sukunimensä 
Vallebroksi sodan jälkeen. (Kuva Arja Vainio) 


muutaman motin polttopuita. 
Lopullisen sinetin asia sai, kun 
Vorho siirtyi kaukopartion joh- 
tajaksi Ilmavoimien osasto Har- 
tikaiseen. 


Laskuvarjojääkärikillan mootto- 
ripyöräkerho Airborne Rangers 
MCC:llä oli kunnia laskea sep- 


pele Antti Vorhon haudalle hei- 
näkuussa 2023 ja tavata hänen 
omaisiaan. Seppeleen sinival- 
koisiin nauhoihin on kirjoitettu 
sanat: Mannerheim-ristin ritari, 
vääpeli Antti Vorhon muistoa 
kunnioittaen — Laskuvarjojää- 
kärikilta. 


Lähteet: Mikko Porvali 2021, Matti 
Kosonen 2004, Lassi Saressalo 1987, 
Patrik Berghäll 2016, Eero Marttinen 
2004, Pentti. H. Tikkanen 1995 ja II- 
mari Hurmerinta 2001 kirjat. Tarkem- 
mat lähteet ovat saatavissa artikkelin 


kirjoittajalta. 

TAPAHTUMAKALENTERI 


Inkeri-iltapäivät pidetään Karjalatalon Inkeri-salissa Käpylänkuja 1, 00610 
Helsinki 


Lauantai 27.1. klo 14.00 
Tarja Ruohonen esittelee kirjoittamansa kirjan Kukkien kantama. 


Lauantai 24.2. klo 14.00 
Pekka Wikberg kertoo Venjoen historiasta ja suvuista. 


Lauantai 9.3. klo 9.00 — 15.00 
Sukututkijat Inkeri kodissa. Samana päivänä klo 13.00 alkaen Maiju Korte 
ja Ulla Savolainen esittelevät kirjansa Sodan ja karkotuksen lapset. 


Sunnuntai 24.3. 
Kevätkokous jäsenille 


Lauantai 27.4. klo 14.00 
Päivi Taussi esittelee uutuuskirjansa Sillalla käy tuuli. 


Lauantai 25.5. klo 14.00 
Anne Tarsalainen esittelee uutuuskirjansa Älä kulje hautani ohi. 


Ilmoitamme ohjelmista myös nettisivuillamme www.inkeriliitto.fi sekä 
jäsenistölle sähköpostitse. 

Ohjelmista voi tiedustella myös puhelimitse liiton toimistosta 045 261 
2342. 


Hyvinkään Inkeri-kerho 

Syksyn 2023 kerhotapaamiset kuukauden ensimmäisenä sunnuntaina 
klo 14.00 Hyvinkään seurakuntakeskuksessa. Perinteinen joulujuhla 
joulukuussa. 

Tiedustelut pj. Leila Salo p. 040 567 7065 

leila.saloahotmail.com 

hyvinkaan.inkerikerhoahotmail.com 


KEVÄÄN 2024 OHJELMAT: 


Ilmoittajille 


Tapahtumakalenteriin toivotut 
ilmoitukset tulee toimittaa 
toimitussihteerille lehden kak- 
kossivulla ilmoitettuun aineiston 


Lahden seudun vastaanottopäivään mennessä. 
Inkeri-seura Otamme mielellämme vastaan 
Tiedustelut: myös muita kuin kerhojen 


ilmoituksia. 


Inkeri Ojala 040 071 6727 
inkeri.ojalaagmail.com 
Kokoontumiset: Vuorikatu 37, Lutherin kirkko kuukauden toinen 
maanantai (13 — 15). 


Turun seudun Inkeri-seura 
Tapahtumat Varissuon kirkolla, tilaisuudet alkavat kello 14. 


Muu toiminta: 

Terveysneuvonta ja vastaanotto, käsityö ja askartelukerhot, 
päivystys- ja kirjastotoiminta, Inkerin historiaan ja kulttuuriin 
liittyviä teemailtoja, nuorten ja lasten toimintaa (kerhot, 
kulttuuri- ja luontoretket ym.), tietokoneen ja puhelimen käytön 
tukea ikäihmisille, Lauluryhmä Orvokki, uusia jäseniä toivotaan 
Viikoittaiset ohjelmat löytyvät seinäilmoituksesta, Facebookista 
ja puh. 045 668 7628. 


Yhteystiedot: 

puhelin 045 668 7628 

sähköposti tsis.turkuagmail.com 

Facebook Turun seudun Inkeri-seura ry 
Käyntiosoite Kousankuja 5 A, 20610 Turku Varissuo 


Helsingin seudun Inkeri-seura 

Anitta Iline 

anittaainkeriseura.com p. 050 565 9805 

Työpajat järjestetään Karjalatalon Inkerikodissa (Käpylänkuja 1, 
Helsinki) 

Tiedustelut Toivo Tupin p. 040 578 3894 


